യോഗിയുടെ ജീവിതചര്യ (65) - ശ്രേയസ്\nJuly 5, 2013short link\nയോഗി എപ്പോഴും അഭ്യസിച്ചുകൊണ്ടിരിക്കണം. ഏകാകിയായിക്കഴിയാന് നോക്കണം. പലതരക്കാരുമായുള്ള കൂട്ടുകെട്ട് മനസ്സിനെ പതറിച്ചുകളയും. അധികം സംസാരിക്കരുത്: അതും മനസ്സിനെ പതറിക്കും. അധികം പണി എടുക്കരുത്. ദിവസമാകെ കഠിനമായി പണിയെടുത്തശേഷം മനസ്സിനെ പിടിയിലൊതുക്കാന് കഴിയില്ല. ഈവക നിഷ്ഠകള് ശീലിക്കുന്നയാള് യോഗിയാകും. അല്പം അഭ്യസിച്ചാല്‍ക്കൂടി മഹത്തായ ഗുണം ചെയ്യും. അത്ര ശക്തിയാണു യോഗത്തിനുള്ളത്. അത് ആര്‍ക്കും ദോഷകരമല്ല, എല്ലാവര്‍ക്കും ഗുണകരമാണുതാനും. ഒന്നാമതായി അതു ക്ഷോഭിച്ച സിരകളെ സാന്ത്വനപ്പെടുത്തി ശാന്തി കൈവരുത്തും; കുറേക്കൂടി തെളിഞ്ഞു വസ്തുസ്ഥിതി കാണുവാന് കഴിവു നല്കും. സ്വഭാവം മെച്ചപ്പെടും, ആരോഗ്യവും മെച്ചപ്പെടും. തികഞ്ഞ ആരോഗ്യവും സ്വരമാധുര്യവും പ്രഥമലക്ഷണങ്ങളില്‍പ്പെട്ടവയാണ്. സ്വരദോഷങ്ങള് മാറിപ്പോകും. വരാനിരിക്കുന്ന അനേകഫലങ്ങളില് ആദ്യത്തെ ചിലതുമാത്രമാണവ. കഠിനപരിശ്രമം ചെയ്യുന്നവര്‍ക്കു പിന്നെയും പല ലക്ഷണങ്ങളുണ്ടാകും. ചിലപ്പോള് ദൂരത്തുനിന്നുള്ള മണിനാദങ്ങള് ഒന്നായി മേളിച്ചു ശ്രവണപുടങ്ങളില് പതിക്കുന്നതുപോലെ കേള്‍ക്കാം. ചിലപ്പോള് ആകാശത്തില് ജ്യോതിഷ്‌കണങ്ങള് പാറുന്നതും ക്രമത്തില് വലുതാകുന്നതും മറ്റുമായ കാഴ്ചകള് കാണാം. ഈ ലക്ഷണങ്ങള് കണ്ടാല് നിങ്ങള് വേഗം പുരോഗമിക്കുകയാണെന്നു കരുതാം.\nയോഗിയാകണമെന്നും അതിനു തീവ്രമായി അഭ്യസിക്കണമെന്നും വിചാരിക്കുന്നവര് ആദികാലങ്ങളില് ആഹാരകാര്യത്തിലും ദൃഷ്ടിവെയ്ക്കണം. എന്നാല് ദൈനംദിനജീവിതത്തില് ഉപകരിക്കാന്‍വേണ്ടി അല്പമാത്രം അഭ്യസിക്കുവാന് വിചാരിക്കുന്നവര് അമിതമായി ഭക്ഷിക്കരുതെന്നേയുള്ളു. അവര്‍ക്ക് ഇഷ്ടമുള്ളതെന്തും കഴിക്കുന്നതില് വേറെ വിരോധമില്ല. വേഗം പുരോഗമിക്കണം, കഠിനമായി പരിശ്രമിക്കണമെന്നുള്ളവര്‍ക്ക് ആഹാരനിഷ്‌കര്‍ഷ അത്യാവശ്യമാണ്. ഏതാനും മാസക്കാലം പാലും ധാന്യങ്ങളും മാത്രം ഉപയോഗിക്കുന്നതു ഹിതകരമായിക്കാണാം. ശരീരേന്ദ്രിയ മനസ്സുകളുടെ ഇക്കൂട്ട് കൂടുതല് കൂടുതല് ലോലമാകുന്നതോടുകൂടി അല്പമായ ക്രമക്കേടു പോലും ആദ്യകാലങ്ങളില് നമ്മെ സമനിലയില്‍നിന്നു തെറിപ്പിച്ചുകളയും. സ്വാധീനത പൂര്‍ണ്ണമാകുന്നതുവരെ ഭക്ഷണം ഒരു ലേശം കൂടുതലോ കുറവോ ആയാല് ഈ സംഘാതം ആകെ അസ്വസ്ഥമാകും. പൂര്‍ണ്ണമായാലോ ഇഷ്ടമുള്ളതു കഴിക്കാം.\nഏകാഗ്രത ശീലിച്ചുതുടങ്ങുമ്പോള് മൊട്ടുസൂചി വീഴുന്ന ശബ്ദം പോലും ശിരസ്സില് ഇടിനാദം പായുന്നതുപോലെ തോന്നും. കരണങ്ങള് സൂക്ഷ്മതരങ്ങളാകുംതോറും ഗ്രഹണവും സൂക്ഷ്മതരമാകും. നമുക്കു കടന്നുപോകാനുള്ള ഘട്ടങ്ങളാണിവ: വിടാതെ അഭ്യസിക്കുന്നവര് വിജയിക്കുകയും ചെയ്യും. തര്‍ക്കവും മറ്റു വിക്ഷേപഹേതുക്കളും എല്ലാം വര്‍ജ്ജിക്കുക: ശുഷ്‌കവാദത്തില് എന്തിരിക്കുന്നു? അതു മനസ്സിനെ സ്വസ്ഥതയില്‍നിന്നു തെറിപ്പിച്ച് അലട്ടുകയേ ചെയ്യൂ. കൂടുതല് സൂക്ഷ്മങ്ങളായ ഭൂമികകളിലെ വാസ്തവങ്ങള് സാക്ഷാത്ക്കരിക്കേണ്ടതുണ്ട്. അതു കണ്ഠക്ഷോഭത്തിനു കഴിയുമോ? അതുകൊണ്ട് വൃഥാലാപം പരിത്യജിക്കുക. (സത്യം) സാക്ഷാത്ക്കരിച്ചവര് എഴുതിയ ഗ്രന്ഥങ്ങള്‍മാത്രം വായിക്കുക.\nമുത്തുച്ചിപ്പിയെപ്പോലിരിക്കണം. ഭാരതഭൂമിയില് അതിനെപ്പറ്റി ഒരു വിചിത്രകഥയുണ്ട്. ചോതിനക്ഷത്രത്തിന്റെ ഉദയ വേളയില് പെയ്യുന്ന ഒരു മഴത്തുള്ളി മുത്തുച്ചിപ്പിയില് വീണാല് അതു മുത്താകുമത്രേ, അതു മുത്തുച്ചിപ്പികള്‍ക്കറിയാമെന്നും പറയുന്നു. അതുകൊണ്ട് ആ നക്ഷത്രം പ്രകാശിക്കുമ്പോള് അവ സമുദ്രതലത്തില് വന്നു വിലയേറിയ മഴത്തുള്ളി ഏറ്റുകൊള്ളുവാനായി കാത്തിരിക്കുന്നു. ഒരു തുള്ളി ഉള്ളില് വീണയുടന് അവ ചിപ്പികള് പൂട്ടി കടലിനടിയിലേക്കു മുങ്ങുന്നു, അവിടെവെച്ചു ക്ഷമയോടുകൂടി ആ വെള്ളത്തുള്ളിയെ പോറ്റി മുത്താക്കിയെടുക്കുന്നു. അങ്ങനെ വേണം നമ്മളും. ഒന്നാമതായി തത്ത്വം കേള്‍ക്കുക, പിന്നെ അതു മനസ്സിലാക്കുക. അതിനുശേഷം വിക്ഷേപങ്ങളെല്ലാം വിട്ടുകളഞ്ഞ്, ബാഹ്യസ്പര്‍ശങ്ങളെല്ലാം പുറംതള്ളി, മനസ്സടക്കി, തന്നുള്ളിലുള്ള സത്യം സാക്ഷാത്ക്കരിക്കുവാനുള്ള ശ്രമത്തില് നിമഗ്‌നനാകുക. പുതുമ കൊണ്ടുമാത്രം ഒരാശയം സ്വീകരിക്കുകയും അതിനെ അതിലും പുതിയതിനുവേണ്ടി കൈവെടിയുകയും ചെയ്യുന്നതു ശക്തികളെ വെറുതെ ചിതറിക്കളയുകയാണ്: അത് അപകടമാണ്. ഒന്ന് ഏറ്റെടുത്താല് പരിശ്രമിച്ച് അതിന്റെ അവസാനം കാണണം: അതുവരെ കൈവിടരുത്. ഒരാശയത്തിലുള്ള ആവേശംകൊണ്ട് ഉന്മത്തനാകുന്നവന് മാത്രമാണു പ്രകാശം ദര്‍ശിക്കുന്നത്. ഇതിലൊന്നു കടിച്ചും അതിലൊന്നു കടിച്ചും പോകുന്നവര്‍ക്ക് ഒരിക്കലും ഒന്നും കിട്ടില്ല. അവര്‍ക്കു തെല്ലിട തങ്ങളുടെ ഇന്ദ്രിയങ്ങളെ ചൊറിഞ്ഞു രസിപ്പിക്കാം; അതുതന്നെ അവസാനം. അവര് പ്രകൃതിയുടെ കൈകളില്‍പ്പെട്ട് അടിമകളായിക്കഴിയും: ഒരിക്കലും ഇന്ദ്രിയങ്ങളെ അതിക്രമിച്ചു പോവില്ല.\nയോഗിയാകുവാന് യഥാര്‍ത്ഥത്തില് ആഗ്രഹിക്കുന്നവര് ഈ സ്വാദു നോക്കുന്ന ഏര്‍പ്പാട് തീരെ വെടിയണം. ഒരു തത്ത്വം കൈക്കൊള്ളുക: ആ ഒറ്റത്തത്ത്വത്തെ സ്വന്തം പ്രാണനാക്കിവെയ്ക്കുക. അതിനെപ്പറ്റി വിചാരിക്കുക. അതുതന്നെ സ്വപ്നം കാണുക, അതു തന്നെ ജീവിതസര്‍വ്വസ്വമാക്കുക. മസ്തിഷ്‌കവും മാംസപേശികളും നാഡികളും സര്‍വ്വാംഗവും ആ ഒരു തത്ത്വംകൊണ്ടു നിറയട്ടെ: മറ്റു വിചാരങ്ങളെയെല്ലാം എങ്ങാനും വെടിഞ്ഞുകളയുക. ഇതാണു വിജയത്തിനുള്ള വഴി. ഈ വഴിക്കാണ് അദ്ധ്യാത്മമഹാവീരന്മാര് ഉണ്ടായിട്ടുള്ളത്. മറ്റുള്ളവര് വെറും ചിലയ്ക്കുന്ന യന്ത്രങ്ങള്. നമുക്ക് യഥാര്‍ത്ഥത്തില് അനുഗൃഹീതരാകണമെങ്കില്, മറ്റുള്ളവരെ അനുഗൃഹീതരാക്കണമെങ്കില്, അധികം ആഴത്തില് പോവുകതന്നെ വേണം. അതിന് ആദ്യത്തെപ്പടി, മനസ്സിനെ അലട്ടാതിരിക്കുകയാകുന്നു, മനസ്സിന് അലട്ടുണ്ടാക്കുന്നവരുമായി സഹവസിക്കാതിരിക്കുകയാകുന്നു. ചില ആളുകളും ചില സ്ഥലങ്ങളും ചില ഭക്ഷ്യങ്ങളും നിങ്ങള്‍ക്കു വെറുപ്പുണ്ടാക്കുന്നത് അനുഭവമാണല്ലോ. അവ പരിത്യജിക്കണമെന്നുമാത്രമല്ല, പരമപദം പ്രാപിക്കാന് ആഗ്രഹിക്കുന്നവര് എല്ലാത്തരം കൂട്ടുകെട്ടും – നല്ലതായാലും ചീത്തയായാലും – പരിത്യജിക്കതന്നെവേണം. കഠിനമായി പ്രയത്‌നിക്കണം: നിങ്ങള് ജീവിക്കുകയോ മരിക്കുകയോ ചെയ്യട്ടെ, അതു സാരമില്ല: ഫലചിന്ത കൂടാതെ നിഷ്ഠയില് നിമഗ്‌നനായി പണിയെടുക്കണം. ധൈര്യം വേണ്ടുവോളമുണ്ടെങ്കില് ആറുമാസത്തിനകം സിദ്ധയോഗിയാകാം. അതിനുപകരം ഇതിലിത്തിരിയും മറ്റെല്ലാത്തിലുമിത്തിരിശ്ശയും പരീക്ഷിച്ചു നോക്കുന്നവര്‍ക്ക് ഒന്നിലും പുരോഗതി ഉണ്ടാവില്ല. ഒരു പാഠം പംക്തി പഠിച്ചുവെച്ചിട്ട് ഒരു ഫലവുമില്ല. തമോഗുണം നിറഞ്ഞ് അന്ധരും മന്ദരുമായി ഒരാശയത്തിലും മനസ്സുറയ്ക്കാതെ വിനോദിക്കാന് വല്ലതും വേണമെന്നുമാത്രം കാംക്ഷിക്കുന്ന ആളുകള്‍ക്കു മതവും തത്ത്വജ്ഞാനവുമെല്ലാം നേരമ്പോക്കിനുള്ള വകമാത്രമാണ്. വിടാതെ പരിശ്രമിക്കാന് ആകാത്തവരാണവര്. അവര് ഒരു പ്രസംഗം കേള്‍ക്കും. അതു സരസമായി എന്നു വിചാരിക്കും: വീട്ടില്‍ചെന്ന് അതു മുഴുവന് മറന്നു കളയുകയും ചെയ്യും. ജയം കൈവരണമെങ്കില് ഗംഭീരമായ സ്ഥിരപരിശ്രമവും ഗംഭീരമായ ഇച്ഛാശക്തിയും വേണം. ‘ഞാന് കടല് വെള്ളം കുടിച്ചുതീര്‍ക്കും.’ ‘ഞാന് ഇച്ഛിച്ചാല് പര്‍വ്വതങ്ങള് തകര്‍ന്നുപോകും.’ അത്രയ്ക്ക് ഊര്‍ജ്ജിതം വേണം, അത്തരം നിശ്ചയദാര്‍ഢ്യം വേണം; കഠിനമായി പണിയെടുക്കണം: എങ്കില് നിങ്ങള് പരമപദത്തില് എത്തുകയും ചെയ്യും.\n[വിവേകാനന്ദ സാഹിത്യ സര്‍വ്വസ്വം II രാജയോഗം. അദ്ധ്യായം 6. പേജ് 214-218]


2 രൂപാ ഡോക്ടർ കൊറോണാ ബാധ മൂലം അന്തരിച്ചു (article) – PostBoard.in\nഅവസാനശ്വാസം വരെ എത്തിക്സും സഹജീവി സ്നേഹവും മുറുകെപ്പിടിച്ച ‘രണ്ട് രൂപാ ഡോക്ടർ’ യാത്രയായി. https://youtu.be/0M5-c3xqogE\nകൊറോണക്കാലത്ത് 76 വയസ്സിലും വീട്ടിലിരിക്കാതെ വൈദ്യശുശ്രൂഷ തുടർന്ന് ഒടുവിൽ കോവിഡ്19-നു കീഴടങ്ങി മരണം വരിച്ച ഒരു ജനകീയ ഡോക്റെക്കുറിച്ചാണ്.\nആന്ധ്രയിലെ കുർണൂലിൽ നിന്നുള്ള കഥയാണ്. നൂറു കണക്കിന് പാവപ്പെട്ട കുടുംബങ്ങൾക്ക് അത്താണിയായിരുന്നു ഇസ്‌മയിൽ ഹുസ്സൈൻ എന്ന 76 വയസ്സുള്ള ജനപ്രിയ ഡോക്ടർ.\nഏതാനും ആഴ്ചകൾക്ക് മുൻപ്, കൊറോണ വ്യാപകമായിത്തുടങ്ങിയ ഘട്ടത്തിൽ പ്രായവും സ്വന്തക്കാരുടെ നിർബന്ധവുമൊക്കെ കണക്കിലെടുത്ത് അദ്ദേഹം തൻ്റെ സ്വകാര്യ ആശുപത്രിയിൽ പരിശോധനക്ക് പോകുന്നത് നിർത്തി. ഹതാശയരായ രോഗികൾ ആകട്ടെ, നേരെ അദ്ദേഹത്തിൻ്റെ വീട്ടിലേക്ക് വന്ന് ക്യൂ നില്ക്കാൻ തുടങ്ങി. അവരോട് മറുത്തുപറയാനോ ഏതെങ്കിലും രോഗിയെ മടക്കാനോ അദേഹത്തിന് ഒരിക്കലും കഴിയുമായിരുന്നില്ല. രോഗിയാണ് പ്രഥമ പരിഗണന എന്നതായിരുന്നു അദ്ദേഹത്തിൻ്റെ മോട്ടോ. ഒരാഴ്ചക്കകം തീരുമാനം മാറ്റി പഴയത് പോലെ ആശുപത്രിയിൽ പോകുന്നത് തുടർന്നു.\nകഴിഞ്ഞ ഡിസംബറിൽ ആയിരുന്നു ഡോ: ഇസ്മായിൽ 76 വയസ്സ് പൂർത്തിയാക്കിയത്. അതിന് ശേഷവും പരിശോധന തുടർന്നു. വീട്ടിലിരിക്കാൻ അദ്ദേഹത്തിന് കഴിയുമായിരുന്നില്ല. കാരണം, തങ്ങളുടെ കാണപ്പെട്ട ദൈവവും കുടുംബ ഡോക്ടറുമായി അദ്ദേഹത്തെ പ്രതിഷ്ഠിച്ച വലിയ ഒരു ജനാവലി ഉണ്ട്. അവർ ആന്ധ്രയിലെ കുർണൂൽ ജില്ലയിൽ പരിമിതമായിരുന്നില്ല. ഹൈദരാബാദിൽ നിന്നും തെലങ്കാനയിലെ ഗഡ്‌വാൾ ജില്ലയിൽ നിന്നും, കർണ്ണാടകയിലെ റായ്ച്ചൂരിൽ നിന്നും വരെ അദ്ദേഹത്തെ കേട്ടറിഞ്ഞ് ആളുകൾ വരുമായിരുന്നു. രോഗികളോടുള്ള തൻ്റെ സഹാനുഭൂതിയും ദയാവായ്‌പും അത്രകണ്ട് പ്രശസ്തമായിരുന്നത്രേ; പ്രത്യേകിച്ച് പാവപ്പെട്ടവരോട്. പരിശോധനക്ക് വന്നിരുന്നാൽ അവസാനത്തെ രോഗിയെയും നോക്കിയിട്ടേ അദ്ദേഹം പോകുമായിരുന്നുള്ളൂ. ചിലപ്പോൾ അത് പുലർച്ചെ ഒരു മണി വരെയൊക്കെ നീണ്ടുപോയെന്നിരിക്കും.\n“അദ്ദേഹത്തിൻ്റെ മുറിയിൽ ഒരു കാർഡ്ബോർഡ് പെട്ടി വെച്ചിട്ടുണ്ടാകും. ജനങ്ങൾക്കു അതിൽ പൈസയിടുകയോ ബാക്കിയെടുക്കുകയോ എന്ത് വേണേലും ചെയ്യാം. പലരും പത്ത് രൂപ ഇട്ട് അഞ്ച് രൂപ ബാക്കിയെടുക്കും, ചിലർ അൻപത് ഇട്ട് മുപ്പത് തിരിച്ചെടുക്കും, അവരവരുടെ ഇഷ്ടപ്പടി”\nപറയുന്നത് കുർണൂലിലെ ചരിത്രകാരനും രാഷ്ട്രീയ നിരീക്ഷകനും ഡോക്ടറുടെ അടുത്ത സുഹൃത്തും കൂടിയായ കൽക്കുര ചന്ദ്രശേഖർ.\n“ഒരിക്കലും അദ്ദേഹം പണത്തെ മാനദണ്ഡമാക്കിയിട്ടില്ല. രോഗികൾ എത്രയാണ് നൽകുന്നത് എന്ന് പോലും നോക്കാറില്ല. പരിശോധനക്ക് ശേഷം അവരവർക്ക് കഴിയുന്നത് നൽകും. മുൻപൊക്കെ ആളുകൾ രണ്ട് രൂപ മാത്രമായിരുന്നു നല്കിവന്നത്. ഇപ്പോഴും, അദ്ദേഹത്തിൻ്റെ പരിശോധനയുടെ അവസാന നാളുകളിൽ പോലും അവരെക്കൊണ്ട് കഴിയുന്ന പോലെ, പത്തോ ഇരുപതോ രൂപയാണ് ജനങ്ങൾ കൊടുത്തത്. ഇനി ഒരാളുടെ കൈവശം ഒന്നുമില്ലെന്ന് പറഞ്ഞാലും അദ്ദേഹത്തിന് മുഷിച്ചിൽ ഒട്ടുമില്ല. എൺപതുകളിലും തൊണ്ണൂറുകളിലും അദ്ദേഹം2രൂപാ ഡോക്ടർ എന്നാണ് അറിയപ്പെട്ടത്. നിശ്ചയിക്കപ്പെട്ട പരിശോധനാ ഫീ ആണ് രണ്ട് രൂപ എന്നായിരുന്നു ജനത്തിൻ്റെ ധാരണ.”\n“ഇക്കാലത്ത് എങ്ങനെയൊക്കെ രോഗികളെ പിഴിയാമെന്നാണ് വാണിജ്യ ലക്ഷ്യത്തോടെ കെട്ടപ്പെട്ട സ്വകാര്യ ആശുപതികൾ നോക്കുന്നത്. ഡോ: ഇസ്മായിൽ ആവശ്യമുണ്ടെങ്കിൽ മാത്രമേ ടെസ്റ്റുകളോ മരുന്നോ പോലും കുറിച്ച് നല്കുന്ന പതിവുള്ളു. ടെസ്റ്റുകൾക്കും മരുന്നിനും ആണേൽപോലും കയ്യിലുള്ളപണം തികഞ്ഞില്ലെങ്കിൽ ഉള്ളത് കൊടുത്തിട്ട് പോകാം.\nഒരിക്കൽ ഞാനദ്ദേഹത്തിൻ്റെ വീട്ടിൽ താമസിക്കുമ്പോൾ പുലർച്ചെ രണ്ട് മണിക്ക് ഒരാൾ വന്ന് വിളിച്ചു. വയറു വേദനയാണ്. ഡോക്ടർ പരിശോധിച്ച് മരുന്ന് നൽകി. അയാൾ നന്ദി പറഞ്ഞ് നടന്നുനീങ്ങി. ആഗതൻ പണമൊന്നും നൽകിയില്ല, ഡോക്ടർ ഒട്ട് ചോദിച്ചുമില്ല. റമദാനിൽപോലും ഡോക്ടർ സദാസമയവും പരിശോധനക്ക് ലഭ്യമായിരുന്നു.”\n45 വർഷമായി അദ്ദേഹവുമായി സഹവർത്തിത്വമുള്ള പള്ളി ഇമാം അബ്ദുൽ റഹൂഫിൻ്റെ സാക്ഷ്യപത്രം.\nകുർണൂൽ മെഡിക്കൽ കോളേജിൽ നിന്ന് എംബിബിഎസും എംഡിയും നേടി അവിടെത്തന്നെ ഫാക്കൽറ്റി മെമ്പറും സൂപ്രണ്ടും ആയി സേവനം അനുഷ്ഠിച്ചു വരവേ, 25 വർഷം മുൻപ് സ്വയം വിരമിച്ച്, കെ.എം. ഹോസ്പിറ്റൽ എന്ന പേരിൽ സ്വന്തമായി ഒരു നഴ്‌സിംഗ് ഹോം തുടങ്ങുകയായിരുന്നു.\nഅന്നൊരു ദിവസം പതിവ് പോലെ പരിശോധനകൾ തുടർന്ന് രാത്രി വൈകി വീട്ടിലെത്തി ഉറങ്ങാൻ കിടന്നതാണ്. പിറ്റേന്ന് കാലത്ത് ശ്വാസതടസ്സം അനുഭവപ്പെട്ടതിനെത്തുടർന്ന് ഹോസ്പിറ്റലിൽ അഡ്മിറ്റ് ചെയ്യുകയും രണ്ട് ദിവസത്തിനകം, ഏപ്രിൽ 14-ന് മരണമടയുകയും ചെയ്തു. പിറ്റേന്ന് അദ്ദേഹത്തിന് കോവിഡ് ബാധ ഉണ്ടായിരുന്നുവെന്ന് പരിശോധനാ ഫലം വന്നു.\nകോവിഡ്-19 സ്ഥിരീകരിച്ച ആരുമായും സമ്പർക്കത്തിലേർപ്പെട്ടിരുന്നില്ല. റെഡ് സോണിൽ ആയിരുന്നതിനാൽ തന്നെ കാണാൻ വന്ന രോഗികൾക്ക് ആർക്കെങ്കിലും കോവിഡ് ബാധ ഉണ്ടായിരുന്നിരിക്കണം എന്നാണ് ആരോഗ്യ അധികൃതർ അനുമാനിക്കുന്നത്.\nപ്രോട്ടോക്കോൾ അനുസരിച്ച് മകൻ ഉൾപ്പെടെ അഞ്ച് പേർ മാത്രമാണ് കബറടക്കത്തിൽ സംബന്ധിച്ചത്.\n“അദ്ദേഹത്തെ ഇത്തരുണത്തിൽ നഷ്ടപ്പെട്ടത് ദൗർഭാഗ്യകരമാണ്. മറ്റൊരവസരത്തിൽ ആയിരുന്നെങ്കിൽ ഈ കുർണൂൽ ജില്ലയുടെ പാതിയും അദ്ദേഹത്തെ അന്ത്യയാത്രയാക്കാൻ എത്തുമായിരുന്നു!” – സുഹൃത്തിൻ്റെ സംസാരം മുറിയുന്നു….\nTags:2rupees doctor, Corona, death, Dr KM Ismail Hussain, free, humanitarianism, humanity humanitarian, medicine, poor, salute, service\nPrevious പെണ്ണായി പിറന്നതു കൊണ്ട് മാത്രം നേരിടേണ്ടി വരുന്ന ലോകത്തിലെ 10 ക്രൂര ആചാരങ്ങൾ (Article)


അശ്വതി സ്പീക്കിംഗ് : Deepika.com Youth News\nഅശ്വതിയെ കോമഡി സൂപ്പർ നൈറ്റ് പരിപാടി കണ്ടിട്ടാണ് കൂടുതൽ ആളുകൾ തിരിച്ചറിയാൻ തുടങ്ങിയത്. റേഡിയോ ജോക്കിയായിായിരുന്നു തുടക്കം. സൂര്യ ടിവിയിൽ ആങ്കറിങ്ങും ഉണ്ടായിരുന്നു. സീരിയലിലോ സിനിമയിലോ ഒരിക്കൽ പോലും അഭിനയിച്ചിട്ടില്ലെങ്കിലും അശ്വതിയെ കാണുന്പോൾ ആരാധകർ പെട്ടെന്ന് തിരിച്ചറിയുന്നു. അശ്വതി അവർക്കു കുടുംബാംഗത്തെപ്പോലെയാണ്. ഇപ്പോൾ ദുബായിയിൽ ഒരു പ്രമുഖ റേഡിയോ സ്ഥാപനത്തിൽ ജോലി ചെയ്യുന്ന അശ്വതിയുടെ വിശേഷങ്ങളിലേക്ക്...\nജനിച്ചതും വളർന്നതും തൊടുപുഴയിലാണ്. പത്താം ക്ലാസു വരെ പഠിച്ചത് വീടിനടുത്തുള്ള സർക്കാർ സ്കൂളിലും. ഇന്ന് പലരും എന്നെ ഇഷ്ടപ്പെടാൻ കാരണമാകുന്ന നല്ല മലയാളം കിട്ടിയതും ആ നാട്ടിൻപുറത്തു നിന്നാണ്. അവിടത്തെ തോടും പാടവും പറന്പും കുന്നുകളും നല്ല അയൽക്കാരും ചേർന്ന് സന്പന്നമാക്കിയ ബാല്യം. അമ്മാച്ചി എന്ന് വിളിച്ചിരുന്ന അമ്മയുടെ അമ്മയായിരുന്നു എെൻറ സൂപ്പർ വുമണ്. അച്ഛൻ വിദേശത്തായിരുന്നു. അമ്മയും അച്ഛനും രണ്ടു സഹോദര·ാരും ചേർന്ന കുടുംബം. എെൻറ കോളജ് കാലഘത്തിൽ കുടുംബം പാലായിലേക്ക് താമസം മാറി.\nപൊതുവേ ഞാനൊരു സ്വപ്നജീവിയാണ്. ചെറുപ്പം മുതലേ വീട്ടിൽ എല്ലാവരും വായനയെ നന്നായി പ്രോത്സാഹിപ്പിച്ചിരുന്നു. കിുന്നതെന്തും വായിക്കുക എന്ന ശീലം പതുക്കെ എഴുത്തിലേക്ക് എത്തിച്ചു. ഞാൻ ഒരു എഴുത്തുകാരി ആവും എന്നാണ് അന്ന് വിചാരിച്ചിരുന്നത്. അല്ലെങ്കിൽ ഒരു സൈക്കോളജിസ്റ്റ് ആവണം എന്നു കരുതിയിട്ടുണ്ട്.\nമാധ്യമ രംഗത്തേക്കുള്ള വരവ് തികച്ചും അപ്രതീക്ഷിതമായിരുന്നു. എം ബി എ കഴിഞ്ഞു കൊച്ചിയിലൊരു സ്വകാര്യസ്ഥാപനത്തിൽ ജോലി ചെയ്യുന്പോൾ യാദൃച്ഛികമായാണ് റെഡ് എഫ്. എം നടത്തിയ ആർ. ജെ. ഹണ്ടിൽ പങ്കെടുക്കുന്നത്. അന്നുവരെ എെൻറ ശബ്ദത്തിെൻറ ഒരു സാധ്യതയെക്കുറിച്ച് ഞാൻ ചിന്തിച്ചിട്ടേ ഇല്ലായിരുന്നു. റെഡ് എഫ്. എിൽ ആർ. ജെ. ആയാണ് തുടക്കം. ആയിടയ്ക്ക് സൂര്യാ ടിവിയിൽ ഒന്നുരണ്ടു പരിപാടികളും ആങ്കറിംഗ് ചെയ്തിരുന്നു. പിന്നീട് ദുബായിയിലെ ഒരു റേഡിയോയിൽ നിന്നുള്ള ഓഫർ. അച്ഛൻ 30 വർഷത്തോളം പ്രവാസി ആയിരുന്ന നാട്ടിലേക്ക് അങ്ങനെ ഞാനും എത്തപ്പെട്ടു. പിന്നീടായിരുന്നു വിവാഹം. കുഞ്ഞു കൂടി ജീവിതത്തിൽ വന്നതോടെ എഫ്. എം. സ്റ്റുഡിയോ വീട് എന്ന ലോകത്തു നിൽക്കുന്പോഴാണ് ഫ്ളവേഴ്സ് ടിവി വിളിക്കുന്നത്.\nദുബായിയിൽ നിന്നുള്ള യാത്രകൾ\nഇടയ്ക്കിടെ നാട്ടിൽ പോകണം എന്നത് ശരിക്കും ഒരു ചലഞ്ച് ആയിരുന്നെങ്കിലും കുടുംബം നന്നായി പിന്തുണച്ചു. ഭർത്താവിെൻറ അച്ഛനും അമ്മയും കൂടെ ഉള്ളതുകൊണ്ട് കുഞ്ഞിനെ അവരെ ഏൽപ്പിച്ചു ഷൂട്ടിനായി മാസത്തിൽ ഒന്നോ രണ്ടോ ദിവസം നാിലേക്കു പോകും. ഏറിയാൽ മൂന്നോ നാലോ ദിവസം. അതിനുള്ളിൽ പരമാവധി എപ്പിസോഡുകൾ തീർത്തു മടങ്ങും.\nആളുകൾ തിരിച്ചറിഞ്ഞുതുടങ്ങി എന്നതാണ് ഏറ്റവും വലിയ മാറ്റം. മാത്രമല്ല ഒരൊറ്റ ഷോ കൊണ്ടുതന്നെ മലയാളി പ്രേക്ഷകർ തന്ന സ്വീകരണം, സ്നേഹം ഒക്കെ അത്ര വലുതായിരുന്നു. ഞാൻ ഒരു സിനിമയിലോ സീരിയലിലോ പോലും അഭിനയിച്ചിട്ടില്ല. എന്നിട്ടുപോലും സ്വന്തം വീട്ടിലെ ഒരാളെ കാണുന്ന സ്നേഹത്തോടെ ഓടി അടുത്ത് വരുന്നവരാണ് കൂടുതലും. ഷോയിൽ നിന്ന് മാറിനിൽക്കുന്പോഴൊക്കെ എന്തുപറ്റി എന്ന് അന്വേഷിക്കുന്നവർ. കുഞ്ഞിെൻറ വിശേഷങ്ങളും വീട്ടുകാര്യങ്ങളും തിരക്കി ദിവസവും ഫേസ്ബുക്കിൽ മെസേജ് ചെയ്യുന്നവർ...കുഞ്ഞിന് വേണ്ടി സമയം മാറ്റിവച്ചോളു, എങ്കിലും മടങ്ങി വരണം എന്ന് തിരികെ വിളിക്കുന്നവർ.. അവരൊക്കെയാണ് പ്രചോദനം.\nഎന്തൊക്കെ ജോലികൾ ചെയ്താലും എനിക്ക് ഏറ്റവും സന്തോഷം തന്നിട്ടുള്ളത് റേഡിയോ തന്നെയാണ്. നമ്മൾ പറയുന്നത് കേൾക്കാൻ ആരെങ്കിലും ഉണ്ടായിരുന്നെങ്കിൽ എന്ന് ചിലപ്പോഴെങ്കിലും എല്ലാവർക്കും തോന്നാറില്ലേ? നമ്മളെ കേൾക്കാൻ ഒരാൾ ഉണ്ടാവുക എന്നതുതന്നെ ഭാഗ്യമാണ്.\nഅപ്പോൾ നമുക്ക് അറിയുന്നതും അറിയാത്തതുമായ, ഒരു കൂം ആളുകൾ നമ്മളെ കേൾക്കുക, അവരുടെ സന്തോഷവും സങ്കടവും നമ്മളോട് പങ്കുവയ്ക്കുക അതൊക്കെ തരുന്ന സന്തോഷം പകരം വയ്ക്കാൻ ആവാത്തതാണ്. സത്യത്തിൽ ടെലിവിഷനിലും എന്നെ സഹായിച്ചത് നമ്മൾ നമ്മൾ തന്നെ ആയിരിക്കുക എന്ന റേഡിയോ പോളിസി ആണ്. ഏറ്റവും ചലഞ്ചിങ് ആയി എനിക്ക് തോന്നിയിട്ടുള്ളത് ലൈവ് ഷോസ് ആണ്. നാട്ടിലും ഗൾഫിലുമായി ഒരുപാടു പരിപാടികൾ ഹോസ്റ്റ് ചെയ്തിട്ടുണ്ടെങ്കിലും സ്റ്റേജിൽ എത്തുന്ന ആദ്യത്തെ അഞ്ചു മിനിറ്റ് എെൻറ നെഞ്ചിടിപ്പ് കൂടും. ജനക്കൂട്ടത്തെ കണ്ട് സംസാരിച്ച് അൽപ്പം കഴിയണം സ്റ്റേജ് എേൻറതാവാൻ.\nവായന തന്നെയാണ് ഇഷ്ടവിനോദം. യാത്രകളിലാണ് വായന കൂടുതലും. നാട്ടിലേക്കും തിരിച്ചു ദുബായിയിലേക്കുമുള്ള യാത്രകൾക്കിടയിൽ എപ്പോഴും പുസ്തകങ്ങൾ കൂടെ കാണും. കഥകളും നോവലുകളും സഞ്ചാരസാഹിത്യവും ആണ് കൂടുതൽ ഇഷ്ടം. വായനയോട് എന്നപോലെ എഴുത്തിനോടും താൽപര്യമുണ്ട്. എെൻറ ചെറുകഥകൾ, ഓർമക്കുറിപ്പുകൾ, കവിതകൾ ഇതൊക്കെ ചേർന്നൊരു ബ്ലോഗും ഉണ്ട്.\nഒരു പുസ്തകത്തിെൻറ പണിപ്പുരയിലാണ് ഇപ്പോൾ. അതാണ് സത്യത്തിൽ അടുത്ത സ്വപ്നം. പിന്നെ നല്ല കുറച്ചു ഷോകൾ ചെയ്യണം. അതും പ്രേക്ഷകർക്ക് എന്നെ മടുക്കും മുന്പേ നിർത്തണം. പിന്നെ കുറെ യാത്ര ചെയ്യണം. ഒരു വീഡിയോ ട്രാവലോഗ് ചെയ്യണമെന്നും ആഗ്രഹമുണ്ട്.\nനേരിൽ കാണുന്നതിെൻറ ഇരട്ടി വണ്ണം സ്ക്രീനിൽ തോന്നിക്കുന്ന പ്രകൃതമാണ് എേൻറത്. ഞാൻ സാമാന്യം ഭേദപ്പെട്ട ഒരു മടിച്ചി ആണ്. അതുകൊണ്ട് ഒരാഴ്ച വർക്ക് ഒൗട്ട് ചെയ്താൽ അതിെൻറ ക്ഷീണം മാറാൻ രണ്ടു മാസം വിശ്രമിക്കും. പണ്ട് മുടങ്ങിയ നൃത്തപഠനം ഇപ്പോൾ പുനഃരാരംഭിച്ചിട്ടുണ്ട്. അതുമാത്രമാണ് ആകെ ഉള്ള വ്യായാമം.\nപിന്നെ ചോറും മീൻ കറിയും ഒക്കെ മുന്നിൽ വച്ചിട്ട് സാലഡ് കഴിക്കാനൊന്നും എനിക്ക് പറ്റില്ല. അതുകൊണ്ട് ഡയറ്റിങ് ഒക്കെ സ്വപ്നം മാത്രം ആണ്. പക്ഷേ ഞാൻ ജങ്ക് ഫുഡ് ഒഴിവാക്കും. മധുരവും കഴിക്കില്ല. ചായയും കാപ്പിയും പോലും വളരെ കുറവാണ്\nസാരിയാണ് ഇഷ്ടവേഷം. പക്ഷെ കംഫർട്ടിന് പ്രാധാന്യം കൊടുക്കുന്പോൾ ജീൻസ് ധരിക്കും. അവസരങ്ങളുടെ ഒൗചിത്യം അനുസരിച്ചു വസ്ത്രധാരണത്തിലും മാറ്റം വരണമല്ലോ... പ്രത്യേകിച്ചും നൾ മറ്റൊരു രാജ്യത്താവുന്പോൾ. അതുകൊണ്ട് എല്ലാത്തരം വസ്ത്രങ്ങളും എെൻറ വാർഡ്രോബിൽ ഉണ്ട്. കോട്ടണ് കുർത്തിയും ജീൻസും ഉണ്ടെങ്കിലും ഞാൻ ഹാപ്പി ആണ്.\nസിനിമയായാലും സീരിയൽ ആയാലും അഭിനയം തൽക്കാലം വേണ്ടാന്നു തന്നെയാണ് തീരുമാനം. ഞാൻ ഞാനായി തന്നെയാണ് ടെലിവിഷനിൽ എത്തുന്നത്. മറ്റൊരാളായി വന്നാൽ എങ്ങനെയാവും എന്നറിയില്ല. ഇപ്പോൾ ആളുകൾക്ക് ഒരു ഇഷ്ടം ഒക്കെ ഉണ്ട്. അറിയാത്ത പണിക്ക് പോയി അത് കളയണ്ടല്ലോ. അഭിനയം കുറച്ചുകൂടി സമയവും ശ്രമവും ഡെഡിക്കേഷനും വേണ്ട മേഖലയാണ്. അതുകൊണ്ടുതന്നെ അങ്ങനെ ഒന്ന് ചിന്തിക്കാവുന്ന സാഹചര്യത്തിലല്ല ഞാൻ. സിനിമയിൽ എെൻറ പേരും വരും, അത് പക്ഷെ ഗാനരചന/തിരക്കഥ തുടങ്ങിയ ടൈറ്റിലുകളിലാവണം എന്നാണ് ആഗ്രഹം.\nപത്താം ക്ലാസിൽ ഡിസ്റ്റിംഗ്ഷൻ ഉണ്ടായിരുന്നെങ്കിലും കണക്ക് എന്നും എെൻറ പ്രധാന ശത്രു ആയിരുന്നു. പ്ലസ് ടു സയൻസ് എടുത്തെങ്കിലും പിന്നീടങ്ങോട്ട് കണക്കുള്ള ഒന്നിനും ഞാൻ ഇല്ലാ എന്ന് ഉറപ്പിച്ചു. ഗ്രാജുവേഷൻ ചെയ്തത് ഇംഗ്ലീഷിൽ ആയിരുന്നു. പാലാ അൽഫോൻസ കോളജിലെ ആ ഡിഗ്രി കാലമാണ് ജീവിതത്തെക്കുറിച്ചുള്ള കാഴ്ചപ്പാടുകൾക്ക് വ്യക്തത തന്നത്. വുമൻസ് കോളജിൽ പഠിക്കാൻ ആദ്യമൊന്നും അത്ര താൽപര്യം ഇല്ലായിരുന്നു എന്നതാണ് സത്യം. പക്ഷെ അവിടെ സ്റ്റേജ് അലങ്കരിക്കാൻ മുതൽ കോളജ് മുറ്റത്തെ മരത്തിൽ ബാനർ കെട്ടാൻ വരെ നമ്മൾ മാത്രമേ ഉള്ളു. അത് തരുന്ന ആവിശ്വാസവും അവസരങ്ങളും വളരെ വലുതാണ്. ഞാൻ അന്ന് കോളജ് മാഗസിൻ എഡിറ്റർ ആയിരുന്നു. സ്കൂൾ കാലഘട്ടത്തിൽ വല്ലപ്പോഴും ഒരു കവിത ചൊല്ലാൻ മാത്രം മുട്ടുവിറച്ചു സ്റ്റേജിൽ കയറിയിരുന്ന ഞാൻ ആദ്യമായി ആങ്കർ ആയതും മീശ വച്ച് നെടുനീളൻ ഡയലോഗ് പറഞ്ഞു നാടകം കളിച്ചതും അൽഫോൻസ തന്ന വേദികളിലാണ്. എന്നെ ഞാൻ ആക്കിയതിൽ ആ ഡിഗ്രിക്കാലത്തോടാണ് ഏറെ കടപ്പെിരിക്കുന്നത്. ഒരു പ്രഫഷനൽ യോഗ്യത വേണം എന്ന ചിന്തയിലാണ് പിന്നീട് എം. ബി. എ ചെയ്തത്.\nകരിയറും കുടുംബവും ഒരേ ത്രാസിൽ...\nഭർത്താവ് ശ്രീകാന്ത് ദുബായിയിലുള്ള ഒരു സ്വകാര്യസ്ഥാപനത്തിെൻറ മാനേജിങ് ഡയറക്ടർ ആണ്. മകൾ ക്ക് മൂന്നു വയസ്. ഭർത്താവിെൻറ അച്ഛനും അയും ഞങ്ങളോട് ഒപ്പമുണ്ട്. എെൻറ ശക്തിയും ദൗർബല്യവും കുടുംബം തന്നെയാണ്. മകളെയും ഭർത്താവിനെയും വിട്ട് നാട്ടിൽ പോയാൽ എത്രയും പെട്ടെന്നൊന്ന് തിരികെ എത്തിയാൽ മതിയെന്നാവും. ഒരു മൂന്നു വയസുകാരിയുടെ അമ്മയ്ക്ക് കിട്ടുന്ന സന്തോഷം അവൾക്ക് 10 വയസാകുന്പോൾ കിട്ടില്ലല്ലോ. കുടുംബവും കരിയറും ബാലൻസ് ചെയ്യുന്നത് തന്നെയാണ് സത്യത്തിൽ ഒരു സ്ത്രീയുടെ ഏറ്റവും വലിയ ചലഞ്ച്. ഷൂട്ടിന് നാട്ടിൽ പോകുന്പോഴെല്ലാം പാലായിലെ എെൻറ വീട്ടിൽ ആണ് നിൽക്കാറ്. അച്ഛനും അമ്മയും അനുജനും അവെൻറ ഭാര്യയും ഉണ്ട് അവിടെ. എനിക്ക് രണ്ടു സഹോദര·ാരാണ്. ചേട്ടനും ഭാര്യയും അബുദാബിയിൽ സെറ്റിൽഡാണ്. രണ്ടു കുടുംബത്തിെൻറയും പിന്തുണ തന്നെയാണ് ഏറ്റവും വലിയ അനുഗ്രഹം.


അന്ധാദുൻ ധനുഷ് റീമേക്ക് ചെയ്യും : Kollywood News\nFriday, June 7, 2019 9:57 AM IST\nബോളിവുഡ് ഹിറ്റ് ചിത്രം അന്ധാദുൻ തമിഴിലേക്ക് ധനുഷ് റീമേക്ക് ചെയ്യുന്നു. പൊതുവേ റീമേക്ക് ചിത്രങ്ങളോട് താൽപര്യം കാണിക്കാത്ത ധനുഷ് അന്ധാദുൻ തമിഴിലേക്ക് എടുക്കണമെന്ന് ആഗ്രഹം പ്രകടിപ്പിച്ചതായാണ് അറിയുന്നത്.\nഅന്ധാദുൻ ഒരു ബ്രില്യന്‍റ് സിനിമയാണെന്നും അതിന്‍റെ റീമേക്ക് അവകാശം സ്വന്തമാക്കാൻ മുന്പേ തന്നെ ശ്രമങ്ങൾ തുടങ്ങിയിരുന്നുവെന്നും ധനുഷ് പറഞ്ഞു. ഹോളിവുഡ് ചിത്രം ദ എക്സ്ട്രാ ഓർഡിനറി ജേർണി ഓഫ് ഫക്കീറാണ് സൂപ്പർ താരത്തിന്‍റേതായി റിലീസിംഗിന് ഒരുങ്ങുന്നത്. ചിത്രത്തിന്‍റെ ട്രെയിലർ ശ്രദ്ധിക്കപ്പെട്ടിരുന്നു.\nദ എക്സ്ട്രാ ഓർഡിനറി ജേർണി ഓഫ് ഫക്കീറിന്‍റെ ട്രെയിലർ ലോഞ്ചിനിടെയായിരുന്നു ധനുഷ് റീമേക്ക് വിവരം പറഞ്ഞത്. എന്നാൽ സിനിമ നിർമിക്കുകയാണോ അതോ അഭിനേതാവായി എത്തുകയാണോ എന്നീ കാര്യങ്ങൾ ധനുഷ് വെളിപ്പെടുത്തിയിട്ടില്ല.


ട്രംപ് എന്റെ ഭാര്യയല്ല, ഞാൻ അയാളുടെ ഭർത്താവുമല്ല – പുട്ടിൻ! - Malyalam\nHome ലോകം ട്രംപ് എന്റെ ഭാര്യയല്ല, ഞാൻ അയാളുടെ ഭർത്താവുമല്ല – പുട്ടിൻ!\nഅടിച്ചൊതുക്കിയവർ ഒരുപാടുണ്ടെങ്കിലും, രസകരമായി മാധ്യമപ്രവർത്തകരെ അടിച്ചിരുത്തുന്ന രാഷ്ട്ര നേതാക്കൾ ലോക ചരിത്രത്തിൽ തന്നെ വിരളമാണ്. റഷ്യൻ പ്രസിഡന്റ് പുട്ടിൻ മാധ്യമപ്രവർത്തകരെ കൈകാര്യം ചെയ്യുന്നതിൽ അതീവ ശ്രദ്ധ പുലർത്തുന്ന ഒരു നേതാവാണ്. നിലവിലെ സാഹചര്യത്തിൽ വ്ളാദിമിർ പുട്ടിനെ ചോദ്യശരത്തിൽ കുടുക്കുക എന്നത് മിക്കവാറും എല്ലാ യൂറോപ്യൻ മാധ്യമ പ്രവർത്തകരും ശ്രമിച്ച് പരാജയപ്പെട്ട ഒരു കാര്യമാണ്.\nഅമേരിക്കൻ പക്ഷപാതിത്വവും യൂറോപ്യൻ അജണ്ടയും കൊണ്ട് മോസ്കോയിലേക്ക് ചെന്നാൽ പഴയ കെ.ജി.ബി ഏജന്റ് തനി സ്വരൂപം പുറത്തെടുക്കും.കഴിഞ്ഞ ദിവസം നടന്ന ഒരു വാർത്താ സമ്മേളനത്തിൽ മാധ്യമ പ്രവർത്തകൻ പുട്ടിനോട് ചോദിച്ചു, ട്രംപിന്റെ നയങ്ങളിൽ നിരാശനാണോ താങ്കൾ എന്ന്. അമേരിക്കൻ തെരഞ്ഞെടുപ്പിൽ പുട്ടിൻ ട്രംപിനെ സഹായിച്ചിരുന്നതായി ഒരു ആരോപണം നിലനിൽക്കുന്ന പശ്ചാത്തലത്തിൽ ഇത്തരമൊരു ചോദ്യത്തിന് ഉത്തരം പറയുക എന്നത് അല്പം പ്രയാസകരമാണ്. ട്രംപിന്റെ നയങ്ങളിൽ നിരാശനാണെന്നോ അല്ലെന്നോ പറയാതെ,ചോദ്യകർത്താവിനെ നിരായുധനാക്കുന്ന ഉത്തരമാണ് പുട്ടിൻ നൽകിയത്.\nട്രംപിന്റെ പ്രവർത്തനത്തിൽ നിരാശപ്പെടാൻ ട്രംപ് എന്റെ ഭാര്യയല്ല, ഞാൻ അയാളുടെ ഭർത്താവുമല്ല എന്നായിരുന്നു പുട്ടിന്റെ എണ്ണം പറഞ്ഞ മറുപടി. ബ്രിക്സ് ഉച്ചകോടിയോട് അനുബന്ധിച്ച് ചൈനയിൽ വച്ചു നടന്ന പത്ര സമ്മേളനത്തിലാണ് പുട്ടിൻ ഇത് പറഞ്ഞത്. മറ്റു രാജ്യങ്ങളുടെ ആഭ്യന്തര കാര്യങ്ങളിൽ ഇടപെടുന്നത് ഒട്ടും ശരിയല്ലാത്ത ഒരു കാര്യമാണെന്നും, അമേരിക്കയെ പരോക്ഷമായി വിമർശിച്ചുകൊണ്ട് അദ്ദേഹം പറയുകയുണ്ടായി.ഉത്തര കൊറിയയയെ സംബന്ധിച്ച്, അവരുടെ മേൽ ഏർപ്പെടുത്തിയിരിക്കുന്ന വിലക്കുകളും മറ്റും എത്രത്തോളം ശരിയാണെന്ന് തനിക്ക് ഉറപ്പില്ല, വാണിജ്യ ബന്ധം നിലച്ച് പുല്ലും വൈക്കോലും തിന്ന് ജീവിക്കേണ്ടി വന്നാലും അവർ അവരുടെ ന്യൂക്ളിയാർ പദ്ധതി ഉപേക്ഷിക്കില്ല എന്നും അദ്ദേഹം പറഞ്ഞു.\nPrevious article‘പണിക്കർ വിപ്ലവം’ – സാക്ഷരലോകത്തിന്റെ കേരളമാതൃക: ഇന്ന് ലോകസാക്ഷരതാദിനം!\nNext articleഅൽഫോൺസും, സുരഭിയും, കുരുമുളകരച്ച നല്ല ബീഫ് കറിയും!


ആന്‍ഡ്രോയിഡ് പി ; ആദ്യത്തെ ബീറ്റാ പ്രിവ്യൂ ഈ മാസം | Gramajyothi News\nMarch 7, 2018 2:55 pm Published by : Admin\nആന്‍ഡ്രോയിഡ് സ്മാര്‍ട്ഫോണ് ഓപറേറ്റിങ് സിസ്റ്റത്തിന്റെ അടുത്ത പതിപ്പായ ആന്‍ഡ്രോയിഡ് പി യുടെ ആദ്യത്തെ ബീറ്റാ പ്രിവ്യൂ ഈ മാസം അവതരിപ്പിക്കാന് ഒരുങ്ങുന്നു. മാര്‍ച്ച് പകുതിയോടെയാണ് ഗൂഗിള് ആന്‍ഡ്രോയിഡ് പി അവതരിപ്പിക്കുന്നതെന്നാണ് റിപ്പോര്‍ട്ട്. കഴിഞ്ഞ മാര്‍ച്ചിലാണ് ആന്‍ഡ്രോയിഡ് ഒ പതിപ്പിന്റെ ആദ്യ ഡവലപ്പര് പ്രിവ്യൂ ഗൂഗിള് പുറത്തുവിട്ടത്.\nആപ്പിള് പുറത്തിറക്കാനിരിക്കുന്ന ഐഓഎസ് 12 ഓപ്പറേറ്റിങ് സിസ്റ്റത്തോട് കിടപിടിക്കുന്ന തരത്തിലാണ് പുതിയ ആന്‍ഡ്രോയിഡ് പതിപ്പെന്നാണ് സൂചന. ഇതുവഴി കൂടുതല് ഐഫോണ് ഉപയോക്താക്കളെ ആന്‍ഡ്രോയിഡിലേക്ക് ആകര്‍ഷിക്കാനാണ് ഗൂഗിള് പദ്ധതിയിടുന്നത്.


അത്താഴം അല്പം നേരത്തെയാവാം ; ഗുണങ്ങള് ഏറെ – Newscom – Malayalam News\nനിങ്ങള്‍ക്ക് രോഗിയാകണോ? വേണ്ടെങ്കില് രാത്രിഭക്ഷണം വൈകിക്കേണ്ടെന്നാണ് ആരോഗ്യ രംഗത്തെ വിദഗ്ദ്ധരുടെ അഭിപ്രായം. ജോലികളെല്ലാം ഒതുക്കിയതിനു ശേഷം രാത്രിയിലെ ഭക്ഷണം കഴിച്ച് കിടക്കാമെന്നു കരുതിയാല് രോഗത്തെ വീട്ടിലേക്ക് ക്ഷണിക്കുന്നതിന് തുല്യമാകും ആ ചിന്ത. അമിതവണ്ണം ഉള്‍പ്പെടെ നിരവധി അസുഖങ്ങള്‍ക്കാണ് ഇത് വഴിവെക്കുക.\nഅത്താഴം ഒരുപാട് വലിച്ചുവാരി കഴിക്കണമെന്നില്ല. പക്ഷെ അത് കഴിക്കുന്ന സമയം കൃത്യമായിരിക്കണം. മാത്രമല്ല, അവഗണനയും പാടില്ല. ഒരു ദിവസത്തെ അവസാന ഭക്ഷണം രാത്രി എട്ടു മണിക്കു മുന്‍പായി കഴിക്കുന്നതാണ് ശരീരം ആരോഗ്യത്തോടെ ഇരിക്കാന് സഹായിക്കുക.\nകിടക്കുന്നതിനു മുന്‍പായി ആഹാരം കഴിച്ചാല് ഭക്ഷണത്തിലെ കലോറി ശരിയായ രീതിയില് മാറ്റപ്പെടില്ല. അവ ഫാറ്റിആസിഡുകളായി നിലനില്‍ക്കുന്നത് ഹൃദയാഘാതം, പക്ഷാഘാതം എന്നിവയ്ക്കു കാരണമാകാം.\nരാത്രി ഭക്ഷണം നേരത്തേയാക്കുമ്പോള് ഉറങ്ങുന്നതിനു മുന്‍പായി ഇത് ഗ്ലൂക്കോസായി മാറാന് ആവശ്യമായ സമയം ലഭിക്കും. ഇത് പ്രമേഹം വരാതിരിക്കാനുള്ള സാധ്യത കുറയ്ക്കും.\nകിടക്കുന്നതിന് തൊട്ടുമുമ്പായി ആഹാരം കഴിച്ചാല് ദഹനപ്രക്രിയ ഉറക്കസമയത്ത് ആയിരിക്കും നടക്കുക. ഇത് ഉറക്കമില്ലായ്മയ്ക്ക് വഴിവെക്കും. എട്ട് മണിക്കു മുന്‍പായി ആഹാരം കഴിച്ച് ഏകദേശം രണ്ടു മണിക്കൂറിനകം ഉറങ്ങാന് കിടന്നാല് ദഹനപ്രക്രിയ വളരെ വേഗത്തില് നടക്കും. ഇത് കലോറി ഫാറ്റിആസിഡായി മാറാതെ ശരിയായ രീതിയില് എരിച്ചു കളയാന് ഇടയാക്കും. അതുവഴി അമിതവണ്ണം ഉണ്ടാകുന്നത് തടയാനുമാകും.\nTags: Diet Dinner Health\nരക്തസമ്മർദ്ദവും അമിതവണ്ണവും കുറയ്ക്കാൻ മുട്ട


എന്നാണ് ഒന്നിച്ച് അഭിനയിക്കുക’! തബുവിന് മമ്മൂട്ടിയുടെ മറുപടി ഇങ്ങനെ – The Editor\nവിവിധ ഭാഷകളിലായി ഒന്നിനൊന്നു മികച്ച കഥാപാത്രങ്ങളും പ്രകടനങ്ങളുമായി ഇന്ത്യന് സിനിമയിലെ നല്ല നടിമാരുടെ പട്ടികയില് ഇടം നേടിയ താരമാണ് തബു. ഹിന്ദി, തെലുങ്ക്, തമിഴ്, കന്നട, മറാത്തി, ബംഗാളി, മലയാളം തുടങ്ങി ഇന്ത്യയിലെ ഒട്ടു മിക്ക ഭാഷകളിലെയും സിനിമകളില് തബു അഭിനയിച്ചിട്ടുണ്ട്. കാലാപാനി, കവര്‍സ്റ്റോറി, രാക്കിളിപ്പാട്ട് എന്നിവയാണ് തബുവിന്റെ മലയാള ചിത്രങ്ങള്.\nഎന്നാല് മമ്മൂട്ടിയുടെ നായികയായി അഭിനയിക്കണമെന്ന ആഗ്രഹം തബുവിന് ഉണ്ടായിരുന്നു. പലകാരണങ്ങളാല് അതു നടന്നില്ല. ഇപ്പോള് മമ്മൂട്ടിയോടുള്ള തബുവിന്റെ ചോദ്യവും അതു തന്നെ.\nറിലീസിനൊരുങ്ങുന്ന മാമാങ്കം എന്ന ചിത്രവുമായി ബന്ധപ്പെട്ട അഭിമുഖത്തില് അവതാരകന് വഴി മമ്മൂട്ടിയോടുള്ള തന്റെ ചോദ്യം തബു ചോദിക്കുകയായിരുന്നു.\n‘മമ്മൂട്ടിയുടൊപ്പം എനിക്കൊരു സിനിമയില് മുഴുനീള വേഷത്തില് അഭിനയിക്കാന് സാധിച്ചിട്ടില്ല. അതെപ്പോള് നടക്കും.3തവണ അവസരം വന്നെങ്കിലും നടന്നില്ല. പറയൂ, നമ്മള് എന്നാണു ഒന്നിച്ചു അഭിനയിക്കുക’. – തബു ചോദിച്ചു.\nഅങ്ങനെ സംഭവിക്കാന് തീര്‍ച്ചയായും താന് ശ്രമിക്കും എന്നായിരുന്നു മമ്മൂട്ടിയുടെ മറുപടി.\n‘കണ്ടുകൊണ്ടേന് കണ്ടുകൊണ്ടേന്’ എന്ന തമിഴ് ചിത്രത്തില് മമ്മൂട്ടിയും തബുവും ഒരുമിച്ചഭിനയിച്ചിട്ടുണ്ടെങ്കിലും ചിത്രത്തില് ഐശ്വര്യ റായ് ആയിരുന്നു മമ്മൂട്ടിയുടെ നായിക. തബുവിന്റെ നായകനായത് അജിത്ത് ആയിരുന്നു. ചിത്രത്തില് മമ്മൂട്ടിയും തബുവും ഒരുമിച്ചുള്ള രംഗങ്ങളും കുറവായിരുന്നു.\nBlogs, Entertainment, Film Newsmammooty\_reply\_to\_thabu


ഇനി മോപ്പ് വാങ്ങി പണം കളയേണ്ടാ..!! നല്ല പെർഫെക്റ്റ് ആയി വീട്ടിലുണ്ടാക്കാം..👌👌 - Classic Movies\nBy Anjali S\t Last updated Aug 27, 2021\nഅടുക്കളയും വീടുമെല്ലാം വൃത്തിയായി സൂക്ഷിക്കുക എന്നത് വീട്ടമ്മമാരുടെ ജോലിയാണ്. ദിവസവും തറയെല്ലാം തുടച്ചു വൃത്തിയാക്കുന്നത് ആരോഗ്യ പൂർണമായ ജീവിതത്തിനുള്ള വഴികൂടിയാണ്. രോഗങ്ങളെ ഒരു പരിധി വരെ അകറ്റി നിർത്താനും ഇത് വഴി സാധിക്കും. മിക്ക അമ്മമാരും ഈ കാര്യത്തിൽ ശ്രദ്ധിക്കാറുമുണ്ട്.\nപണ്ട് കാലങ്ങളിലെല്ലാം ഒരു പഴയ തുണി കൊണ്ട് തറയിലിരുന്നും മുട്ട് കുതിയുമെല്ലാമാണ് വീട്ടമ്മമാർ നിലം തുടച്ചിരുന്നത്. എന്നാൽ ഇന്നത്തെ കാലത്ത് ആരും അതിനു മെനക്കെടാറില്ല. പകരം എല്ലാവരും മോപ്പുകളെ ആശ്രയിക്കുകയാണ് പതിവ്. എളുപ്പത്തിൽ ബുദ്ധിമുട്ടില്ലാതെ ഇതിനു കഴിയും എന്നതും മോപ് ന്റെ ഉപയോഗം കൂടുതലാകാൻ കാരണമാണ്.\nസാധാരണയായി മാർക്കറ്റുകളിൽ നിന്നും വില കൊടുത്തു പലതരം മോപ്പുകൾ വാങ്ങിക്കുകയാണ് പലരും ചെയ്യുന്നത്. എന്നാൽ മോപ് കേടായാൽ ഇനി അതിന്റെ ആവശ്യം ഇല്ല. ഒരു പഴയ ടി ഷർട്ട് ഉണ്ടെങ്കിൽ നിങ്ങള്ക്ക് തന്നെ എളുപ്പത്തിൽ നല്ല പെർഫെക്റ്റ് മോപ് തയ്യാറാക്കാം. എങ്ങനെയാണെന്ന് വിഡിയോയിൽ വിശദമായി കാണിച്ചു തരുന്നുണ്ട്. ഒന്ന് കണ്ടു നോക്കൂ..\nഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി info tricks ചാനല് Subscribe ചെയ്യാനും ബെ*ൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nവെണ്ട കൃഷി രീതിയും ജൈവ കീടനിയന്ത്രണ മാർഗങ്ങളും.!!! വെണ്ട കൃഷി വിജയമാക്കാൻ അറിയേണ്ട കാര്യങ്ങൾ.!!


Emalayalee.com - കഥകളുടെ പണിപ്പുരയില് (ജോണ് മാത്യു)\nകഥകളുടെ പണിപ്പുരയില് (ജോണ് മാത്യു)\nEMALAYALEE SPECIAL 18-Nov-2014\n(ഹൂസ്റ്റനിലെ കേരള റൈറ്റേഴ്‌സ് ഫോറത്തില് ചര്‍ച്ചക്ക് അവതരിപ്പിച്ച ഉപന്യാസം)\nഅമേരിക്കയില് പ്രസിദ്ധീകരിക്കുന്ന മലയാളരചനകള് അധികവും കവിതകളായിരിക്കാം, പക്ഷേ ഗൗരവമായി ചര്‍ച്ച ചെയ്യപ്പെടുന്നത് കഥകള്‍ത്തന്നെ. അതുകൊണ്ട് നമ്മുടെ സാഹിത്യകൂട്ടായ്‌മകളില് കഥകള്‍ക്ക് മുഖ്യസ്ഥാനവുമുണ്ട്.\nഎങ്ങനെ കഥ എഴുതണമെന്ന് കഥാകൃത്തുക്കള്‍ത്തന്നെയാണ് നിശ്ചയിക്കേണ്ടത്. അതായത്, പറയാന് എന്തെങ്കിലും ഉണ്ടായിരിക്കുക, അത് പറയേണ്ടുന്നതുപോലെയങ്ങ് പറയുക എന്ന പഴയ തത്വംതന്നെ.\nഇവിടെ പറയാന് ഒന്നുമില്ലെങ്കില് ആരും എഴുത്തിന് ഇറങ്ങിത്തിരിക്കുകയില്ല. പക്ഷേ, അതെങ്ങനെ പറയണം എന്ന കാര്യത്തിലേ തര്‍ക്കമുള്ളൂ. എഴുത്തിന്റെ സാങ്കേതികതയിലേക്ക് കടക്കുന്നതിനുമുന്‍പ് ശൈലിയെപ്പറ്റി പറഞ്ഞേ തീരൂ. ശൈലി, അതുതന്നെയാണ് എഴുത്തുകാരന്റെ വ്യക്തിത്വം.\nഎങ്ങനെ എഴുതിയാലും കുറേ വായനക്കാര്‍ക്കെങ്കിലും മനസ്സില് കൊണ്ടുനടക്കാനുള്ള വക നല്‌കുന്നുണ്ടെങ്കില് ആ എഴുത്തുകള് വിജയിച്ചുവെന്ന് പറയാം. അതേസമയം ചരടുപിടിച്ച് ചതുരത്തിനുള്ളില് എഴുതിയാലും പരാജയപ്പെടാം. ഇവിടെ ഒന്നോര്‍ക്കണം സാഹിത്യം ഏതാനും ശരികളുടെ കൂമ്പാരമല്ല മനോഹരങ്ങളായ തെറ്റുകള്‍ക്കൂടിയാണ്. കഥ കള്ളമാണ്, വെറും നുണയല്ല സുന്ദരനുണകള്.\nപ്രസ്ഥാനങ്ങള് ഉടലെടുക്കുന്നതിന്റെ കാരണം സമൂഹത്തിന്റെ മാറ്റങ്ങളെ ഉള്‍ക്കൊണ്ട് മുന്നോട്ടുപോകാന് കലാകാരന് അല്ലെങ്കില് എഴുത്തുകാരന് നടത്താറുള്ള ശ്രമമാണ്. മനുഷ്യരാശിയുടെ നിലനില്‌പിനെത്തന്നെ ചോദ്യം ചെയ്യുന്ന യുദ്ധങ്ങള് ഒരു വശത്ത്. അതിനോടൊപ്പം കുന്നുകൂടുന്ന സമ്പത്തും തുടര്‍ന്നുണ്ടാകുന്ന പേടിസ്വപ്‌നങ്ങളും മറുവശത്ത്. ഈ കാരണങ്ങളാല് ഒറ്റപ്പെടുന്ന മനുഷ്യമനസ്സിന്റെ ചിത്രം എങ്ങനെയാണ് വരയ്‌ക്കുക. അതിന് എഴുത്തുകാരന് പുതിയ സങ്കേതങ്ങള് കണ്ടെത്തുന്നു. എഴുത്തുകാരന് മാത്രമല്ല ചിത്രകാരനും ശില്‌പിയും എല്ലാം അഭിമുഖീകരിക്കന്ന വെല്ലുവിളിയാണിത്. ഇവിടെ നമ്മുടെ ജീവിതത്തില്‍ത്തന്നെ പുതിയ പ്രസ്ഥാനങ്ങള് രൂപംകൊള്ളുകയാണ്. എന്നാല്, ഈ പുതുമയുടെ ആത്മസത്ത ഉള്‍ക്കൊള്ളാതെ എഴുത്തുകാരും നിരൂപകരും വാക്കുകളുടെയും പ്രയോഗങ്ങളുടെയും സര്‍ക്കസുകൊണ്ട് ആധുനികരും ഉത്തരാധുനികരുമായി മാറുന്നതും നമ്മുടെ മുന്നില്‍ത്തന്നെയുണ്ട്.\nകലയിലും ചലച്ചിത്രങ്ങളിലും സംഗീതത്തിലും സാഹിത്യത്തിലുമെല്ലാം പാരമ്പര്യത്തിലേക്കും ആചാരങ്ങളിലേക്കും തീവ്രവിശ്വാസങ്ങളിലേക്കും മത്സരിച്ച് മടങ്ങിപ്പോകുന്ന സമൂഹത്തിലെവിടെ ആ രീതികളെ, വിശ്വാസങ്ങളെ നിഷേധിക്കുന്ന പ്രസ്ഥാനങ്ങള്‍ക്ക് നിലനില്‌പ്? സാഹിത്യത്തിലെ ആധുനികത ഉള്‍ക്കൊള്ളുന്നവരല്ല അമേരിക്കയിലെ മലയാളിസമൂഹം.\nഇംഗ്ലീഷില് ഷോര്‍ട്ട് സ്റ്റോറി, ഷോര്‍ട്ട് ഷോര്‍ട്ട് സ്റ്റോറി, ലോംഗ് ഷോര്‍ട്ട് സ്റ്റോറി എന്നൊക്കെ പറയാമായിരിക്കാം. ലിയോ ടോള്‍സ്റ്റോയിയുടെ ചില കഥകള് നിരവധി സന്ദര്‍ഭങ്ങളും കഥാപാത്രങ്ങളുംകൊണ്ട് നിറഞ്ഞതാണ്. മലയാളത്തില് ചെറുകഥ, മിന്നല്(മിനി)ക്കഥ, കഥ (മലയാളത്തില് ഒരു കാലത്ത് പ്രസിദ്ധിനേടിയിരുന്ന `നീണ്ടകഥ'കളല്ല.) തുടങ്ങിയ പേരുകള് ഉപയോഗിക്കുകയാണ്.\nകഥ, ചെറുകഥ തുടങ്ങിയ വാക്കുകള് അതിന്റെ സാങ്കേതിക അര്‍ത്ഥം അറിഞ്ഞുകൊണ്ടുതന്നെയാണ് പ്രയോഗിക്കേണ്ടത്. ഒരു കാലത്ത് ചെറുകഥ എന്നുമാത്രമേ എഴുതിയിരുന്നുള്ളൂ. ഒരു പ്രമേയത്തില് ഉറച്ചു നില്‌ക്കുക, മിതമായ വാക്കുകള്‍ക്കൊണ്ട് നാടകീയമായ പരിണാമഗുപ്‌തിയിലേക്ക് പുരോഗമിക്കുക. അതായത് ഉന്നം തെറ്റാന് പാടില്ലെന്ന് വിവക്ഷ. അപ്രതീക്ഷിതമായ വളവുകളും ചിലപ്പോള് മേല്‍വളവുകള്‍പ്പോലും സൃഷ്‌ടിക്കുക ഇതെല്ലാം ചെറുകഥയിലെ സങ്കേതങ്ങളാണ്. കഥയിലെ തുടക്കക്കാര്‍ക്ക് എക്കാലവും കൊടുക്കുന്ന ഉപദേശമാണ് ഒ. ഹെന്‍റിയുടെയും മലയാളത്തില് കാരൂരിന്റെയും കഥകളുടെ വായന. ഇതിനര്‍ത്ഥം അനുകരിക്കണമെന്നൊന്നുമല്ല. ഏതൊരു എഴുത്തുകാരനും തന്റെ തനതായ ലോകം തന്നെയാണ് എഴുത്തില്‍ക്കൂടി സൃഷ്‌ടിക്കേണ്ടത്. സുപ്രസിദ്ധങ്ങളായ കഥകള് വഴികാട്ടികളാണെന്ന് മാത്രം.\nഫിക്ഷന് എന്ന പേരില് ഭാഗങ്ങളായി തിരിച്ച് എഴുതിയിട്ടുള്ള സാഹിത്യസൃഷ്‌ടികള്‍ക്കും കഥ എന്നുതന്നെ പറയുകയാണ്. നേരത്തെ പറഞ്ഞ ചെറുകഥകളുടെ സങ്കേതങ്ങളൊന്നുമല്ല കഥകളില് കൃത്യമായി പിന്‍തുടരുന്നത്. സാധാരണരീതിയിലുള്ള ചെറുകഥ അതില്‍ത്തന്നെ പൂര്‍ണ്ണമാണെങ്കില് ഇന്നത്തെ `ഫിക്ഷന്' ഒരു വലിയ ചര്‍ച്ചയാണ്. സാമൂഹികവും സാമ്പത്തികവും രാഷ്‌ട്രീയവും എന്നുവേണ്ട എന്തും ഏതും ചര്‍ച്ച ചെയ്യാന് പാകത്തില് കഥാപാത്രങ്ങളെയും സന്ദര്‍ഭങ്ങളും സൃഷ്‌ടിക്കുന്നു. ഇവിടെ നാടകീയമായ അവസാനമൊന്നും പ്രതീക്ഷിക്കേണ്ട. പകരം കഥയില് ഉടനീളം അങ്ങനെയുള്ള സന്ദര്‍ഭങ്ങള് കാണാം, അതില്‍നിന്ന് പിടിച്ചുകയറി അടുത്ത രംഗത്തേക്ക് കടക്കുന്നു.\nമലയാളത്തില് മിനിക്കഥ മിന്നല്‍ക്കഥ അല്ലെങ്കില് നുറുങ്ങു കഥ തുടങ്ങിയ പേരുകളുള്ള കഥകള് പ്രത്യേകമായി ചര്‍ച്ചക്ക് എടുക്കേണ്ടതാണ്. ഒരു സന്ദര്‍ഭം, ചുരുക്കം കഥാപാത്രങ്ങള്, നിറഞ്ഞുനില്‌ക്കുന്ന അര്‍ത്ഥമുള്ള വാക്കുകള്, അപ്രതീക്ഷിതവും നാടകീയവുമായ പര്യവസാനം ഇതൊക്കെയായിരിക്കണം നുറുങ്ങുകഥകള്. ഈ വിഭാഗത്തില്‍പ്പെട്ട ലക്ഷണമൊത്ത കഥകള് ഇന്ന് ഏറെയൊന്നുമില്ല. ഇന്നത്തെ സാങ്കേതിക വളര്‍ച്ച ഇങ്ങനെയുള്ള, ഒരു താളില് ഒതുങ്ങുന്ന കഥകളുടെ പ്രാധാന്യം വര്‍ദ്ധിപ്പിക്കുന്നു.\nസമൂഹത്തിലെ പ്രശ്‌നങ്ങള് വിപുലമായ ചര്‍ച്ചക്ക് ഉതകുംപടി ഉടനടി അവതരിപ്പിക്കാന്, അത് ഏതു രൂപത്തിലുള്ളതാണെങ്കിലും കഥകള്‍ക്കുള്ള സാദ്ധ്യതകള് ഒന്നുവേറെ. സാങ്കേതികതകള് പഠനത്തിനും അഭ്യസനത്തിനുമാണ്. അതിനുശേഷം കഥാകൃത്തുക്കള് തങ്ങളുടെ സ്വന്തം പാതകള് വെട്ടിത്തുറക്കുക.\nതല ഉയർത്തിപ്പിടിക്കൂ.. നിങ്ങൾ അത്രമേൽ സുന്ദരിയാണ്.. കാതോർക്കുന്ന ഈരടികൾ\nകമല ഹാരിസിന്റെ പുതിയ വസതി; ഗുഡ്ബൈക്കു പകരം സെനറ്റിനോട് 'ഹലോ'\nട്രംപ് കാലം അന്ത്യദിനം, ട്രംപിനു ശേഷം? (ബി ജോൺ കുന്തറ)\nവാഷിംഗ്ടണ് ശക്തി പകരാൻ പാലായിൽ നിന്ന് ജോസും തോമസും ഏഴു സഹോദരങ്ങളും ( കുര്യൻ പാമ്പാടി)


നേർപഥം വാരിക - ആശിച്ചാല് കിട്ടുമോ പ്രവാചകത്വം?\nമനുഷ്യരില് ഏറ്റവും ഉത്തമരാണ് പ്രവാചകന്മാര്. ആഗ്രഹിച്ചാല് ലഭിക്കുന്നതല്ല പ്രവാചകത്വം. അല്ലാഹുവിന്റെ അതിമഹത്തായ അനുഗ്രഹമത്രെ അത്. പ്രവാചകത്വത്തെ കുറിച്ചും പ്രവാചകന്മാരെ കുറിച്ചുമുള്ള പ്രമാണബദ്ധമായ പഠനം.\nഅല്ലാഹുവിന്റെ സൃഷ്ടികളില് ഓരോന്നിനും വ്യത്യസ്ത കഴിവുകളാണ്. ഓരോ സൃഷ്ടിക്കും ഉള്ള കഴിവ് അതിന്റെ പ്രകൃതിക്ക് യോജിച്ച രൂപത്തിലാണ് അല്ലാഹു നല്‍കിയിട്ടുള്ളത്. സഹജബോധം, പ്രകൃതി ബോധം എന്നൊക്കെ ഇതിനെ വിശേഷിപ്പിക്കാം. ഈ ജന്മവാസനക്ക് മാറ്റം വരുത്തി ജീവിക്കുവാന് ഒന്നിനും സാധ്യമല്ല. വെള്ളത്തില് ജീവിക്കുന്ന മത്സ്യങ്ങള്‍ക്ക് കരയില് കയറി ജീവിക്കുവാനോ, കരയില് ജീവിക്കുന്ന മനുഷ്യന് വെള്ളത്തിനടിയില് ജീവിക്കുവാനോ; പാറിപ്പറക്കുന്ന പറവകള്‍ക്കോ, വനാന്തരങ്ങളിള് ജീവിക്കുന്ന മൃഗങ്ങള്‍ക്കോ മനുഷ്യനെ പോലെ ആയുധമുപയോഗിച്ച് ജീവിതമാര്‍ഗം തേടുവാനോ സാധ്യമല്ല. ഓരോ സൃഷ്ടിയും അതിന് നല്‍കപ്പെട്ട പ്രകൃതിബോധത്തിലൂടെ ജീവിക്കുന്നു എന്നര്‍ഥം.\nസൃഷ്ടികളില് മനുഷ്യന് വിശേഷബുദ്ധിയാല് ആദരിക്കപ്പെട്ടവനാണ്. മനുഷ്യന് പഠനത്തിന്റെയും അന്വേഷണത്തിന്റെയും ഫലമായി ഉയര്‍ച്ചയില് നിന്നും ഉയര്‍ച്ചയിലേക്ക് പോകുമ്പോള് ഇതര സൃഷ്ടികള് പഴയ അവസ്ഥയില് തന്നെ തുടരുന്നു.\nപഞ്ചേന്ദ്രിയങ്ങളായ കാഴ്ച, കേള്‍വി, സ്പര്‍ശനം, രുചി, ഘ്രാണം മുതലായവയിലൂടെയാണ് സൃഷ്ടികള് കാര്യങ്ങള് തിരിച്ചറിയുന്നത്. ഈ തിരിച്ചറിവിന്റെ കഴിവിനും പരിധിയും പരിമിതിയുമുണ്ട്.\nപഞ്ചേന്ദ്രിയങ്ങള് കൊണ്ടോ വിശേഷബുദ്ധികൊണ്ടോ കണ്ടെത്താന് കഴിയാത്ത മേഖലയാണ് അദൃശ്യലോകത്തെ കുറിച്ചുള്ള അറിവ്. ഈ അറിവ് നമുക്ക് ഒരു പരീക്ഷണത്തിലൂടെയോ അന്വേഷണത്തിലൂടെയോ കണ്ടെത്താന് കഴിയില്ല.\nമനുഷ്യജീവിതത്തില് സമാധാനവും സ്വസ്ഥതയും ലഭിക്കുന്നത് ധാര്‍മിക ജീവിതത്തിലൂടെയാണ്. ശരി തെറ്റുകള് വേര്‍തിരിച്ച് ശരിയായത് ജീവിതത്തില് പകര്‍ത്തുമ്പോഴാണല്ലോ ധാര്‍മിക ജീവിതം കൈവരിക്കപ്പെടുന്നത്. എന്താണ് ശരി, എന്താണ് തെറ്റ് എന്ന് എങ്ങനെ നാം കണ്ടെത്തും? ഭൗതിക കാര്യങ്ങള് തീരുമാനിക്കാനിരുന്നാല് പോലും നമുക്ക് എത്ര അഭിപ്രായങ്ങളാണ്! പലര്‍ക്കും പല അഭിപ്രായങ്ങള്... ഒരാള് തന്നെ ആദ്യം എടുത്ത തീരുമാനം ശരിയല്ലെന്ന് പറഞ്ഞ് മറ്റൊരു തീരുമാനം എടുക്കുന്നു!\nഓരോരുത്തരും നന്മതിന്മകള് തീരുമാനിക്കുന്നുവെങ്കിലോ? ആര്‍ക്കും താന് ചെയ്യുന്നതിനെ ശരിയായും മറ്റുള്ളവന് ചെയ്യുന്നത് തെറ്റായും കാണാം. കൊലയാളിക്ക് കൊലയെയും മോഷ്ടാവിന് മോഷണത്തെയും അക്രമിക്ക് അക്രമത്തെയും ന്യായീകരിക്കാം. അപ്പോള് ആര് തീരുമാനിക്കും?\nഅല്ലാഹു, അവനാണല്ലോ സ്രഷ്ടാവ്. ആദിമ മനുഷ്യന് മുതല് അന്തിമ മനുഷ്യന് വരെയുള്ള മുഴുവന് ജനങ്ങളുടെയും വികാരവിചാരങ്ങളറിയുന്ന അല്ലാഹുവിനേ അറിയൂ, അവനേ കഴിയൂ മനുഷ്യന് സ്വീകരിക്കേണ്ട ശരി തെറ്റുകള് തീരുമാനിക്കാന്. അങ്ങനെയൊരു മാര്‍ഗദര്‍ശനം സ്രഷ്ടാവ് നല്‍കിയിട്ടുണ്ടോ? ക്വുര്‍ആന് പറയുന്നത് കാണുക.\n''നാം പറഞ്ഞു: നിങ്ങളെല്ലാവരും അവിടെ നിന്ന് ഇറങ്ങിപ്പോകുക. എന്നിട്ട് എന്റെ പക്കല് നിന്നുള്ള മാര്‍ഗദര്‍ശനം നിങ്ങള്‍ക്ക് വന്നെത്തുമ്പോള് എന്റെ മാര്‍ഗദര്‍ശനം പിന്‍പറ്റുന്നവരാരോ അവര്‍ക്ക് ഭയപ്പെടേണ്ടതില്ല. അവര് ദുഃഖിക്കേണ്ടിവരികയുമില്ല. അവിശ്വസിക്കുകയും നമ്മുടെ ദൃഷ്ടാന്തങ്ങള് നിഷേധിച്ച് തള്ളുകയും ചെയ്തവരാരോ അവരായിരിക്കും നരകാവകാശികള്. അവരതില് നിത്യവാസികളായിരിക്കും''(അല് ബക്വറ 38,39).\nഅല്ലാഹുവിങ്കല് നിന്നുള്ള സന്ദേശം സ്വീകരിക്കുന്നവനാണ് വിജയിയെന്നും അതിനെ തള്ളിക്കളയുന്നവന് പരാജിതനാണെന്നും ഈ സൂക്തം വ്യക്തമാക്കുന്നു. ഈ മാര്‍ഗദര്‍ശനത്തെ സ്വീകരിക്കാനും തിരസ്‌കരിക്കാനുമുള്ള സ്വാതന്ത്ര്യവും അല്ലാഹു നമുക്ക് നല്‍കിയിട്ടുണ്ട്.\n''തീര്‍ച്ചയായും നാം അവന്ന് വഴി കാണിച്ചു കൊടുത്തിരിക്കുന്നു. എന്നിട്ട് ഒന്നുകില് അവന് നന്ദിയുള്ളവനാകുന്നു. അല്ലെങ്കില് നന്ദികെട്ടവനാകുന്നു''(അല് ഇന്‍സാന് 3).\nസന്മാര്‍ഗം എത്തിക്കുന്നതിന് വേണ്ടി അല്ലാഹു അയച്ചവരാണ് പ്രവാചകന്മാര്. നുബുവ്വത്ത് (പ്രവാചകത്വം), രിസാലത്ത് (ദിവ്യദൗത്യം) എന്നത് അല്ലാഹു അവന് ഉദ്ദേശിക്കുന്നവര്‍ക്ക് നല്‍കുന്നതാണ്. ആരെങ്കിലും ആശിച്ചത് കൊണ്ടോ ആഗ്രഹിച്ചതു കൊണ്ടോ അത് (പ്രവാചകത്വം) അല്ലാഹു ആര്‍ക്കും നല്‍കുന്നതല്ല; നല്‍കിയിട്ടുമില്ല.\nഅല്ലാഹു തന്റെ സന്ദേശം എത്തിക്കുവാനായി തെരഞ്ഞടുക്കുന്നവരാണ് ദൂതന്മാര്. ഈ ദൂതന്മാര് മലക്കുകളില് നിന്നും മനുഷ്യരില് നിന്നും ഉണ്ടാകുമെന്നാണ് ക്വുര്‍ആന് പറയുന്നത്.\n''മലക്കുകളില് നിന്നും മനുഷ്യരില് നിന്നും അല്ലാഹു ദൂതന്മാരെ തെരഞ്ഞടുക്കുന്നു. തീര്‍ച്ചയായും അല്ലാഹു കേള്‍ക്കുന്നവനും കാണുന്നവനുമത്രെ''(അല് ഹജ്ജ് 75).\nപ്രവാചകത്വം അല്ലാഹു ആര്‍ക്കെങ്കിലും നല്‍കുന്നുവെങ്കില് അത് അവന്റെ ഇഷ്ടപ്രകാരമാണെന്ന് നാം പറഞ്ഞല്ലോ. പ്രവാചകത്വം അല്ലാഹുവിന്റെ അനുഗ്രഹങ്ങളില് പെട്ടതാണ്.\n''അവന് ഉദ്ദേശിക്കുന്നവരോട് അവന് പ്രത്യേകം കരുണ കാണിക്കുന്നു. അല്ലാഹു മഹത്തായ അനുഗ്രഹം ചെയ്യുന്നവനാകുന്നു''(3:74).\nഇവിടെ 'കരുണ' എന്ന് പറഞ്ഞത് പ്രവാചകത്വം അടക്കമുള്ളതാണെന്ന് ക്വുര്‍ആന് വ്യാഖ്യാന ഗ്രന്ഥങ്ങളില് കാണാം.\nഅനുഗ്രഹദാതാവ് അല്ലാഹുവാണ്. അതാര്‍ക്ക് നല്‍കണം, എവിടെ നല്‍കണം, എപ്പോള് നല്‍കണം, എങ്ങനെ നല്‍കണം എന്നെല്ലാം നന്നായി അറിയുന്നവന് അവനാണ്. അല്ലാഹു പറയുന്നു:\n''അവര്‍ക്ക് വല്ല ദൃഷ്ടാന്തവും വന്നാല്, അല്ലാഹുവിന്റെ ദൂതന്മാര്‍ക്ക് നല്‍കപ്പെട്ടത് പോലുള്ളത് ഞങ്ങള്‍ക്കും ലഭിക്കുന്നത് വരെ ഞങ്ങള് വിശ്വസിക്കുകയേ ഇല്ല എന്നായിരിക്കും അവര് പറയുക. എന്നാല് അല്ലാഹുവിന്ന് നല്ലവണ്ണമറിയാം തന്റെ ദൗത്യം എവിടെയാണ് ഏല്‍പിക്കേണ്ടതെന്ന്. കുറ്റകൃത്യങ്ങളില് ഏര്‍പെട്ടവര്‍ക്ക് തങ്ങള് പ്രയോഗിച്ചിരുന്ന കുതന്ത്രത്തിന്റെ ഫലമായി അല്ലാഹുവിങ്കല് ഹീനതയും കഠിനമായ ശിക്ഷയും വന്നുഭവിക്കുന്നതാണ്''(6:124).\nമറ്റൊരിടത്ത് ശത്രുക്കളുടെ എതിര്‍പ്പും അതിനുള്ള മറുപടിയും ക്വുര്‍ആന് പറയുന്നത് കാണുക:\n''ഈ രണ്ട് പട്ടണങ്ങളില് നിന്നുള്ള ഏതെങ്കിലും ഒരു മഹാപുരുഷന്റെ മേല് എന്തുകൊണ്ട് ഈ ക്വുര്‍ആന് അവതരിപ്പിക്കപ്പട്ടിട്ടില്ല എന്നും അവര് പറഞ്ഞു. അവരാണോ നിന്റെ രക്ഷിതാവിന്റെ അനുഗ്രഹം പങ്ക് വെച്ചു കൊടുക്കുന്നത്? നാമാണ് ഐഹിക ജീവിതത്തില് അവര്‍ക്കിടയില് അവരുടെ ജീവിതമാര്‍ഗം പങ്ക് വെച്ചുകൊടുത്തത്. അവരില് ചിലര്‍ക്ക് ചിലരെ കീഴാളരാക്കി വെക്കത്തക്കവണ്ണം അവരില് ചിലരെ മറ്റു ചിലരെക്കാള് ഉപരി നാം പല പടികള് ഉയര്‍ത്തുകയും ചെയ്തിരിക്കുന്നു. നിന്റെ രക്ഷിതാവിന്റെ കാരുണ്യമാകുന്നു. അവര് ശേഖരിച്ചുവെക്കുന്നതിനെക്കാള് ഉത്തമം''(43:31,32).\n'നുബുവ്വത്തും' 'രിസാലത്തും''(പ്രവാചകത്വവും ദിവ്യദൗത്യവും) അല്ലാഹുവിന്റെ അനുഗ്രഹം കൊണ്ടു മാത്രം കിട്ടുന്നതാണ്.\n'ജാഹിലിയ്യാ അറബികളുടെ അന്ധവിശ്വാസങ്ങളും നീചവൃത്തികളും കണ്ട് മനസ്സ് വേദനിച്ചപ്പോള് മുഹമ്മദ് ഒരു പരിഹാരം കാണാനായി ഒറ്റക്കിരുന്നപ്പോള് കിട്ടിയതാണ് നുബുവ്വത്ത്' എന്ന ചില തല്‍പരകക്ഷികളുടെ വാദം ശുദ്ധമായ അസംബന്ധമാണ്.\nഅല്ലാഹു ഒരു പ്രവാചകനെ നിശ്ചയിക്കുമ്പോള് ആ ജനതയിലെ ഏറ്റവും നല്ല വ്യക്തിയെയാണ് തെരഞ്ഞടുക്കുക. മുഹമ്മദ് നബി(സ)യെ പ്രവാചകനായി തെരഞ്ഞടുത്തതിനെ കുറിച്ച് അബ്ദുല്ലാഹിബ്‌നു മസ്ഊദ്(റ) പറയുന്നത് കാണുക:\n''അല്ലാഹു അടിമകളുടെ ഹൃദയങ്ങളിലേക്ക് നോക്കിയപ്പോള് അടിമകളില് ഏറ്റവും നല്ല ഹൃദയമായി മുഹമ്മദ് നബി(സ)യുടെ ഹൃദയത്തെ കണ്ടു. അപ്പോള് അവന് അദ്ദേഹത്തെ നബിയായി തെരഞ്ഞടുക്കുകയും തന്റെ ദിവ്യദൗത്യവുമായി നിയോഗിക്കുകയും ചെയ്തു.''\nപ്രവാചകന്മാര് ജനങ്ങള്‍ക്ക് സത്യവും അസത്യവും വേര്‍തിരിച്ചു മനസ്സിലാക്കിക്കൊടുക്കുവാന് ഏല്‍പിക്കപ്പെട്ടവരാണ്. അതോടൊപ്പം അവരെ പിന്തുടരുന്നവര്‍ക്ക് സന്തോഷവാര്‍ത്ത അറിയിക്കലും തിരസ്‌കരിക്കുന്നവര്‍ക്ക് താക്കീത് നല്‍കലുമാണ് പ്രവാചകന്മാരുടെ ദൗത്യം.\nഅല്ലാഹു നീതിമാനാണ്. അവന് ഒരാളെയും അന്യായമായി ശിക്ഷിക്കുകയില്ല. അന്ത്യനാളില് അല്ലാഹുവിനെതിരില് അടിമക്ക് ഒരു ന്യായവും പറയാനാവാത്ത വിധം ലക്ഷ്യമായും അല്ലാഹു പ്രവാചകന്മാരെ അയച്ചിട്ടുണ്ട്. ഇതിലേക്ക് തെളിവ് നല്‍കുന്ന ചില ക്വുര്‍ആന് വചനങ്ങള് കാണുക:\n''സന്തോഷവാര്‍ത്ത അറിയിക്കുന്നവരും താക്കീത് നല്‍കുന്നവരുമായ ദൂതന്മാരായിരുന്നു അവര്. ആ ദൂതന്മാര്‍ക്ക് ശേഷം ജനങ്ങള്‍ക്ക് അല്ലാഹുവിനെതിരില് ഒരു ന്യായവും ഇല്ലാതിരിക്കാന് വേണ്ടിയാണത്. അല്ലാഹു പ്രതാപിയും യുക്തിമാനുമാകുന്നു'' (4:165).\n''ഇതിനു മുമ്പ് വല്ല ശിക്ഷ കൊണ്ടും നാം അവരെ നശിപ്പിച്ചിരുന്നുവെങ്കില് അവര് പറയുമായിരുന്നു: ഞങ്ങളുടെ രക്ഷിതാവേ? നീ എന്തുകൊണ്ട് ഞങ്ങളുടെ അടുത്തേക്ക് ഒരു ദൂതനെ അയച്ചു തന്നില്ല? എങ്കില് ഞങ്ങള് അപമാനിതരും നിന്ദിതരുമായിത്തീരുന്നതിന് മുമ്പ് നിന്റെ ദൃഷ്ടാന്തങ്ങളെ ഞങ്ങള് പിന്തുടരുമായിരുന്നു''(20:134).\n''ഒരു ദൂതനെ അയക്കുന്നത് വരെ നാം (ആരെയും) ശിക്ഷിക്കുന്നതുമല്ല''(17:15).\nഅല്ലാഹു എല്ലാ നാടുകളിലേക്കും സമൂഹങ്ങളിലേക്കും പ്രവാചകന്മാരെ അയച്ചിട്ടുണ്ട്. ഒരു ജനതക്കും പ്രവാചകന്മാരുടെ സന്ദേശം ലഭിക്കാതെ പോയിട്ടില്ലെന്നാണ് ക്വുര്‍ആന് പഠിപ്പിക്കുന്നത്. അല്ലാഹു പറയുന്നു.\n''ഒരു താക്കീതുകാരന് കഴിഞ്ഞുപോകാത്ത ഒരു സമുദായവുമില്ല.''(35:24)\n''ഒരു ദൂതനെ അയക്കുന്നത് വരെ നാം (ആരെയും) ശിക്ഷിക്കുന്നതുമല്ല.''(17:15)\nഓരോ നബിയെയും ഓരോ ജനതയിലേക്കാണ് അല്ലാഹു അയച്ചതെങ്കില് അന്തിമദൂതന് മുഹമ്മദ് നബി(സ) ദേശ-ഭാഷ-വര്‍ണ വ്യത്യാസമില്ലാതെ അന്ത്യദിനം വരെയുള്ള മുഴുവന് മനുഷ്യരിലേക്കായാണ് അയക്കപ്പെട്ടത്.\n''നിന്നെ നാം മനുഷ്യര്‍ക്കാകമാനം സന്തോഷവാര്‍ത്ത അറിയിക്കുവാനും താക്കീത് നല്‍കുവാനും ആയിക്കൊണ്ട് തന്നെയാണ് അയച്ചിട്ടുള്ളത്. പക്ഷേ, മനുഷ്യരില് അധികപേരും അറിയുന്നില്ല.''(34:28)\nമുഹമ്മദ് നബി(സ)ക്ക് മുമ്പ് എത്ര ജനസമൂഹങ്ങള് ഇവിടെ കഴിഞ്ഞു പോയോ അവരിലേക്കെല്ലാം ദൂതന്മാര് നിയോഗിക്കപ്പെട്ടിട്ടുണ്ടെന്നര്‍ഥം. എങ്കില് എത്ര പ്രവാചകന്മാര് ഈ ലോകത്ത് കഴിഞ്ഞുപോയിട്ടുണ്ടാകും? അല്ലാഹുവിനല്ലാതെ ആര്‍ക്കും ഖണ്ഡിതമായി പറയാന് കഴിയില്ല. പ്രവാചകന്(സ)ക്ക് പോലും അല്ലാഹു അത് അറിയിച്ചു കൊടുത്തിട്ടില്ലെന്നാണ് ക്വുര്‍ആന് പറയുന്നത്:\n''നിനക്ക് മുമ്പ് നാം പല ദൂതന്മാരെയും അയച്ചിട്ടുണ്ട്. അവരില് ചിലരെപ്പറ്റി നാം നിനക്ക് വിവരിച്ചു തന്നിട്ടുണ്ട്. അവരില് ചിലരെപ്പറ്റി നിനക്ക് നാം വിവരിച്ചുതന്നിട്ടില്ല.''(40:78)


'എന്റെ ചെറുമക്കൾ ഇനി കുറച്ചുദിവസം വാർത്ത വായിക്കില്ല, അവരെ ഞാൻ വിലക്കി', മന്ത്രി മണി-state minister mm mani moke udf leaders on facebook post solar scam\n'എന്റെ ചെറുമക്കൾ ഇനി കുറച്ചുദിവസം വാർത്ത വായിക്കില്ല, അവരെ ഞാൻ വിലക്കി', മന്ത്രി മണി\nസോളാർ കേസിൽ ആരോപണ വിധേയരായ യുഡിഎഫ് നേതാക്കളെ ഉന്നമിട്ടാണ് മന്ത്രിയുടെ കുറിപ്പ്\nതിരുവനന്തപുരം: ജസ്റ്റിസ് ശിവരാജൻ കമ്മിഷൻ സർക്കാരിന് സമർപ്പിച്ച സോളാർ അന്വേഷണ കമ്മിഷൻ റിപ്പോർട്ടിൽ പ്രതിരോധത്തിലായ കോൺഗ്രസ് നേതാക്കളെ പരിഹസിച്ച് മന്ത്രി എം.എം.മണി. ഫെയ്‌സ്ബുക്കിലെ ഔദ്യോഗിക പേജിലാണ് മന്ത്രി രൂക്ഷമായി പ്രതിപക്ഷ നേതാക്കളെ പരിഹസിച്ചത്.\n“കുറച്ച് ദിവസത്തേക്ക് പത്രം വായിക്കുന്നതിൽ നിന്നും ടിവിയിൽ വാർത്ത കാണുന്നതിൽ നിന്നും എന്റെ കൊച്ചുമക്കളെ ഞാൻ വിലക്കി”യെന്നാണ് മന്ത്രി ആദ്യം പോസ്റ്റ് ചെയ്തത്. നിങ്ങളോ? എന്നൊരു ചോദ്യവും ഇതോടൊപ്പം മന്ത്രി കുറിച്ചു.\nഎന്നിട്ടും മതിവരാതെ യുഡിഎഫിനെയാകെ പരിഹസിച്ച് വീണ്ടും മന്ത്രി ഫെയ്സ്ബുക്കിൽ കുറിപ്പിട്ടു. “ഐക്യമുന്നണി ഇനി അശ്ലീലമുന്നണി” എന്നാണ് രണ്ടാമത്തെ പോസ്റ്റിൽ മന്ത്രി മണി കുറിച്ചത്.\nപ്രതിപക്ഷത്തെയും ഭരണപക്ഷത്തെയും പിന്തുണക്കുന്ന സൈബർ ഇടത്തെ നിരവധി പേരാണ് മന്ത്രിയെ അനുകൂലിച്ചും പ്രതികൂലിച്ചും പോസ്റ്റിന് താഴെ കമന്റ് ചെയ്തിരിക്കുന്നത്. മന്ത്രിയെയും സർക്കാരിനെയും പ്രതിപക്ഷ അനുഭാവികൾ വിമർശിച്ചപ്പോൾ സോളാർ കേസ് തന്നെ ആയുധമാക്കിയാണ് ഭരണപക്ഷ അനുകൂലികളുടെ കമന്റ്.\nTags: Facebook, MM Mani


Gokulam Kerala FC Win I-League 2020-21-കേരള ഫുട്ബോളിന് പുതു ചരിത്രം: ഐ ലീഗ് ജേതാക്കളായി ഗോകുലം | Indian Express Malayalam\ngokulam kerala fc win i league 2021 title\nമത്സരത്തിന്റെ 70-ാം മിനിറ്റ് വരെ ഒരു ഗോളിന് പിന്നിൽ നിന്ന ശേഷമാണ് ഗോകുലം നാല് ഗോളുകൾ തിരിച്ചടിച്ചത്\nUpdated: March 27, 2021 11:15:46 pm\nകൊൽക്കത്ത: ഒരു ഗോളിന് പിന്നിൽ നിന്ന ശേഷം ഗംഭീര തിരിച്ചുവരവ്. ഐ ലീഗിൽ എല്ലാവരെയും ഞെട്ടിച്ച് കേരളത്തിന്റെ ചുണക്കുട്ടികൾ. ട്രാവുവിനെ ഒന്നിനെതിരെ നാല് ഗോളുകൾക്ക് തോൽപ്പിച്ച് ഗോകുലം കേരള എഫ്‌സി ഐ ലീഗ് ജേതാക്കൾ. ഇതാദ്യമായാണ് കേരളത്തിൽ നിന്നുള്ള ഒരു ടീം ഐലീഗ് ചാമ്പ്യൻമാരാവുന്നത്.\nമത്സരത്തിന്റെ 70-ാം മിനിറ്റ് വരെ ഒരു ഗോളിന് പിന്നിൽ നിന്ന ശേഷമാണ് ഗോകുലം നാല് ഗോളുകൾ തിരിച്ചടിച്ചത്. എട്ട് മിനിറ്റിനിടെ മൂന്ന് ഗോളുകൾ പിറന്നു. ഇൻജുറി ടൈമില് ട്രാവുവിന്റെ നെഞ്ചത്ത് അവസാനത്തെ ആണിയായി ഒരു ഗോൾ കൂടി. മണിപ്പൂരിൽ നിന്നുള്ള ട്രാവു എഫ്‌സിയെ തോൽപ്പിച്ച ഗോകുലം കന്നി ഐ ലീഗ് കിരീടവും സ്വന്തമാക്കി. കൊൽക്കത്തയിലെ കെബികെ സ്റ്റേഡിയത്തിലായിരുന്നു ആവേശപ്പോര് നടന്നത്. ആദ്യ റൗണ്ടിൽ ഗോകുലം എഫ്‌സി ട്രാവുവിനെ 3-1 ന് തോൽപ്പിച്ചിരുന്നു. വിജയത്തോടെ 29 പോയിന്റുമായാണ് ഗോകുലം ചാംപ്യൻമാരായത്.\nRead More: 2022 ഫിഫ ലോകകപ്പ് യോഗ്യതാ റൗണ്ട്: ഇംഗ്ലണ്ടിന് തകര്‍പ്പന് ജയം, സ്പെയിനിന് സമനിലക്കുരുക്ക്\n70-ാം മിനിറ്റിൽ ഷെരീഷ് മുഹമ്മദാണ് ഗോകുലം എഫ്‌സിക്കായി ആദ്യ ഗോൾ നേടിയത്. പിന്നാലെ 74-ാം മിനിറ്റിൽ എമിൽ ബെന്നി, 77-ാം മിനിറ്റിൽ ഡെന്നിസ് അഗ്യാരെ, ഇൻജുറി ടൈമിന്റെ അവസാന സെക്കൻഡിൽ മുഹമ്മദ് റാഷിദ് എന്നിവരും ഗോൾ നേടി. ആദ്യ പകുതിയുടെ 24-ാം മിനിറ്റിൽ ബിദ്യാസാഗർ സിങ്ങാണ് ട്രാവുവിനായി ഒരു ഗോൾ നേടിയത്.\nഗോകുലം എഫ്‌സി മത്സരത്തിലുടനീളം ആധിപത്യം പുലർത്തി. തുടക്കം മുതൽ ആക്രമിച്ചു കളിക്കുകയായിരുന്നു. ലീഗിൽ 12 ഗോളുകൾ നേടിയ ട്രാവുവിന്റെ വിദ്യാസാഗർ സിങ്ങാണ് ടോപ് സ്‌കോറർ.\nഗോകുലം ഫുട്ബോൾ ക്ലബിനെ മുഖ്യമന്ത്രി അഭിനന്ദിച്ചു\nഐ ലീഗ് കിരീടം നേടിയ ഗോകുലം ഫുട്ബോൾ ക്ലബിനെ മുഖ്യമന്ത്രി പിണറായി വിജയൻ അഭിനന്ദിച്ചു. കേരളത്തിന്റെ കായിക മേഖലയ്ക്ക് അഭിമാനിക്കാവുന്ന നേട്ടമാണിത്. മികച്ച പ്രകടനത്തിലൂടെ കിരീടം നേടിയ ടീമിനും പരിശീലകർക്കും അഭിനന്ദനങ്ങൾ. ഭാവിയിൽ കൂടുതൽ നേട്ടങ്ങൾക്ക് ഈ വിജയം പ്രചോദനമാകട്ടെ എന്ന് മുഖ്യമന്ത്രി ആശംസിച്ചു.\nWeb Title: Gokulam kerala fc win i league 2021 title\n‘ഹാർദിക് പാണ്ഡ്യയെ ബൗളറായി ഉപയോഗിക്കാത്തതിനു കാരണം’; കോഹ്‌ലി വ്യക്തമാക്കുന്നു


Electricity Tariff Hike| വൈദ്യുതി നിരക്ക് യൂണിറ്റിന് 15 മുതൽ 50 പൈസ വരെ കൂടും; ചാർജ് വർധന പ്രഖ്യാപനം നാളെ | Electricity Tariff in kerala will go up official announcement may be tomorrow – News18 Malayalam\nElectricity Tariff Hike| വൈദ്യുതി നിരക്ക് യൂണിറ്റിന് 15 മുതൽ 50 പൈസ വരെ കൂടും; ചാർജ് വർധന പ്രഖ്യാപനം നാളെ\nനിരക്ക് വർധന വൈദ്യുതി റെഗുലേറ്റി കമ്മിഷൻ നാളെ പ്രഖ്യാപിക്കും\nLast Updated : June 24, 2022, 13:34 IST\nതിരുവനന്തപുരം: സംസ്ഥാനത്ത് വൈദ്യുതി നിരക്ക് (Electricity Tariff ) യൂണിറ്റിന് 15 മുതൽ 50 പൈസ വരെ കൂടും. വൈദ്യുതി റെഗുലേറ്ററി കമ്മീഷന് നാളെ നിരക്ക് വർധന പ്രഖ്യാപിക്കും. അഞ്ച് മുതല് പത്ത് ശതമാനം വരെയാകും വർധന. വൻ വർധന വേണമെന്ന കെ എസ് ഇ ബി യു ടെ ആവശ്യം റെഗുലേറ്ററി കമ്മിഷൻ തള്ളി.\nസംസ്ഥാനത്ത് വൈദ്യുതി നിരക്ക് കുത്തനെ വര്‍ധിപ്പിക്കണമെന്നായിരുന്നു വൈദ്യുതി ബോര്‍ഡിന്റെ ആവശ്യം. യൂണിറ്റിന് 30 മുതല് 92 പൈസ വരെ ഗാര്‍ഹിക ഉപഭോക്താക്കള്‍ക്ക് വര്‍ധിപ്പിക്കണമെന്ന് ബോര്‍ഡ് റെഗുലേറ്ററി കമ്മിഷന് സമര്‍പ്പിച്ച താരിഫ് പെറ്റീഷനില് ആവശ്യപ്പെട്ടിരുന്നു. എന്നാല് റെഗുലേറ്ററി കമ്മിഷന് ഇതു തള്ളി. ബോര്‍ഡിന്റെ ആവശ്യം അംഗീകരിച്ചാല് സംസ്ഥാനത്ത് താരിഫ് ഷോക്കുണ്ടാകുമെന്ന് ചൂണ്ടിക്കാട്ടിയാണ് കമ്മീഷന്റെ നടപടി.\nബോര്‍ഡ് സമര്‍പ്പിച്ച കണക്കുകളില് രേഖപ്പെടത്തിയുള്ളത്രയും നഷ്ടം ഇല്ലെന്നും കമ്മീഷന് കണ്ടെത്തി. അഞ്ചു മുതല് 10 ശതമാനം വരെ നിരക്ക് വര്‍ധന നടപ്പാക്കാനാണ് കമ്മീഷന്റെ തീരുമാനം. യൂണിറ്റിന് 15 പൈസ മുതല് 50 പൈസ വരെ ഗാര്‍ഹിക ഉപഭോക്താക്കള്‍ക്ക് അധികം നൽകേണ്ടി വരും. കൂടുതല് യൂണിറ്റ് ഉപയോഗിക്കുന്നവര്‍ക്ക് നിരക്ക് കൂടുതല് എന്ന രീതിയിലാണ് പുതുക്കിയ താരിഫ്.\nAlso Read-ബാലുശ്ശേരിയിലെ ക്രൂര മര്‍ദനം; അഞ്ചു പേര് കസ്റ്റഡിയില്; DYFI പ്രവര്‍ത്തകന് ജിഷ്ണുവിനെതിരെയും കേസ്\nകാര്‍ഷിക, ദുര്‍ബല വിഭാഗങ്ങള്‍ക്കു ഇളവുകളും കമ്മീഷന് പ്രഖ്യാപിക്കും. വാണിജ്യ ഉപഭോക്താക്കളുടേയും നിരക്ക് വര്‍ധിക്കും. ഗാര്‍ഹിക ഉപഭോക്താക്കളുടേതിന് സമാനമായ വര്‍ധന മാത്രമേ വാണിജ്യ ഉപഭോക്താക്കള്‍ക്കും ഉണ്ടാകുകയുള്ളൂ. അടുത്ത നാലു വര്‍ഷത്തേക്കുള്ള നിരക്കുകളാണ് കമ്മീഷന് നാളെ പ്രഖ്യാപിക്കുക. ഏപ്രില് മുതലുള്ള മുന്‍കാല പ്രാബല്യത്തോടെയാകുമിത്.\nവൈദ്യുതി നിരക്ക് പ്രഖ്യാപനം നാളെ ഉണ്ടാകുമെന്ന് വൈദ്യുതി മന്ത്രി കെ കൃഷ്ണൻക്കുട്ടി പാലക്കാട് പറഞ്ഞു. റെഗുലേറ്ററി കമ്മീഷൻ നാളെ ഉച്ചയ്ക്ക് ശേഷം നിരക്ക് വർധന പ്രഖ്യാപിക്കും. വരവും ചെലവും കണക്കാക്കിയുള്ള വർധനയാണ് ആവശ്യപ്പെട്ടത്. വർധനയുടെ തോത് അറിയില്ലെന്നും കൂടുതൽ വില നൽകി വൈദ്യുതി വാങ്ങാനുള്ള കരാറുകൾ റദ്ദാക്കുമെന്നും മന്ത്രി\nFirst published: June 24, 2022, 13:34 IST


പയ്യോളിയില് മൂന്ന് പേര്‍ക്ക് കൊവിഡ്; കണ്ടെയ്ന്‍മെന്റ് സോണുകള് ഒമ്പതായി\nMon Jun 14 2021 11:18:49 GMT+0530 (India Standard Time)\nRSN29 July 2020 7:21 PM GMT\nപയ്യോളി: നഗരസഭാപരിധിയില് മൂന്ന് പേര്‍ക്ക് കൂടി കൊവിഡ് റിപോര്‍ട്ട് ചെയ്തു. നെല്ലേരി മാണിക്കോത്തെ ഫോട്ടോഗ്രാഫര് (48), ഭജനമഠം നോര്‍ത്തില് മംഗലാപുരത്ത് നിന്നെത്തിയ വ്യക്തി (34), കുരിയാടിതാരയിലെ ഒരു സ്ത്രീ (57) എന്നിവരാണ് പോസറ്റീവായവര്. സമ്പര്‍ക്കത്തിലൂടെ പോസറ്റീവ് കേസ് റിപോര്‍ട്ട് ചെയ്യപ്പെട്ട കുരിയാടിതാര ഉള്‍പ്പെടുന്ന പ്രദേശത്തുകാര്‍ക്ക് ബുധനാഴ്ച സ്രവപരിശോധന നടത്തിയിരുന്നു. ഇത് പ്രകാരംഅയനിക്കാട് അറബിക് കോളജ് പരിസരത്ത് 185 ഓളം പേര്‍ക്ക് നടത്തിയ ആന്റിജന് പരിശോധനയിലാണ് 57 കാരിക്ക് പോസറ്റീവായത്.\nവടകരയില് രോഗിയെ സന്ദര്‍ശിക്കാന് പോയപ്പോള് എത്തിയ അതേ സമയത്ത് തന്നെ എത്തിയ മറ്റൊരു സന്ദര്‍ശകനില് നിന്നാണ് നെല്ലേരിമാണിക്കോത്തെ ഫോട്ടോഗ്രാഫര്‍ക്ക് രോഗം പകര്‍ന്നത്. ഫോട്ടോഗ്രാഫറുടെ പ്രാഥമിക സമ്പര്‍ക്കപട്ടികയിലുള്ള 21 പേര് ഹോം ക്വാറന്റെയിനില് പ്രവേശിച്ചു. കൂടാതെ ഇയാള് സമ്പര്‍ക്കത്തിലേര്‍പ്പെട്ട നഗരസഭയുടെ സമൂഹഅടുക്കളയും അടച്ചുപൂട്ടി. നെല്ലിയേരി മാണിക്കോത്ത് ഇരുപതാം ഡിവിഷന് കണ്ടയിമന്റ് സോണായി ജില്ലാ കലക്ടര് ഉത്തരവിട്ടു. ഇതോടെ നഗരസഭയില്9ഡിവിഷനുകള് കണ്ടെയ്ന്‍മെന്റ് സോണായി. സമ്പര്‍ക്കമില്ലാത്ത മൂന്നാമത്തെ പോസറ്റീവ് കേസായ മംഗലാപുരത്ത് നിന്നെത്തിയ വ്യക്തി അഞ്ച് ദിവസം ഹോം ക്വാറന്റയിനില് ആയ ശേഷം രോഗലക്ഷണങ്ങള് പ്രകടിപ്പിച്ചതോടെ സ്രവപരിശോധന ഫലം പോസറ്റീവാകുകയായിരുന്നു.


Jebi Mather: Congress candidate to Rajyasabha | Indian Express Malayalam\njebi mather congress candidate to rajyasabha\n‘സ്ത്രീകള്‍ക്കും യുവതയ്ക്കുമുള്ള അംഗീകാരം’; രാജ്യസഭാ സ്ഥാനാര്‍ഥിത്വത്തില് ജെബി മേത്തര്\nജെബിക്ക് പുറമെ എം. ലിജു, ജെയ്സണ് ജോസഫ് എന്നിവരുടെ പേരും ഉയര്‍ന്നു വന്നിരുന്നു\nUpdated: March 19, 2022 12:03:42 pm\nPhoto: Facebook/ Jebi Mather\nന്യൂഡല്‍ഹി. ഏറെ അനിശ്ചിതത്വങ്ങൾക്കും ചര്‍ച്ചകള്‍ക്കും ശേഷം കോണ്‍ഗ്രസ് രാജ്യസഭാ സ്ഥാനാര്‍ഥിയെ പ്രഖ്യാപിച്ചു. മഹിളാ കോണ്‍ഗ്രസ് സംസ്ഥാന അധ്യക്ഷയായ ജെബി മേത്തറെയാണ് എഐസിസി തിരഞ്ഞെടുത്തത്. ജെബിക്ക് പുറമെ എം.ലിജു, ജെയ്സണ് ജോസഫ് എന്നിവരുടെ പേരും ഉയര്‍ന്നു വന്നിരുന്നു.\nസ്ഥാനാര്‍ഥിത്വം സ്ത്രീകള്‍ക്കും യുവതയ്ക്കും ലഭിച്ച അംഗീകാരമാണെന്ന് ജെബി മനോരമ ന്യൂസിനോട് പറഞ്ഞു. “പരിഗണിക്കപ്പെട്ടവര് ആരും തന്നെ തഴയപ്പെടേണ്ടവരല്ല. എം.ലിജു കോണ്‍ഗ്രസിന്റെ മുന് നിരയിലുള്ള യുവ നേതാവാണ്. പല കാര്യങ്ങളും കണക്കിലെടുത്താണ് നേതൃത്വം ഈ തീരുമാനത്തിലെത്തിയതെന്നാണ് വിശ്വസിക്കുന്നത്,” ജെബി കൂട്ടിച്ചേര്‍ത്തു.\nഎഐസിസി ചുരുക്കപ്പട്ടിക സമര്‍പ്പിച്ചതിന് മൂന്ന് മണിക്കൂറിനുള്ളില് തന്നെ ഹൈക്കമാന്‍ഡ് തീരുമാനത്തിലെത്തിയിരുന്നു. ഒരു സീറ്റിലേക്ക് നിരവധി പേരുകള് എത്തിയതോടെ പ്രഖ്യാപനം വൈകുമെന്ന സൂചനകള് വന്നിരുന്നു. എങ്കിലും സ്ത്രീ, യുവത, ന്യൂനപക്ഷം എന്നിവ ജെബിയുടെ സ്ഥാനാര്‍ഥിത്വം ഉറപ്പിക്കുന്നതിലേക്ക് നയിച്ചു.\n1980 ന് ശേഷം ഇത് ആദ്യമായാണ് കോണ്‍ഗ്രസില് നിന്നൊരു വനിത രാജ്യസഭയിലേക്ക് എത്തുന്നതെന്ന പ്രത്യേകതയും ജെബിയുടെ സ്ഥാനാര്‍ഥിത്വത്തിനുണ്ട്. ആലുവ നഗരസഭ കൗണ്‍സിലര് കൂടിയാണ് ജെബി. എഐസിസി അംഗവും കെപിസിസി സെക്രട്ടറിയുമാണ്. ലതിക സുഭാഷ് രാജിവച്ച സാഹചര്യത്തിലായിരുന്നു ജെബി മഹിളാ കോണ്‍ഗ്രസ് സംസ്ഥാന അധ്യക്ഷ പദവിയിലേക്ക് എത്തിയത്.\nAlso Read: തൊടുപുഴയില് പിതാവിന്റെ ക്രൂരത; മകനേയും കുടുംബത്തേയും തീവച്ച് കൊലപ്പെടുത്തി\nWeb Title: Jebi mather congress candidate to rajyasabha\nതൊടുപുഴയില് പിതാവിന്റെ ക്രൂരത; മകനേയും കുടുംബത്തെയും തീവച്ച് കൊലപ്പെടുത്തി


| സങ്കീര്‍ണതകള് ഒഴിവാക്കാം | Mangalam\nTuesday, August 20, 2019 Last Updated0Min 15 Sec ago English Edition\nWednesday 23 Jan 2019 03.23 PM\n''കാഴ്ചയെ പൂര്‍ണമായോ ഭാഗികമായോ നശിപ്പിക്കുന്ന ഡയബറ്റിക് റെറ്റിനോപ്പതി ലക്ഷണങ്ങളിലൂടെ തിരിച്ചറിയാം. കൃത്യമായ പരിശോധകളിലൂടെ രോഗം സങ്കീര്‍ണമാകുന്നത് ഒഴിവാക്കാം''\nജഗദീഷ് (പേര് സാങ്കല്പികം) 58 വയസ്. കഴിഞ്ഞ 20 വര്‍ഷമായി പ്രമേഹ രോഗിയാണ്. വിവാഹം കഴിഞ്ഞ് 30 വര്‍ഷം കഴിഞ്ഞിട്ടും കുട്ടികളില്ലാത്തത് അവരെ ഏറെ അലട്ടുന്നുണ്ട്. ഭാര്യയുമായി ചേര്‍ന്ന് നഗരത്തില് ഗിഫ്റ്റ് ഷോപ്പ് നടത്തുകയാണ്. നിത്യചെലവുകള്‍ക്കുള്ള വരുമാനം ലഭിക്കുമെന്നതിനപ്പുറം കാര്യമായ സേവിങ്‌സ് ഒന്നും ഇതില് നിന്നവര്‍ക്ക് ലഭിക്കുന്നില്ല. അപ്രതീക്ഷിതമായ അത്യാവശ്യഘട്ടങ്ങളെ അഭിമുഖീകരിക്കാനുള്ള നീക്കിയിരിപ്പൊന്നും ഇല്ലാത്തതിന്റെ ബുദ്ധിമുട്ടുകളിലൂടെയാണ് അവരുടെ ജീവിതം മുന്നോട്ട് പോകുന്നത്.\nപ്രയാസങ്ങളുണ്ടാകുമ്പോള് ജീവിതത്തിന് തണലാകാന് കുട്ടികള് ഇല്ലെന്ന ദുഃഖവും അതിനെ കൂടുതല് സങ്കീര്‍ണമാക്കുന്നു. പ്രമേഹം അലട്ടുമ്പോള് (38 -ാം വയസില് തുടങ്ങിയത്) കൃത്യമായി മരുന്ന് കഴിക്കാനോ പതിവ് എന്‍ഡോക്രൈനോളജിസ്റ്റിനെ (പ്രമേഹവും അനുബന്ധ ഹോര്‍മോണ് രോഗങ്ങളിലും സ്‌പെഷലൈസ് ചെയ്തിരിക്കുന്ന ഡോക്ടര്) കാണാനോ ജഗദീഷ് ശ്രദ്ധിച്ചിരുന്നില്ല. ഡോക്ടര് ഇന്‍സുലിന് നിര്‍ദേശിച്ചിരുന്നെങ്കിലും വളരെ അപൂര്‍വമായി മാത്രമേ ജഗദീഷ് ഇന്‍സുലിന് എടുത്തിരുന്നുള്ളൂ.\nഡോക്ടറുടെ നിര്‍ദേശാനുസരണം വീട്ടില്‍വച്ച് തന്നെ ചെയ്യേണ്ടിയിരുന്ന ബ്ലഡ് ഗ്ലൂക്കോസ് പരിശോധനയ്ക്കും ജഗദീഷ് വലിയ പ്രാധാന്യം നല്‍കിയില്ല . പ്രമേഹത്തെക്കുറിച്ച് അത്യാവശ്യം വേണ്ട ധാരണ തനിക്കുണ്ടെന്നും ചെയ്യേണ്ടതും ചെയ്യേണ്ടാത്തതുമൊക്കെ പറഞ്ഞ് ഡോക്ടര് തന്റെ ജീവിതം വെറുതെ ദുരിതപൂര്‍ണമാക്കുകയാണ് എന്നാണ് ജഗദീഷ് വിശ്വസിച്ചിരുന്നത്. ജീവിതം ഇപ്പറഞ്ഞതു പോലെ ബുദ്ധിമുട്ടുകളിലൂടെ നീങ്ങുമ്പോഴാണ് ജഗദീഷിന്റെ ജീവിതത്തില് ആ ദുരന്തം സംഭവിക്കുന്നത്.\nതന്റെ കാഴ്ച ശക്തി മങ്ങുന്നതായും പഴയതുപോലെ കാണാന് പറ്റുന്നില്ലെന്നുമുള്ള സത്യം അദ്ദേഹം മനസിലാക്കി. ഭര്‍ത്താവ് പലപ്പോഴും തട്ടി വീഴുന്നത് ഭാര്യയും ശ്രദ്ധിച്ചു തുടങ്ങി. കാഴ്ച തടസം മൂലം ബിസിനസ് പതുക്കെ താളം തെറ്റാന് തുടങ്ങി എന്നുമാത്രമല്ല, എല്ലാ കാര്യങ്ങള്‍ക്കും ഭാര്യയെ ആശ്രയിക്കേണ്ട അവസ്ഥയിലുമെത്തി.\nജഗദീഷിന്റെ കാഴ്ചശക്തി കുറഞ്ഞുകൊണ്ടേയിരുന്നു. മൊബൈല് ഫോണ് സ്‌ക്രീന് പോലും കാണാന് കഴിയാതെ വരികയും കോളുകള് അറ്റന്‍ഡ് ചെയ്യാന് സാധിക്കാതെ വരികയും അത് പ്രകടമായ നിരാശയിലേക്ക് അദ്ദേഹത്തെ നയിക്കുകയും ചെയ്തു. മുന്നിലുള്ള വസ്തുക്കളുടെ രൂപമോ വലിപ്പമോ മനസിലാകാത്ത വിധമുള്ള അവ്യക്തതയിലേക്ക് അദ്ദേഹത്തിന്റെ കാഴ്ച ശക്തി കുറഞ്ഞു. ഒടുവില് എല്ലാ പിടിവാശികളും ഉപേക്ഷിച്ച് വൈദ്യസഹായം തേടാന് അദ്ദേഹം തീരുമാനിച്ചു.\nവര്‍ഷങ്ങള്‍ക്ക് ശേഷം അദ്ദേഹം അങ്ങനെ തന്റെ എന്‍ഡോക്രൈനോളജിസ്റ്റിനെ സന്ദര്‍ശിച്ചു . ആശുപത്രിയില് അദ്ദേഹത്തിന്റെ പ്രമേഹത്തിന്റെ അളവ് മനസിലാക്കുന്നതിനുള്ള രക്ത പരിശോധനകള് നടന്നു.\nവളരെ അപകടകരമായ രീതിയില് രക്തത്തില് പഞ്ചസാരയുടെ അളവ് കൂടുതലാണെന്ന് പരിശോധനകളിലൂടെ വ്യക്തമായി. ഉടന്‍തന്നെ അദ്ദേഹത്തിനെ നേന്ദ്രരോഗവിദഗ്ധന്റെ അടുത്തേക്ക് പറഞ്ഞയച്ചു. വിശദമായ പരിശോധനകള്‍ക്ക് ശേഷം തനിക്ക് പ്രമേഹ സംബന്ധമായ നേത്രരോഗം പിടികൂടിയിരിക്കുന്നു എന്ന യാഥാര്‍ഥ്യം അദ്ദേഹം തിരിച്ചറിഞ്ഞു.\nഇന്ത്യയില് പ്രിവെന്റബിള് ബ്ലൈന്‍ഡ്‌നെസിനുള്ള ഏറ്റവും പ്രധാന കാരണം പ്രമേഹ അനുബന്ധ നേത്രരോഗങ്ങളാണ്.\nരണ്ടു വിധത്തിലാണ് പ്രമേഹം കണ്ണുകളുടെ ആരോഗ്യത്തെ ബാധിക്കുന്നത്. റെറ്റിനയിലേക്കുള്ള ചെറിയ രക്ത കുഴലുകളെ ഇത് നശിപ്പിക്കുന്നു. കാഴ്ചയെ സഹായിക്കുന്ന കൃഷ്ണമണിക്ക് പുറകിലുള്ള നേര്‍ത്ത പടലമാണ് റെറ്റിന. പ്രമേഹം മൂലം റെറ്റിനയുടെ ആരോഗ്യം തകരാറിലാകുന്നതിനെ ഡയബെറ്റിക്ക് റെറ്റിനോപ്പതി എന്നാണ് പറയുന്നത്.\nപ്രമേഹ രോഗികള് പതിവായി കണ്ണ് പരിശോധന നടത്തിയാല് ഒരു പരിധി വരെ ഡയബറ്റിക്ക് റെറ്റിനോപ്പതി ഒഴിവാക്കാം. രോഗത്തിന്റെ സാന്നിധ്യം ഉണ്ടെന്നറിഞ്ഞാല് കൂടുതല് വിശദമായ പരിശോധനകള് സമായാനുസൃതമായി നടത്തിയാല് രോഗത്തിന്റെ തീവ്രത കൂടാതിരിക്കാന് സഹായിക്കും. അള്‍ട്രാ സൗണ്ട് സ്‌കാന് (ഒപ്റ്റിക്കല് കോഹെറെന്‍സ് ടോമോഗ്രാഫി) അല്ലെങ്കില് ഡൈ അടിസ്ഥാനമാക്കിയുള്ള പരിശോധനയിലൂടെ (ഫ്രീ ഫ്‌ളൂറസെന് ആന്‍ജിയോഗ്രാഫി) ഇതറിയാന് സാധിക്കും.\nഒരു തവണ രോഗത്തിന്റെ തീവ്രത പരിശോധിച്ചറിഞ്ഞാല് അതനുസരിച്ച് ചികിത്സ ക്രമീകരിക്കാം. കണ്ണിനു പ്രത്യേകമായുള്ള വിറ്റാമിനുകളോ രോഗം ബാധിച്ച ഏരിയക്കുള്ള ലേസര് ചികിത്സയോ (ഗ്രിഡ് ലേസര് ഫോട്ടോകോഗുലേഷന് ) ചെയ്യാം.\nരോഗത്തിന്റെ തീവ്രത അല്പം കൂടുതലായിട്ടുള്ള സാഹചര്യങ്ങളില് നേരിട്ട് കണ്ണിനുള്ള കുത്തിവെയ്പുകളോ സര്‍ജറിയോ ആവശ്യമായി വന്നേക്കും. ഡയബറ്റിക്‌സ് അന്ധതയിലേക്ക് നയിക്കുന്ന മറ്റൊരു പ്രധാന കാരണം അത് കണ്ണുകളുടെ മുന്‍ഭാഗത്തെ ബാധിക്കുന്നതാണ്. ഇതാണ് തിമിരത്തിനും ഗ്ലൂക്കോമയ്ക്കും കാരണമാകുന്നത്. പ്രമേഹത്തിന്റെ ആരംഭ ഘട്ടത്തില് തന്നെ തിമിരം ഉണ്ടാകാം.\nസാധാരണ 60 വയസുള്ള ആളുകളിലാണ് ഇത് കാണപ്പെടുന്നതെങ്കില് പ്രമേഹ രോഗികളില് 40 വയസ്സില് തന്നെ ഇത് വരാനുള്ള സാധ്യത കൂടുതലാണ്. പ്രമേഹ രോഗികളില് കാണപ്പെടുന്ന തിമിരംഅല്പം വ്യത്യസ്തമാണ്. അതുകൊണ്ടുതന്നെ അത് ചികിത്‌സിച്ചു ഭേദമാക്കാനും ബുദ്ധിമുട്ടാണ്.\nപക്ഷേ, ഇത് നേരത്തെയുള്ള പരിശോധനകളിലൂടെ കണ്ടുപിടിക്കുകയാണെങ്കില് ചികിത്‌സാരീതികള് കൂടുതല് എളുപ്പവും ഫലപ്രദവും ആയിരിക്കും. മറിച്ച് അവഗണിക്കുകയാണെങ്കില് കാര്യമായ രീതിയില് കാഴ്ചയെ ബാധിക്കുകയും പ്രായമായ രോഗികളില് അപകടകരമായ രീതിയില് വീഴ്ചയിലൂടെ പരിക്കേല്‍ക്കാനും സാധ്യതയുണ്ട്.\nപ്രമേഹ രോഗികളുടെ കണ്ണുകളുടെ സമ്മര്‍ദ്ദം കൂടാന് സാധ്യതയുണ്ട്. അതാണ് ഗ്ലൂക്കോമ എന്നറിയപ്പെടുന്നത്. ഈ അവസ്ഥയിലുള്ള രോഗികള്‍ക്ക് കണ്ണുകളില് വേദന, തലവേദന, കാഴ്ച കുറവ് എന്നിവ ഉണ്ടായിരിക്കും. ഇത്തരം ലക്ഷണങ്ങളെ അവഗണിച്ചാല് പൂര്‍ണ അന്ധതയ്ക്ക് വരെ അത് കാരണമാകും. ഇതിനെ കണ്ണിലൊഴിക്കുന്ന തുള്ളിമരുന്നുകളിലൂടെയോ അകത്തു കഴിക്കുന്ന മരുന്നുകളിലൂടെയോ സര്‍ജറിയിലൂടെയോ ഫലപ്രദമായി പരിഹരിക്കാന് സാധിക്കും.\nജഗദീഷിന്റെ കാര്യത്തിലേക്ക് പോയാല്, അദ്ദേഹത്തിന് സംഭവിച്ചത് കണ്ണുകള് ബ്ലീഡ് ചെയ്യുന്ന (വിട്രസ് ഹെമറേജ്) പ്രമേഹ സംബന്ധമായ ഗുരുതരാവസ്ഥയിലുള്ള നേത്രരോഗമാണ്.\nതുടര്‍ന്നും കാഴ്ച കുറഞ്ഞുപോകാതിരിക്കാന് അദ്ദേഹത്തിന് മുന്‍പിലുണ്ടായിരുന്ന ഏകവഴി സങ്കീര്‍ണമായ ഒരു സര്‍ജറി അല്ലെങ്കില് കണ്ണിന് നേരിട്ടെടുക്കുന്ന ഇന്‍ജക്ഷന് ആയിരുന്നു. ഏറ്റവും അവസാനഘട്ടത്തിലാണ് ജഗദീഷ് ചികിത്സ തേടിയതെന്നും കാഴ്ചശക്തി മെച്ചപ്പെടുത്താന് ഇതല്ലാതെ വേറൊരു മാര്‍ഗമില്ലെന്നുള്ളതും ഡോക്ടര് അദ്ദേഹത്തെ അറിയിച്ചു. അങ്ങനെ അവസാന പ്രതീക്ഷയായ സര്‍ജറിക്ക് അദ്ദേഹം വിധേയമായി.\nക്രമേണ അദ്ദേഹത്തിന്റെ കാഴ്ചശക്തിയില് പുരോഗതി ഉണ്ടായി. കാണാന് സാധിക്കുന്ന നിലയിലേക്കെത്തി. എല്ലാത്തിനുമുപരിയായി മൊബൈല് ഫോണ് സ്‌ക്രീന് വ്യക്തമാവുകയും മുന്‍പത്തെ പോലെ കോളുകള് കൈകാര്യം ചെയ്യാനും തുടങ്ങി. പുറംലോകവുമായി യാതൊരു ബന്ധവും ഇല്ലാതെ, കഴിഞ്ഞ കുറച്ചു മാസങ്ങളായി ഒറ്റപ്പെട്ടു ജീവിച്ചിരുന്ന ജഗദീഷിന്റെ ജീവിതത്തില് ഇത് വലിയൊരു വഴിത്തിരിവായി.\nതന്റെ കാഴ്ചശക്തി തിരികെ നല്‍കിയ ഡോക്‌ടേഴ്‌സിനോട് അദേഹം ഹൃദയപൂര്‍വ്വം നന്ദി പറഞ്ഞു. ഇനി ഒരിക്കലും ഇക്കാര്യത്തില് താന് അവഗണന കാണിക്കില്ലെന്നും മരുന്നുകളും ചെക്കപ്പുകളും കൃത്യമായി ചെയ്യുമെന്നും അദ്ദേഹം ഉറച്ച തീരുമാനമെടുത്തു. തന്റെ കാഴ്ച തന്നെ ഇല്ലാതാക്കിയ പ്രമേഹത്തോട് താന് കാണിച്ച അവഗണനയും സമീപനവും എത്ര നിരുത്തരവാദിത്തപരമായിരുന്നുവെന്ന് ലോകത്തോട് പറയണമെന്നും അദ്ദേഹം തീരുമാനിച്ചു.\nപരിശോധനയും ചികിത്സയും വൈകരുത്\nഇതുപോലുള്ള ഒരുപാട് ജഗദീഷുമാര് നമുക്ക് ചുറ്റുമുണ്ട്. പക്ഷെ അവരുടെയെല്ലാവരുടെയും കഥകള് ഇതുപോലെ സന്തോഷപര്യവസായിയല്ല. എന്നുമാത്രമല്ല, പലരും പലപ്പോഴും പൂര്‍ണാന്ധതയിലേക്കും എത്തിപ്പെടുന്നു. സങ്കടകരമായ സത്യമെന്താണെന്നു വെച്ചാല്, ഈ അവസ്ഥകളെല്ലാം നേരത്തെയും സമയത്തിനുമുള്ള പ്രമേഹ പരിശോധനകളിലൂടെയും (നേത്ര പരിശോധനകളുള്‍പ്പെടെയുള്ള) ഡോക്ടര് നിര്‍ദേശിക്കുന്ന മരുന്നുകളിലൂടെയും നിഷ്പ്രയാസം തടയാം എന്നുള്ളതാണ്.\nജഗദീഷിന്റെ അനുഭവത്തില് നിന്നും മനസിലാക്കേണ്ടതെന്തെന്നാല് നമ്മളെല്ലാവരും രോഗങ്ങളെ വളരെ നിസാരമായി കാണുകയും അങ്ങേയറ്റം ഗുരുതരാവസ്ഥയില് എത്തുമ്പോള് മാത്രമേ അത് തിരിച്ചറിയുകയുള്ളു എന്നതുമാണ്. സമയം വൈകുംതോറും പരിഹരിക്കാന് ആകാത്തവിധമുള്ള തകരാറായിരിക്കും സംഭവിച്ചിട്ടുണ്ടാകുക.\nഫലപ്രദമായി പ്രമേഹം നിയന്ത്രിച്ചു കൊണ്ടുപോകുന്നതിന് കുടുംബത്തിന്റെ പിന്തുണയും വളരെ വലുതാണ്. അതുകൊണ്ടുതന്നെ കുടുംബാംഗങ്ങളും പ്രമേഹത്തെ കുറിച്ച് ബോധവാന്മാരായിരിക്കേണ്ടത് അനിവാര്യമാണ്. ചുരുക്കത്തില് നിരന്തരമായ നേത്ര പരിശോധനയും നേരത്തെയുള്ള ചികിത്സകളും ഒരുപാട് വിലപ്പെട്ട കണ്ണുകളെ സംരക്ഷിക്കും.\nഡോ. ടോം ബാബു\nസില്‍വര്‍ലൈന് ഹോസ്പിറ്റല്, കൊച്ചി


വാഴ - ഒരു വിശുദ്ധ സസ്യം\nആഹാരത്തിനും ഔഷധത്തിനും മാത്രമല്ല വാഴ നമ്മുടെ സംസ്കാരത്തിന്റെയും ആചാരത്തിന്റെയും കൂടി ഭാഗമാണ്. മനുഷ്യന്റെ ജീവിതോപാധി കൂടിയാണ് വാഴ. വാഴയെ 'കല്പ തരു' എന്ന് വിശേഷിപ്പാം. കല്പതരു എന്നാൽ പരിശുദ്ധ സസ്യം അഥവാ ആഗ്രഹ സഫലീകരണം നൽകുന്ന സസ്യം എന്നർത്ഥം. പ്ലീനിയെപ്പോലുള്ള പുരാതന റോമൻ എഴുത്തുകാർ 'പള' എന്ന പേരിൽ വാഴപ്പഴത്തെക്കുറിച്ച് പറഞ്ഞിട്ടുണ്ട്. കേരളവും മദ്രാസും കർണാടകവുമൊക്കെ ചേർന്ന പഴയ ദക്ഷിണേന്ത്യയിൽ നിലവിലുണ്ടായിരുന്ന 'പളം' എന്ന പദത്തിൽ നിന്നാണ് 'പള' എന്ന വാക്കുണ്ടായതെന്ന് കരുതുന്നു.\nഋഗ്വേദത്തിലും രാമായണ മഹാഭാരതങ്ങളിലും വാഴപ്പഴത്തെക്കുറിച്ച് പരാമർശിച്ചിട്ടുണ്ട്. കൂടാതെ ബൈബിളിലും ബുറാനിലും വാഴയുടെ മാഹാത്മത്യക്കുറിച്ച് പറഞ്ഞിട്ടുണ്ട്. മാത്രമല്ല ക്ഷേത്രങ്ങളിൽ നിവേദ്യം സമർപ്പിക്കുന്നതും വാഴയിലയിലാണ്.വാഴ വളർന്ന് കനി നൻകി കഴിയുന്നതോടെ അമ്മ മരം നശിച്ചുപോകുന്നതിനാൽ നശ്വരജീവിതത്തിന്റെ നേർകാഴ്ചയാണ് വാഴ എന്ന് ശ്രീബുദ്ധൻ പറഞ്ഞിട്ടുണ്ട്. നശ്വരജീവിതത്തിൽ നിന്നും മുക്തി നേടുന്നതിനായി വാഴയുടെ ചുവട്ടിൽ ആത്മീയാചാര്യന്മാർധ്യാനനിമഗ്നരായിരിക്കുന്നത് ചൈനീസ് ചിത്രങ്ങളിൽ കാണാം.\n'വാഴ'യുടെ ഏതാണ്ട് എല്ലാ ഭാഗങ്ങളും ഭക്ഷ്യയോഗ്യമാണ്. വാഴക്കായയിൽ നിന്നും നല്ല ആരോഗ്യ പാനീയവും വാഴപ്പഴത്തിൽ നിന്നും ജാമും ജെല്ലിയും ഒക്കെ തയ്യാറാക്കാം. ഏത് വിശേഷാവസരത്തിലും സദ്യ വിളമ്പാൻ വാഴയില ഉപയോഗിച്ചു വരുന്നു. വാഴകൂമ്പും വാഴപ്പിണ്ടിയും നിത്യാേപയോഗ വസ്തുവായി മാറിയിരിക്കുന്നു. വാഴപ്പഴവും ശർക്കരയും ചേർത്ത പഴപ്പായസം. പുട്ടിനും ഉപ്പുമാവിനും പഴമില്ലാതെ എന്ത് രുചി.\nഔഷധി ഇനങ്ങളിൽ ലോകത്തിലെ തന്നെ ഏറ്റവും വലിയ ഔഷധിയാണ് വാഴ. വാഴ സ്വഭാവികമായും വളരുന്നത് ഉഷ്ണമേഖലകളിലാണെങ്കിലും വാഴയുടെ ശരീരത്തിന്റെ 80 % വെള്ളമാണ്. ആയിരം ഇനങ്ങളും 50 ഉപയിനങ്ങളുമൊക്കെയുള്ള വലിയ ലോകമാണ് വാഴയ്ക്കുള്ളത്.\nവളർന്ന് വലുതായി നശിക്കുമെങ്കിലും സ്വയം മുളപൊട്ടി ഭൂജാതമാകാനും പരമ്പര തുടരാനും വാഴയ്ക്ക് സാധിക്കുന്നു. കുല വെട്ടിയാലുടൻ മാതൃസസ്യം മരിക്കുന്നു. കപടകാണ്ഡമാണ് കുല വെട്ടുമ്പോൾ മുറിക്കപ്പെടുന്നത്. വിളവെടുപ്പ് അടുക്കുമ്പോൾ മാതൃസസ്യത്തിന്റെ ചുവട്ടിൽ നിന്നും വശങ്ങളിലേക്ക് പുതുനാമ്പുകൾ പൊട്ടി മുളയ്ക്കും. ഇങ്ങനെ പൊട്ടി മുളയ്ക്കുന്ന പുതു തൈകളാണ് വാഴയ്ക്ക് അമരത്വം നൽകുന്നത്.\nപത്തനംതിട്ട നഗരോത്സവ പുഷ്പമേളയോടനുബന്ധിച്ചുള്ള വാഴ മഹോത്സവത്തിൽ വാഴയെ കൂടുതൽ അടുത്തറിയാം.\nEnglish Summary: plantain tree features


സുരക്ഷാ പരിശോധനയ്ക്കു സംവിധാനമില്ല; സി.എന്.ജി. വാഹനങ്ങള് കട്ടപ്പുറത്താകും | Lack Of Hydro Test Facility| CNG Vehicle Facing Crisis\nJul 27, 2021, 12:14 PM IST\nമൂന്നുവര്‍ഷം കൂടുമ്പോള് ടെസ്റ്റ് നിര്‍ബന്ധമാണ്. ഇതു കഴിഞ്ഞാലേ പമ്പുകളില്‍നിന്ന് ഇന്ധനം നിറയ്ക്കാനാകൂ.\nപ്രകൃതിസൗഹൃദ വാഹനത്തിലേക്കു മാറിയവര് വന് പ്രതിസന്ധിയില്. സി.എന്.ജി. വാഹന ഉടമകളാണ് ഹൈഡ്രോ ടെസ്റ്റിനു സംവിധാനമില്ലാതെ വാഹനം കട്ടപ്പുറത്താക്കേണ്ട ഗതികേടിലായത്. വാഹനങ്ങളുടെ സിലിന്‍ഡറിന്റെ സുരക്ഷാ പരിശോധനയ്ക്കുള്ള ഹൈഡ്രോ ടെസ്റ്റിനാണ് കേരളത്തില് സംവിധാനമില്ലാത്തത്.\nമൂന്നുവര്‍ഷം കൂടുമ്പോള് ടെസ്റ്റ് നിര്‍ബന്ധമാണ്. ഇതു കഴിഞ്ഞാലേ പമ്പുകളില്‍നിന്ന് ഇന്ധനം നിറയ്ക്കാനാകൂ. ടെസ്റ്റിനായി ഹൈദരാബാദിലേക്കും നാഗ്പുരിലേക്കും സിലിന്‍ഡര് കൊണ്ടുപോകേണ്ട അവസ്ഥയാണ്. ഏറ്റവുമാദ്യം സി.എന്.ജി.യിലേക്കു മാറിയ ഓട്ടോറിക്ഷ തൊഴിലാളികളാണ് പ്രതിസന്ധിയിലായത്.\nസിലിന്‍ഡറിന്റെ കാലാവധി തീര്‍ന്നവര്‍ക്ക് പമ്പില്‍നിന്നു ഗ്യാസ് ലഭിക്കാതായപ്പോഴാണ് ഗൗരവം മനസ്സിലാകുന്നത്. ഓട്ടോ ഓടിക്കാന് കഴിയാത്ത സ്ഥിതിയായി. 7500-ലധികം സി.എന്.ജി. ഓട്ടോകളുണ്ട്. പെട്രോളിനേക്കാള് ലാഭമായതുകൊണ്ടും പ്രകൃതിസൗഹൃദ ഇന്ധനമായതുകൊണ്ടും കൂടുതല് വാഹനങ്ങള് സി.എന്.ജി.യിലേക്കു മാറുന്നുണ്ട്.\nഹൈഡ്രോ ടെസ്റ്റിന് 1500 രൂപയാണ് ചെലവ്. പക്ഷേ, സിലിന്‍ഡറുമായി കേരളത്തിനു പുറത്തേക്കു പോകുമ്പോള് പണച്ചെലവും കാലതാമസവുമുണ്ടാകും. ഓട്ടോറിക്ഷകള്‍ക്കു ശേഷം സി.എന്.ജി. വന്ന ബസുകള്‍ക്കും മൂന്നുവര്‍ഷമാകുമ്പോള് ഇതേ പ്രതിസന്ധിയുണ്ടാകും. കെ.എസ്.ആര്.ടി.സി. ഉള്‍പ്പെടെ സി.എന്.ജി.യിലേക്കു മാറുന്നതിനാല് സംസ്ഥാനസര്‍ക്കാര് ഇടപെടണമെന്നാണ് ഓട്ടോ തൊഴിലാളികളുടെ ആവശ്യം.\nഹെഡ്രോ ടെസ്റ്റ് കാലാവധി നീട്ടണം\nടെസ്റ്റിനുള്ള കാലാവധി തുടക്കത്തില് 10 വര്‍ഷമായിരുന്നു. പിന്നീട് മൂന്നാക്കി. അത് അഞ്ചാക്കണം. പ്രശ്‌നപരിഹാരത്തിനു നടപടിയുണ്ടായില്ലെങ്കില് പമ്പുകള്‍ക്ക് മുന്നില് പ്രതിഷേധം നടത്തും.\nഎം.ബി. സ്യമന്ത ഭദ്രന്, ഓട്ടോറിക്ഷാ സംഹകരണ സംഘം പ്രസിഡന്റ്.\nContent Highlights: Lack Of Hydro Test Facility, CNG Vehicle Facing Crisis\nഗ്യാസ് ഓട്ടോയുടെ ഉപയോഗത്തില് ഒന്നാം സ്ഥാനത്ത് കേരളം; ആദ്യ എല്.പി.ജി. സ്റ്റേഷനും കേരളത്തില്\nകേരളത്തിലെ മൂന്ന് നഗരങ്ങളില് ഇനി ഹരിത ഓട്ടോറിക്ഷകള് മാത്രം


മാതൃഭൂമി പത്രത്തിന്റെ ജാതിയും മതവും | islamonlive.in\nസ്വാതന്ത്ര്യസമര പ്രക്ഷോഭത്തിന്റെ ഭാഗമായി മലബാറില് പിറവിയെടുത്ത പത്രമാണ് മാതൃഭൂമി. ദേശീയ പ്രസ്ഥാനത്തിനകത്ത് തന്നെ ഒരു ഘട്ടം പിന്നിട്ടപ്പോള് രണ്ട് ധാരകളുണ്ടായിരുന്നുവെന്നത് ചരിത്രമാണ്. മൃദു ഹൈന്ദവ വാദികളായിരുന്നു അതിലൊരു വിഭാഗം. മുസ്‌ലിം വിരുദ്ധതയായിരുന്നു അവരെ തിരിച്ചറിയാനുള്ള പല മുഖങ്ങളിലൊന്ന്. ഏറെക്കുറെ തുടങ്ങിയ കാലംതൊട്ടേ മാതൃഭൂമി ഈ ധാരയുടെ ശബ്ദവുമായിരുന്നു. അതുകൊണ്ടു കൂടിയാണ് പ്രമുഖ സ്വാതന്ത്ര്യ പോരാളികളിലൊരാളായ കേരളത്തിന്റെ വീരപുത്രന് മുഹമ്മദ് അബ്ദുറഹ്മാന് സാഹിബിന് മാതൃഭൂമിയുടെ സ്വന്തം കോഴിക്കോട് കേന്ദ്രീകരിച്ച് തന്നെ ‘അല് അമീന്’ പത്രം തുടങ്ങേണ്ടി വന്നത്. ഒരേ സമയം സ്വാതന്ത്ര്യ പോരാട്ട ലേഖനങ്ങളും മുസ്‌ലിം സമുദായത്തെ അഡ്രസ് ചെയ്യുന്ന വാര്‍ത്തകളും എഴുത്തുകളുമായിരുന്നു അല് അമീന്റെ ഉള്ളടക്കം.\nമാതൃഭൂമി മുസ്‌ലിം സമുദായത്തെ അഡ്രസ് ചെയ്യുന്നതില് ബോധപൂര്‍വം പുലര്‍ത്തിയ മനോഭാവത്തിന്റെ ഫലമായുണ്ടായ സ്‌പെയ്‌സ് ആയിരുന്നു ‘അല് അമീന്റെ’ വായനാ വൃത്തം. മാതൃഭൂമിയില് വന്ന ചില കുറിപ്പുകള്‍ക്കും എഴുത്തുകള്‍ക്കും മറുപടി പറയേണ്ടി വന്ന ദൗത്യവും ‘അല് അമീന്’ നിര്‍വഹിച്ചിട്ടുണ്ട്. മുഹമ്മദ് അബ്ദുറഹ്മാന്റെ ജീവിതം പോലെ വളരെ പെട്ടെന്ന് ആളിക്കത്തി പൊടുന്നനെ കെട്ടുപോകാനായിരുന്നു ‘അല് അമീന്’ പത്രത്തിന്റെയും വിധി. നിഷ്പക്ഷ പത്രമെന്ന് സ്വയം പ്രഖ്യാപിക്കുമ്പോഴും മാതൃഭൂമിക്ക് തുടക്കം മുതലേ ജാതിയും മതവും ഉണ്ടായിരുന്നുവെന്ന് പറയാനാണ് അല് അമീന്റെയും മുഹമ്മദ് അബ്ദുറഹ്മാന്റെയും ചരിത്രം വിശദീകരിച്ചത്. മുഹമ്മദ് അബ്ദുറഹ്മാനെ തന്നെ രാഷ്ട്രീയമായി പരാജയപ്പെടുത്താന് കോണ്‍ഗ്രസിനുള്ളിലെ ചാലപ്പുറം ഗാങിനൊപ്പം ചേര്‍ന്ന് മാതൃഭൂമി പത്രം നടത്തിയ പത്രപ്രവര്‍ത്തനവും ചരിത്രവിദ്യാര്‍ഥികള്‍ക്കൊരു പഠനവിഷയമാണ്.\nഅന്ന് മുതലിങ്ങോട്ട് മുസ്‌ലിം സമുദായവുമായി ബന്ധപ്പെട്ട് വിവാദമായേക്കാവുന്ന വിഷയങ്ങളിലെല്ലാം മാതൃഭൂമി അതിന്റെ നിര്‍ണായക പങ്ക് വഹിച്ചിട്ടുണ്ട്. മലപ്പുറം ജില്ലാ രൂപീകരണവുമായി ബന്ധപ്പെട്ട വിവാദങ്ങള്, കാലിക്കറ്റ് യൂണിവേഴ്‌സിറ്റിയുടെ പേരില് ഉയര്‍ത്തിയ വാദകോലാഹങ്ങള് തുടങ്ങി എല്ലാറ്റിനും മാതൃഭൂമി മുന്‍പന്തിയിലുണ്ടായിരുന്നു. ശരീഅത്ത് വിവാദകാലത്ത് മുസ്‌ലിം തീവ്ര സെക്കുലര് എഴുത്തുകാരെ രംഗത്തിറക്കി വിവാദത്തെ കൊഴുപ്പിച്ചതും മാതൃഭൂമി തന്നെ. ഒരു സംവാദമെന്ന നിലക്ക് ഈ വിഷയത്തെ വിട്ടുകളയാം. കാരണം, ആ ശരീഅത്ത് വിവാദകാലത്ത് സംവാദ മുഖരിതമായ ചര്‍ച്ചകളെ മുസ്‌ലിം സംഘടനകളും പോസിറ്റീവായി ഉപയോഗപ്പെടുത്തിയിട്ടുണ്ട്. ”ശരീഅത്തിനെ കുറിച്ച് ഞാന് ആഴത്തില് പഠിച്ചിട്ടില്ലെന്ന്” സഖാവ് ഇ.എം.എസിന് തന്നെ സമ്മതിക്കേണ്ടി വന്നത് അതിന് മികച്ച തെളിവാണ്.\n”ഇസ്‌ലാമും മുസ്‌ലിംകളുമായി ബന്ധപ്പെട്ട ഒരു പ്രശ്‌നം ഉത്ഭവിച്ചാല് അതേക്കുറിച്ച് പ്രതികരിക്കാന് മാതൃഭൂമി നിരത്തുന്ന ഇസ്‌ലാമിന്റെ പ്രതിനിധികള് ആരൊക്കെയാണ്? എം എന് കാരശ്ശേരി, ഹമീദ് ചേന്ദമംഗല്ലൂര്, പിന്നെ ഖദീജാ മുംതാസ്, ബി പി സുഹറ; തീര്‍ന്നു. കേരളത്തിലെ ഇസ്‌ലാമിക സമൂഹത്തിന്റെ പ്രതിനിധികളായി മാതൃഭൂമി അവതരിപ്പിക്കുന്ന ഈ നാല്‍വര് സംഘം ഏത് ഇസ്‌ലാമിനെയാണ് പ്രതിനിധീകരിക്കുന്നത്? മതത്തിന്റെ ഏത് പ്രമാണങ്ങളാണ് ഇവര് അംഗീകരിക്കുന്നത്? ഒരു മത സംഘടനയെയും ഇവര് അംഗീകരിക്കില്ല. ഖുര്‍ആന് ഉള്‍പ്പെടെ ഒരു പ്രമാണവും ഇവര്‍ക്ക് സ്വീകാര്യവുമല്ല. മതത്തിന്റെ പക്ഷത്ത് സ്വന്തം കുടുംബത്തെ പോലും ഇവര് പ്രതിനിധീകരിക്കുന്നില്ല. ഇനിയും പേര് മാറിയിട്ടില്ല എന്നതാണ് ഇവരില് ചിലര്‍ക്കെങ്കിലും ഇസ്‌ലാമുമായി അവശേഷിക്കുന്ന ബന്ധം. ഇവര് കാരണം ഇസ്‌ലാമിന്റെ ശരിയായ നിലപാട് ഒരിക്കലും മാതൃഭൂമി വായനക്കാര് അറിയാറില്ല. പത്രത്തിന് ഇതൊന്നും അറിയായ്കയല്ല. ഈ സമുദായത്തെ വേദനിപ്പിച്ച് രസിക്കാന് ഈ പേരുകളെക്കാള് മികച്ച ഒരായുധം വേറെയില്ല, അതാണ് കാര്യം. എന്തിനാണ് മുസ്‌ലിം നേതാക്കളെ തിരഞ്ഞ് ഇപ്പോള് സന്ദേശങ്ങള് വരുന്നത്? കാരശ്ശേരി മാഷേയും ഹമീദ് ചേന്ദമംഗല്ലൂരിനെയും വെച്ച് നിലവിലെ പ്രതിസന്ധി മാതൃഭൂമി പരിഹരിക്കട്ടെ. നിങ്ങള് കണ്ടെത്തിയ ഇസ്‌ലാമിന്റെ പ്രതിനിധികള് സമുദായത്തോട് സംസാരിച്ച് പ്രശ്‌നങ്ങള്‍ക്ക് പരിഹാരമുണ്ടാക്കട്ടെ. ഒന്നാം പേജില് പാണക്കാട് തങ്ങളുടെ ഒരു പടം, മറ്റൊരിക്കല് കാന്തപുരത്തിന്റെ ഒരു പ്രസ്താവന, ഏതോ മുസ്‌ലിം സമ്മേളനത്തിന്റെ ചക്രവാളം മുട്ടിനില്‍ക്കുന്ന ഒരു ആകാശച്ചിത്രം… തീര്‍ന്നു ഈ സമുദായത്തിന്റെ പരാതി…” (സിറാജ് ദിനപത്രം: മാര്‍ച്ച് 14)


ഇയര്‍ഫോണില് പാട്ട് കേട്ട് റെയില്‍പാളത്തില് മകന്, രക്ഷിക്കാന് അച്ഛന്; ഇരുവരും ട്രെയിന് തട്ടി മരിച്ചു\nHometrain-accidentഇയര്‍ഫോണില് പാട്ട് കേട്ട് റെയില്‍പാളത്തില് മകന്, രക്ഷിക്കാന് അച്ഛന്; ഇരുവരും ട്രെയിന് തട്ടി മരിച്ചു\nഅരൂര്: മകനെ രക്ഷിക്കുന്നതിനിടെ അച്ഛനും മകനും ട്രെയിന് തട്ടി മരിച്ചു. ചന്തിരൂര് പുളിത്തറ വീട്ടില് പുരുഷോത്തമന് (69), മകന് നിധീഷ്(28) എന്നിവരാണ് മരിച്ചത്. തിരുവനന്തപുരത്തു നിന്ന് കോഴിക്കോട്ടേക്ക് പോകുകയായിരുന്ന ജനശതാബ്ദി എക്‌സ്പ്രസ് ട്രെയിന് തട്ടിയാണ് അപകടം ഉണ്ടായത്.[www.malabarflash.com]\nചന്തിരൂര് റെയില്‍വെ ലെവല് കോസിന് സമീപം വെള്ളിയാഴ്ച രാവിലെ ഒന്‍പതിനായിരുന്നു അപകടം. റെയില്‍വെ പാളത്തിലൂടെ ഇയര് ഫോണില് പാട്ട് കേട്ടുകൊണ്ട് പോകുമ്പോഴാണ് ട്രെയിനെത്തിയത്. മകന രക്ഷിക്കാന് അച്ഛന് ശ്രമിച്ചെങ്കിലും ഇരുവരും ട്രെയിന് തട്ടി മരിച്ചു. അപകടത്തെ തുടര്‍ന്ന് കുറച്ചു സമയം ട്രെയിന് നിര്‍ത്തിയിട്ടു. റെയില്‍വേ പോലീസ് എസ്.ഐ. രമേശും സംഘവും സ്ഥലത്തെത്തി അപകട സ്ഥലം പരിശോധിച്ചു.\nഅരൂര് പോലീസിന്റെ നേതൃതത്വത്തില് ഇന്‍ക്വസ്റ്റ് പൂര്‍ത്തിയാക്കിയ ശേഷം കുമ്പളം ശാന്തിവനം ശ്മശാനത്തില് സംസ്‌കരിച്ചു.\nരണ്ട് വര്‍ഷം മുമ്പത്തെ വാഹനാപകടത്തില് നിധീഷിന് ഓര്‍മ്മശക്തി നഷ്ടപ്പെട്ട് ഗുരുതരാവസ്ഥയിലായിരുന്നു. രോഗത്തില് നിന്ന് ഇപ്പോഴും മുക്തി വന്നില്ലങ്കിലും ഒരു വര്‍ഷമായി ചെറിയ ജോലികള് ചെയ്ത് വരികയായിരുന്നു. പുരുഷോത്തമന് മത്സ്യ തൊഴിലാളിയാണ്. ഭാര്യ ശാന്ത. നിധിഷ് അവിവാഹിതനാണ്. നിഷാദ് സഹോദരനാണ്.\nAlappuza Kerala News Obituary train-accident


വിവാഹത്തിന് മാതാപിതാക്കൾ ആദ്യം എതിർത്തു; ഭർത്താവിന്റെ മുൻ വിവാഹങ്ങളെ കുറിച്ച് ബിപാഷ ബസു| Bipasha Basu about Her Decision To Marry Karan Singh Grover – News18 Malayalam\nHome » photogallery » buzz » BIPASHA BASU ABOUT HER DECISION TO MARRY KARAN SINGH GROVER\nBipasha Basu| വിവാഹത്തിന് മാതാപിതാക്കൾ ആദ്യം എതിർത്തു; ഭർത്താവിന്റെ മുൻ വിവാഹങ്ങളെ കുറിച്ച് ബിപാഷ ബസു\nരണ്ട് തവണ വിവാഹിതനായ കരണിന്റെ മൂന്നാം വിവാഹമായിരുന്നു ബിപാഷയുമായുള്ളത്.\n| February 14, 2022, 14:09 IST\n2016 ലാണ് ബോളിവുഡ് നടി ബിപാഷ ബസുവും (Bipasha Basu) സീരിയൽ താരം കരൺ സിംഗ് ഗ്രോവറും (Karan Singh Grover)വിവാഹിതരാകുന്നത്. എലോൺ എന്ന സിനിമയുടെ ലൊക്കേഷനിൽ വെച്ച് തുടങ്ങിയ പരിചയം പിന്നീട് പ്രണയത്തിലേക്കും വിവാഹത്തിലേക്കും എത്തുകയായിരുന്നു.\nകരൺ ഗ്രോവറും ബിപാഷയും തമ്മിലുള്ള വിവാഹത്തിൽ ഏറ്റവും കൂടുതൽ ചർച്ചയായത് കരണിന്റെ മുൻ വിവാഹങ്ങളായിരിന്നു. നേരത്തേ രണ്ട് തവണ വിവാഹിതനായ കരണിന്റെ മൂന്നാം വിവാഹമായിരുന്നു ബിപാഷയുമായുള്ളത്.\nനടി ശ്രദ്ധ നിഗം ആയിരുന്നു കരണിന്റെ ആദ്യ ഭാര്യ. 2008 ൽ വിവാഹിതരായ ഇരുവരും പത്ത് മാസങ്ങൾക്ക് ശേഷം വേർപിരിഞ്ഞു. പിന്നീട് ടെലിവിഷൻ താരം ജെന്നിഫർ വിംഗറ്റുമായി പ്രണയത്തിലായ താരം വൈകാതെ വിവാഹിതനായി.\nഎന്നാൽ ആ വിവാഹത്തിനും അധികനാൾ ആയുസ്സുണ്ടായിരുന്നില്ല. 2012 ൽ നടന്ന വിവാഹം 2014 വേർപെടുത്തി. ഇതിനു ശേഷമാണ് കരൺ ബിപാഷയെ വിവാഹം ചെയ്യുന്നത്.\nഭർത്താവിന്റെ മുൻ വിവാഹങ്ങളെ കുറിച്ചും മാതാപിതാക്കൾ എതിർത്തതിനെ കുറിച്ചും തുറന്നു പറഞ്ഞിരിക്കുകയാണ് പിങ്ക് വില്ലയ്ക്ക് നൽകിയ അഭിമുഖത്തിൽ ബിപാഷ ബസു.\nകരണിനെ വിവാഹം ചെയ്യാനുള്ള തന്റെ തീരുമാനത്തിൽ മാതാപിതാക്കൾക്ക് ആദ്യം സംശയമുണ്ടായിരുന്നതായി ബിപാഷ പറയുന്നു. കരണിന്റെ മുൻ വിവാഹങ്ങൾ തന്നെയായിരുന്നു കാരണം.\nഎന്നാൽ കരണിനൊപ്പമാണ് ജീവിക്കേണ്ടതെന്ന് ബിപാഷ തീരുമാനിച്ചിരുന്നു. അതിനാൽ തന്നെ മാതാപിതാക്കളെ പറഞ്ഞു മനസ്സിലാക്കി.\nരണ്ട് വട്ടം വിവാഹ മോചിതനായതു കൊണ്ട് ഒരു മനുഷ്യൻ പ്രശ്നക്കാരനാണെന്ന് പറയാനാകില്ലെന്നായിരുന്നു മാതാപിതാക്കളോട് ബിപാഷ പറഞ്ഞത്.\nതനിക്കും നേരത്തേ ബന്ധങ്ങളുണ്ടായിരുന്നു. അത് കരണിന്റെ വിവാഹത്തേക്കാൾ വലതും നീണ്ടു നിന്നതുമായിരുന്നു. ഒരു പേപ്പറിൽ ഒപ്പ് വെച്ചില്ലെന്ന് മാത്രം. അതുകൊണ്ട് അദ്ദേഹവും താനും തമ്മിൽ എന്ത് വ്യത്യാസമാണുള്ളത്. ഇന്ന് തന്റെ പിതാവിന്റെ ഏറ്റവും അടുത്ത സുഹൃത്ത് ഭർത്താവാണെന്നും ബിപാഷ അഭിമുഖത്തിൽ പറയുന്നു.\nആത്മബന്ധമുള്ളവരെ പരസ്പരം അകറ്റാൻ ഒന്നിനും കഴിയില്ലെന്ന് പറയുന്നത് ശരിയാണെന്നും തങ്ങൾക്കും അതാണ് സംഭവിച്ചതെന്നുമാണ് ബിപാഷ പറയുന്നത്. ഒരുപക്ഷേ, പരസ്പരം കണ്ടെത്താൻ സമയമെടുക്കുമായിരിക്കും. പക്ഷേ, കണ്ടെത്തിക്കഴിഞ്ഞാൽ പിന്നെ സന്തോഷത്തോടെ ജീവിക്കാൻ സാധിക്കുമെന്നും ബിപാഷ.


അടിപൊളി പലഹാരം എളുപ്പത്തിൽ വീട്ടിൽ തയാറാക്കാം | Home Made Easy Snacks Recipe\nവീട്ടിൽ അപ്രതീക്ഷിത അതിഥികൾ? ഞൊടിയിടയിൽ തയാറാക്കി വിളമ്പാം ഈ വിഭവം\nഅമൃത അരുൺ August 06, 2019 12:38 PM IST\nവീട്ടിൽ അപ്രതീക്ഷിതമായി അതിഥികൾ വിരുന്നെത്തി. അവർക്ക് കൊറിക്കാൻ നൽകാൻ ഒന്നും വീട്ടിൽ ഇരിപ്പില്ല. ഇങ്ങനെയൊരു സാഹചര്യം പല വീട്ടമ്മമാരും നേരിട്ടിട്ടുണ്ടാകും. ഞൊടിയിടയിൽ രുചികരമായ ഒരു സ്നാക്സ് വിളമ്പി അവരെ അദ്ഭുതപ്പെടുത്തിയാലോ? സ്‌കൂൾ വിട്ടു വരുന്ന കുസൃതിക്കുടുക്കകൾക്ക് പെട്ടെന്ന് ഉണ്ടാക്കി നൽകാൻ പറ്റിയ നാലുമണിപ്പലഹാരവുമാണിത്. ജങ്ക് ഫുഡിൽ നിന്നും കുട്ടികളെ അകറ്റിനിർത്താനും ഇത്തരം പലഹാരങ്ങൾ ഉപകരിക്കും.\n1. മൈദ/ ഓൾ പർപ്പസ് ഫ്ലോർ - 250 ഗ്രാം\n2. അയമോദകം - 1/2 ടീ സ്പൂൺ\n3. പഞ്ചസാര - 1 ടേബിൽ സ്പൂൺ\n4. ബേക്കിങ് പൗഡർ - 1/2 ടീസ്പൂൺ\n6. നെയ്യ് -2ടേബിൽ സ്പൂൺ\nചേരുവകൾ എല്ലാം ചേർത്ത് ചപ്പാത്തിക്ക് കുഴയ്ക്കുന്നതു പോലെ കുഴയ്ക്കുക. ഈ മാവ് കുറച്ചു കട്ടിയായി പരത്തിഎടുക്കുക. അതിൽ നിന്ന് ഒരു ചെറിയ കുപ്പിയുടെ അടപ്പ് ഉപയോഗിച്ച് ചെറുതായി മുറിച്ചെടുക്കുക. ഇത് എണ്ണയിൽ വറത്തെടുക്കാം. നല്ല അടിപൊളി നാലു മണി പലഹാരം റെഡി.


രഹന ഫാത്തിമ സംസാരിക്കുന്നു; ശബരിമലയില് ബിജെപിയുടെ ‘ബി ടീം’ ആരാണെന്ന് ഇപ്പോള് ആളുകള്‍ക്ക് മനസിലായിട്ടുണ്ടാവും – Azhimukham\nശബരിമല കയറാൻ ശ്രമിച്ച എല്ലാ സ്ത്രീകളെക്കുറിച്ചും പോലീസിന്റെ സംശയം ഈ പെണ്ണുങ്ങളുടെ പിന്നിൽ ആരൊക്കെയോ ഉണ്ട് എന്നാണ്\nDec 18 2018 07:08 AM\nകൊട്ടാരക്കര സബ് ജയിലിലെ വനിതാ തടവുകാർ രഹന ഫാത്തിമയെ കുറിച്ച് കേട്ടിരുന്നു. ജയിലിൽ വരുത്തുന്ന കേരള കൗമുദി പത്രത്തിലൂടെയും പിന്നെ ഇടക്കിടെ വീണു കിട്ടുന്ന ടിവി കാഴ്ചകളിലൂടെയും അവരില് മിക്കവരുടെയും മനസ്സിലുണ്ടായിരുന്ന ചിത്രം ശബരിമല നശിപ്പിക്കാൻ പോയ തീവ്രവാദിയായൊരു പെണ്ണ് എന്നായിരുന്നു. എന്നാൽ നേരിട്ട് കണ്ട് അടുത്തറിഞ്ഞപ്പോൾ തങ്ങളുടെ ധാരണ തെറ്റായിരുന്നു എന്നവർക്ക് ബോധ്യം വന്നുവെന്ന് രഹന ഫാത്തിമ പറയുന്നു. മതവികാരം വ്രണപ്പെടുത്തി എന്ന കേസിൽ പോലീസ് അറസ്റ്റ് ചെയ്ത രഹന 18 ദിവസത്തെ റിമാൻഡ് തടവിന് ശേഷം ഡിസംബർ പതിനഞ്ചാം തീയതി വൈകുന്നേരമാണ് ജയിൽ മോചിതയായത്. കുടുംബത്തോടും കുട്ടികളോടും ഒപ്പം എത്തിച്ചേർന്നതിന്റെ സന്തോഷങ്ങൾക്കിടയിൽ കുറച്ചു നേരം രഹന ഫാത്തിമ അഴിമുഖത്തോട് സംസാരിക്കുന്നു.\n“ശരീരത്തിന്റെ രാഷ്ട്രീയം സംസാരിക്കുന്ന ഒരു സ്ത്രീയാണ് ഞാൻ. ശരീരമെന്ന ടൂൾ ഉപയോഗിച്ച് ഞാൻ എങ്ങനെ സമൂഹത്തോട് സംവദിക്കുന്നു എന്നത് പലപ്പോഴും ആളുകൾ ഉൾക്കൊള്ളുന്നില്ല. കുറേയാളുകളെ നേരിട്ട് അത് പറഞ്ഞു മനസ്സിലാക്കുന്നതിൽ ഞാൻ പരാജയപ്പെടാറുമുണ്ട്. ഇത്ര വലിയ സംഘർഷങ്ങൾക്കിടയിലും ശബരിമല കയറാൻ ശ്രമിച്ച രഹന ഫാത്തിമ ഒരു ക്യാമറക്കോ മൈക്കിനോ മുന്നിൽ നിന്ന് ആളുകളോട് സംസാരിക്കേണ്ടി വരുമ്പോൾ പതറിപ്പോവാറുള്ള ഒരു പെണ്ണാണ്. എന്റെ ആക്ടിവിസം എന്താണെന്നും എന്തിനു വേണ്ടിയാണ് ഞാൻ നിലകൊള്ളുന്നതെന്നും മറ്റുള്ളവരെ പറഞ്ഞു ബോധ്യപ്പെടുത്താനും പലപ്പോഴും എനിക്ക് കഴിയാറില്ല. ഫെമിനിസ്റ്റ് – പുരോഗമന രാഷ്ട്രീയം പറയുന്നവർക്ക് പോലും എന്താണ് എന്റെ ബോഡി പൊളിറ്റിക്സ് എന്ന് ഉൾക്കൊള്ളാൻ പറ്റാത്തത് ചിലപ്പോൾ അതുകൊണ്ടാവാം. നേരെ മറിച്ച് എന്റെ കൂടെ അടുത്തിടപഴകുന്ന ആളുകൾക്ക് ഞാൻ പറഞ്ഞും പറയാതെയും എന്താണ് രഹന ഫാത്തിമ എന്ന് മനസ്സിലാവാറുണ്ട്. ജയിലിൽ കഴിഞ്ഞ 18 ദിവസങ്ങൾ കൊണ്ട് അവിടുത്തെ തടവുകാരായ സ്ത്രീകൾക്ക് എന്നെക്കുറിച്ചുള്ള ധാരണ അപ്പാടെ മാറിയിരുന്നു. എന്റെ തുടയും ഇരുമുടിക്കെട്ടും കൊണ്ട് ഞാൻ ശബരിമല തകർക്കാൻ പോവുകയായിരുന്നു എന്ന് വിശ്വസിച്ചിരുന്ന ആ സ്ത്രീകൾ ഞാൻ തിരിച്ചു പോരുമ്പോൾ എന്നോട് പറഞ്ഞത്, ‘നീ നിനക്ക് ഇഷ്ടമുള്ള വസ്ത്രം ധരിക്ക്, ബിക്കിനി ഇടാൻ തോന്നിയാൽ അതും ഇടണം, ആരാണ് ചോദിക്കാൻ വരുന്നതെന്ന് നമുക്ക് നോക്കാല്ലോ’ എന്നാണ്. അതുപോലെ അവർക്ക് എന്നെക്കുറിച്ചുള്ള ഏറ്റവും വലിയ തെറ്റിദ്ധാരണയായിരുന്നു ഇരുമുടിക്കെട്ടിലെ ‘സാനിറ്ററി നാപ്കിൻ’. യാതൊരു അടിസ്ഥാനവുമില്ലാത്ത ഒരു കള്ളക്കഥ എത്ര ആഴത്തിലാണ് ആളുകളുടെ ഉള്ളിൽ പതിഞ്ഞതെന്ന് നോക്കു. ഒരു സ്ത്രീയെക്കുറിച്ചും അവളുടെ സദാചാരത്തെക്കുറിച്ചും ഒരു തെളിവുമില്ലാത്ത പച്ചക്കള്ളം മാധ്യമങ്ങൾ എഴുതി വിട്ടാൽ അതിവിടുത്തെ ജനങ്ങൾ കണ്ണും പൂട്ടി വിശ്വസിക്കും. സാനിറ്ററി നാപ്കിൻ കഥ എഴുതി വിട്ടവരുടെ അറിവിലേക്കായി ഞാൻ ഒരു കാര്യം പറയാം. കഴിഞ്ഞ ഒരു വർഷമായി ഞാൻ മെൻസ്ട്രുവൽ കപ്പാണ് ഉപയോഗിക്കുന്നത്. അതുകൊണ്ട് എന്റെ വീട്ടിൽ വന്ന് തപ്പിയാലും സാനിറ്ററി പാഡ് കിട്ടാൻ വഴിയില്ല.\nജയിലിൽ എന്റെ ഒപ്പമുണ്ടായിരുന്ന സ്ത്രീകളിൽ എൺപത് ശതമാനവും മനഃപൂർവം തെറ്റു ചെയ്യാതെ പല വിധ കാരണങ്ങൾ കൊണ്ട് അതിൽ പെട്ടുപോയവരായിരുന്നു. ഒരുപക്ഷെ അതുകൊണ്ടാവാം അവർക്ക് എന്നെ പെട്ടന്ന് മനസ്സിലാക്കാൻ സാധിച്ചത്. ഒരു സ്ത്രീ ഏതെങ്കിലും ക്രൈമിന്റെ ഭാഗമാണോ എന്ന് സംശയം തോന്നുമ്പോൾ മുതൽ പൊതുജനം കാത്തിരിക്കുന്നത് വിളമ്പിക്കൊടുക്കാനാണ് മാധ്യമങ്ങൾ ശ്രമിക്കുന്നത്. ഞാൻ കോടതിയിൽ പൊട്ടിക്കരഞ്ഞു, ജയിലിൽ കിടന്ന് കരയുന്നു, ജയിൽ ഭക്ഷണം കഴിക്കാതെ കൊണ്ടുപോയി കളയുന്നു, ആരോടും മിണ്ടാതെ കടുത്ത വിഷാദത്തിലാണ്. എന്നിങ്ങനെ പല വാർത്തകളും ഞാൻ അറിഞ്ഞിരുന്നു. ജയിൽ എന്താണ്, അവിടുത്തെ ജീവിതം എങ്ങനെയാണ് ഇതിനെക്കുറിച്ചൊന്നും യാതൊരു ധാരണയുമില്ലാത്തവരാണ് ഇതൊക്കെ എഴുതിപിടിപ്പിക്കുന്നത് എന്നതാണ് ഏറ്റവും വലിയ രസം.\nഒക്ടോബർ 19-നാണ് ഞാൻ ശബരിമലയിലേക്ക് പോയത്. അന്നു വൈകുന്നേരമാണ് ബി രാധാകൃഷ്ണ മേനോൻ എന്ന വ്യക്തി എനിക്കെതിരെ പരാതികൊടുക്കുന്നത്. മുസ്ലിം നാമധാരിയായ ഞാൻ മതസ്പർദ്ധതയും കലാപവും ഉണ്ടാക്കാൻ ശ്രമിക്കുന്നു എന്നായിരുന്നു പരാതി. പോലീസ് എന്നെ മലകയറാൻ സഹായിച്ചതുകൊണ്ട് പോലീസിനും ഗൂഡലോചനയിൽ പങ്കുള്ളതായി അതിൽ ആരോപിച്ചിരുന്നു. ഒക്ടോബർ 20-ന് പോലീസ് എന്റെ മൊഴി രേഖപ്പെടുത്തി. എന്നാൽ 505/2 എന്ന വകുപ്പ് ചേർത്ത് ഫയൽ ചെയ്ത കേസ് നിലനിൽക്കില്ല എന്ന് അവർക്കു തന്നെ തോന്നി. കാരണം പോലീസിനെ അറിയിച്ചും അവരുടെ സഹായത്തോടെയുമാണ് ഞാൻ മല കയറിയത്. അങ്ങനെ കേസ് ദുർബലമാകും എന്ന് തോന്നിയപ്പോഴാണ് അവർ എന്റെ ഫേസ്ബുക്ക് പേജ് പരിശോധിക്കുന്നതും അതിൽ ഞാൻ കറുത്ത വസ്ത്രവും രുദ്രാക്ഷവും ധരിച്ച് കാലു മടക്കിയിരിക്കുന്ന ഫോട്ടോയും, ഞാൻ ഷെയർ ചെയ്ത അയ്യപ്പനും ഒരു പെൺകുട്ടിയും കൂടെയുള്ള കാർട്ടൂണും കാണുന്നത്. അതിനെ അടിസ്ഥാനമാക്കിയാണ് മതവികാരം വ്രണപ്പെടുത്തി എന്ന് കാണിച്ച് 295എ എന്ന വകുപ്പ് കൂടി എഴുതിച്ചേർക്കുന്നത്.\nഎനിക്കെതിരെ കേസെടുത്തപ്പോൾ മുതൽ എഫ്ഐആറിന്റെ കോപ്പി ഞാൻ പോലീസിനോട് ആവശ്യപ്പെടുന്നുണ്ടായിരുന്നു. പക്ഷെ അവർ അതെനിക്ക് തന്നില്ല. അറസ്റ്റിലാവുന്നതിന്റെ രണ്ടു ദിവസം മുൻപ് ഞാൻ പത്തനംതിട്ട സിഐ സുനിൽ കുമാറിനെ വിളിച്ചിരുന്നു. എഫ്ഐആറിന്റെ കോപ്പി എനിക്ക് തരില്ല എന്ന് സുനിൽ കുമാർ തീർത്തു പറഞ്ഞു. പ്രതിക്കും എഫ്ഐആറിന്റെ കോപ്പി നൽകണമെന്ന സുപ്രീം കോടതി ഉത്തരവിനെക്കുറിച്ചു പറഞ്ഞപ്പോൾ അദ്ദേഹം അങ്ങനെ ഒരു ഉത്തരവിനെ പറ്റി കേട്ടിട്ടുപോലുമില്ല എന്നാണ് പ്രതികരിച്ചത്. ഒരു കേസ് രജിസ്റ്റർ ചെയ്ത് എഫ്ഐആര് ഇട്ടു കഴിഞ്ഞാൽ മൂന്ന് ദിവസത്തിനുള്ളിൽ അത് വെബ്സൈറ്റിൽ ചേർക്കണമെന്നാണ് നിയമം. എന്നാൽ എന്റെ എഫ്ഐആറിന്റെ കോപ്പി വെബ്സൈറ്റിലും ലഭ്യമായിരുന്നില്ല. അതേപ്പറ്റി ചോദിച്ചപ്പോഴും ധാർഷ്ട്യത്തോടെയായിരുന്നു സിഐ സംസാരിച്ചത്. എന്നെ പൂട്ടാൻ വേണ്ടതെല്ലാം അവർ ചെയ്തു കഴിഞ്ഞു എന്ന ധ്വനി അയാളുടെ സംസാരത്തിലുടനീളം ഉണ്ടായിരുന്നു. നവംബർ 27-നു വളരെ നാടകീയമായാണ് എന്നെ അറസ്റ്റ് ചെയ്യുന്നതും. പോലീസ് മഫ്ടിയിൽ എന്റെ ഓഫീസിൽ എത്തുന്നു. എന്നെ റിലീവ് ചെയ്തു തരാൻ എന്റെ ഓഫിസറോട് പറഞ്ഞതിന് ശേഷം അറസ്റ്റ് ചെയ്യുന്നു. ഓഫിസിൽ എനിക്ക് ഭക്ഷണവുമായി വന്ന മനോജിനോട് എന്താണ് സംഭവിച്ചതെന്ന് സംസാരിക്കാൻ പോലും എന്നെ അനുവദിച്ചില്ല. ഞാൻ അറസ്റ്റിലായ വിവരം ആരെയും അറിയിക്കരുതെന്ന് മനോജിനോട് പറഞ്ഞ പോലീസുകാർ തന്നെ പത്തനംതിട്ടയിലേക്ക് പോവുന്ന വഴി വാഹനത്തിലിരുന്ന് എന്റെ ഒപ്പം സെൽഫി എടുത്ത് അത് മാധ്യമങ്ങൾക്ക് അയച്ചു കൊടുത്തു. ആലപ്പുഴ തൊട്ട് ചാനൽ വാഹനങ്ങൾ ഞങ്ങളുടെ പിറകെ ഉണ്ടായിരുന്നു. പോലീസിന് വേണ്ടിയിരുന്നതും അതാണ്. ഇതൊരു വലിയ സീൻ ആക്കി ജനങ്ങളുടെ മുന്നിൽ കാണിക്കുക. സുപ്രീം കോടതി വിധിയുടെ ഉറപ്പിൽ സംഘപരിവാർ ഭീഷണികളെ വകവയ്ക്കാതെ ഒരു പെണ്ണ് ശബരിമലകയറാൻ എത്തിയാൽ അവളെ കാത്തിരിക്കുന്നത് ഇതൊക്കെയാണ് എന്നാണ് പോലീസ് എന്നിലൂടെ ജനങ്ങളെ ബോധ്യപ്പെടുത്തിയത്. ശബരിമലയിൽ ബിജെപിയുടെ ബി ടീം ആരാണെന്ന ചോദ്യത്തിനുള്ള ഉത്തരം ഇപ്പോൾ ആളുകൾക്ക് മനസ്സിലായിട്ടുണ്ടാവും.\nഎന്നെ സംബന്ധിച്ച എല്ലാ ആരോപണങ്ങൾക്കും പോലീസിനുണ്ടായ ഏറ്റവും വലിയ തെളിവ് എന്റെ ഫോണാണ്. അതവർ വാങ്ങി വച്ചു. എന്നിട്ട് മനോജ് പത്തനംതിട്ടയിൽ എത്തിയപ്പോൾ മനോജിന്റെ ഫോണും അവർ വാങ്ങി. ഈ രണ്ടു ഫോണും ഇതുവരെ തിരികെ തന്നിട്ടില്ല. എന്നോട് പോലീസ് ആദ്യം മുതലേ ചോദിച്ചു കൊണ്ടിരിക്കുന്നത് ഒരേ ചോദ്യമാണ്. ‘ഇതിന്റെ പിന്നിൽ ആരാണ്. അതായത് ഏതെങ്കിലും വ്യക്തികളുടെയോ ഗ്രൂപ്പിന്റേയോ പിന്തുണയില്ലാതെ ഒരു സ്ത്രീയും ശബരിമല കയറാൻ എത്തില്ല എന്നാണ് പോലീസിന്റെ പക്ഷം. ഇത് എന്റെ കാര്യത്തിൽ മാത്രമല്ല. മല കയറാൻ ശ്രമിച്ച എല്ലാ സ്ത്രീകളെക്കുറിച്ചും പോലീസിന്റെ സംശയം ഇതാണ്. ഈ പെണ്ണുങ്ങളുടെ പിന്നിൽ ആരൊക്കെയോ ഉണ്ട്. അവർക്ക് ശബരിമലയുടെ പേരിൽ ഗൂഢ ലക്ഷ്യങ്ങളുണ്ട് എന്നാണ് പോലീസിന്റെ ഭാഷ്യം. അതിനു വേണ്ടിയാണ് ശബരിമല കയറാൻ ശ്രമിച്ച എല്ലാ സ്ത്രീകളുടെയും ജീവിതം ഇഴകീറി പോലീസ് പരിശോധിക്കുന്നത്.\nഎഫ്ഐആറിന്റെ കോപ്പി പോലും ഇല്ലാതെയാണ് എന്റെ വക്കീൽ മുൻകൂർ ജാമ്യത്തിന് വേണ്ടി വാദിച്ചത്. അതുകൊണ്ടാണ് ആ ജാമ്യാപേക്ഷ പോലും തള്ളിപ്പോയത്. പോലീസ് എനിക്ക് നിഷേധിച്ച എഫ്ഐആര്, പ്രതിക്കും എഫ്ഐആറിന്റെ കോപ്പിക്കുള്ള അവകാശം ഉണ്ടെന്നു പറഞ്ഞു തന്നത് മജിസ്ട്രേറ്റ് ആയിരുന്നു. പബ്ലിക് പ്രോസിക്യൂട്ടറും ഈ കേസിൽ പ്രത്യേക താത്പര്യം കാണിച്ചിരുന്നു . ആദ്യത്തെ കസ്റ്റഡിയപേക്ഷ തള്ളിക്കളഞ്ഞിരുന്നു. പബ്ലിക് പ്രോസിക്യൂട്ടറുടെ പ്രത്യേകതാത്പര്യപ്രകാരമാണ് കസ്റ്റഡിയപേക്ഷ ജില്ലാ കോടതിയിൽ കൊടുക്കുന്നത്. നേരിട്ടുകൊണ്ടുപോയി കൊടുക്കുകയാണുണ്ടായത്. സാധാരണ രീതിയില് അത് ചെയ്യാറില്ല. ജാമ്യം കിട്ടാതിരിക്കാന് തീവ്രമായി വാദിച്ചു. രണ്ടാമതും ഞങ്ങൾ ജാമ്യാപേക്ഷ കൊടുത്തു. ഹൈക്കോടതി മുൻകൂർ ജാമ്യം നിഷേധിച്ച ഒരാൾക്ക് കീഴ്ക്കോടതി 60 ദിവസത്തിനുള്ളിൽ ജാമ്യം കൊടുക്കാൻ പാടില്ലെന്ന് പബ്ലിക് പ്രോസിക്യൂട്ടർ വാദിച്ചു. പക്ഷെ യഥാർത്ഥ ഉത്തരവ് വളച്ചൊടിച്ചാണ് പബ്ലിക് പ്രോസിക്യൂട്ടര് വാദിച്ചത്. അത് ജഡ്ജിയെപ്പോലും പ്രതിരോധത്തിലാക്കി.\nമക്കളെ പിരിഞ്ഞിരുന്നതായിരുന്നു ഈ ദിവസങ്ങളിൽ വിഷമിപ്പിച്ച ഒരു കാര്യം. പക്ഷെ അവർ ഈ കാര്യത്തിൽ വളരെ പക്വത കാണിച്ചു. ജയിലിൽ കാണാൻ വന്നപ്പോഴൊക്കെ മോൻ എന്നെയാണ് ആശ്വസിപ്പിച്ചത്. അവന്റെ സ്കൂളിൽ ടീച്ചർമാരും മറ്റു കുട്ടികളുമൊക്കെ അമ്മ എന്തിനാണ് ഇങ്ങനെയൊക്കെ ചെയ്യാൻ പോയത് എന്ന് ചോദിച്ചു, അവരോടൊക്കെ തന്റെ അമ്മ ഒരു തെറ്റും ചെയ്തിട്ടില്ല എന്ന ഉറച്ച ബോധ്യത്തോടെ സംസാരിക്കാൻ അവനു സാധിച്ചു. എന്റെ മോന് 11 വയസ്സും മോൾക്ക്7വയസ്സുമാണ് പ്രായം. ഞാൻ പങ്കെടുക്കുന്ന എല്ലാ പരിപാടികളിലും അവരെ ഒപ്പം കൂട്ടാറുണ്ട്. അതുകൊണ്ടാവാം ആരും ഒന്നും പറഞ്ഞു കൊടുക്കാതെ ഇത്ര ചെറിയ പ്രായത്തിൽ തന്നെ ശരിയേത്, തെറ്റേത് എന്നുൾക്കൊള്ളാൻ അവർക്കു സാധിക്കുന്നത്. എന്റെ7വയസ്സുള്ള മോളെ റേപ്പ് ചെയ്യുമെന്നും കുടുംബത്തെ മുഴുവൻ കൊല്ലുമെന്നും വരെ ഭീഷണിയുള്ള കമന്റുകൾ ഫേസ്ബുക്കിൽ വന്നിരുന്നു. അതെല്ലാം കാണിച്ചു തെളിവ് സഹിതം പോലീസിൽ പരാതിയും കൊടുത്തിരുന്നു. എന്നാൽ ഫേസ്ബുക്ക് പോസ്റ്റിന്റെ മാത്രം അടിസ്ഥാനത്തിൽ പെട്ടെന്ന് അന്വേഷിക്കാൻ സാധിക്കില്ല എന്നു പറഞ്ഞ പോലീസാണ് ഫേസ്ബുക്കിൽ പോസ്റ്റിട്ടതിന്റെ പേരിൽ ഈ രീതിയിൽ എന്നെ അറസ്റ്റ് ചെയ്തത്.\nസമൂഹത്തിലെ അനീതികൾക്കെതിരെ പ്രതികരിക്കാൻ ഓരോരുത്തർക്കും ഓരോ വഴികളാണ്. എഴുതിയും പ്രസംഗിച്ചും വരച്ചും പാടിയും ഒക്കെ പലരും പ്രതികരിക്കാറുണ്ട്. എനിക്ക് പ്രതികരിക്കാനുള്ള ഉപാധിയാണ് എന്റെ ശരീരം. ഒരു സ്ത്രീ ശരീരം എത്രകണ്ട് സമൂഹത്തെ അസ്വസ്ഥമാക്കുകയും വിറളിപിടിപ്പിക്കുകയും ചെയ്യും എന്ന് എനിക്കും അറിയാം. ശരീരത്തിന്റയും അതിൽ നടക്കുന്ന ജൈവിക പ്രക്രിയകളുടെയും പേരിലാണ് സ്ത്രീകളുടെ ജീവിതം സമൂഹം നിയന്ത്രിക്കുന്നത്. ആ നിയന്ത്രണം കൈവശം വച്ചിരിക്കുന്നവർക്കാണ് പുരുഷന്റെ തുട കണ്ടാൽ തോന്നാത്ത അസ്വസ്ഥയും വ്രണപ്പെടലും സ്ത്രീയുടെ തുട കണ്ടാൽ മാത്രം തോന്നുന്നത്.\n# womens body


പെരും മഴയത്ത് മേൽക്കൂരയില്ലാത്ത ആ വീട്ടിൽ ഞങ്ങൾ ആകാശം നോക്കി കിടന്നു Ammamayude Kochumon | ManoramaVeedu| Veed |Homestyle |Manoramaonline\n'പെരുമഴയത്ത് മേൽക്കൂരയില്ലാത്ത വീട്ടിലെ ആ രാത്രി'..അമ്മാമ്മയും കൊച്ചുമോനും പറയുന്നു\nലക്ഷ്മി നാരായണൻ August 03, 2020 10:38 AM IST\nസോഷ്യൽ മീഡിയയിൽ ഒരുപാടുപേർ സ്നേഹത്തോടെ പിന്തുടരുന്ന ഒരു പേജുണ്ട്- 'അമ്മാമ്മയുടെ കൊച്ചുമോൻ'. മേരി ജോസഫ് മാമ്പിള്ളി എന്ന അമ്മാമ്മയും കൊച്ചുമകൻ ജിൻസണുമാണ് ഈ പേജിന്റെ പിന്നണിയിലുള്ളത്. 'ടിക് ടോക്' അമ്മാമ്മ എന്ന് സ്നേഹത്തോടെ സോഷ്യൽമീഡിയ ഇവരെ വിളിച്ചു. ഇപ്പോൾ ടിക് ടോക് പൂട്ടിയെങ്കിലും ഫെയ്‌സ്ബുക്കിലും യൂട്യുബിലും നിറഞ്ഞുനിൽക്കുകയാണ് ഇരുവരും. 'അമ്മാമ്മയുടെ കൊച്ചുമോൻ' എന്ന വെബ് സീരീസിലൂടെ താരങ്ങളായി മാറിയ ഇവർക്ക് ഏറെ പ്രിയപ്പെട്ടതാണ് 50 വർഷത്തോളം പഴക്കമുള്ള തറവാട് വീട്. പുതിയ വീട് വച്ച് താമസം മാറിയെങ്കിലും ഇടിഞ്ഞു വീഴാറായ ആ പഴയ വീടിനോടുള്ള അടുപ്പം ഒട്ടും കുറയുന്നില്ല.അമ്മാമ്മയും കൊച്ചുമോനും വീട്ടുവിശേഷങ്ങൾ പങ്കു വയ്ക്കുന്നു...\nസ്വർഗം പോലൊരു വീട്..\nനോർത്ത് പറവൂരിലാണ് വെബ് സീരീസിലൂടെ നിങ്ങൾ കണ്ട ആ പഴയ വീട്. വളരെ ചെറിയൊരു വീടാണ് മാമ്പിള്ളി തറവാട്. കയറി ചെല്ലുമ്പോൾ തിണ്ണയോട് ചേർന്ന് ഒരു വരാന്തയുണ്ട്. രണ്ട് മുറികളുണ്ട്. വരാന്തയുടെ റൂഫിൽ പഴയ രീതിയിൽ നക്ഷത്രങ്ങൾ വരച്ചു പിടിപ്പിച്ച മച്ചുണ്ട്. കയറി ചെല്ലുന്നത് ഒരു ഹാളിലേക്കാണ്. ഞങ്ങൾ പ്രാർത്ഥനക്കായി ഒത്തു ചേർന്നിരുന്നത് അവിടെയാണ്. മുകളിലായി മരത്തിന്റെ മച്ചുണ്ട്. അവിടെയാണ് സാധനങ്ങൾ സൂക്ഷിച്ചിരുന്നത്. പിന്നെ പഴയ രീതിയിലുള്ള ഒരു അടുക്കളയുണ്ട്. അമ്മിയും അമ്മിക്കല്ലും ഒക്കെയുണ്ട്. നല്ല അയൽവാസികൾ ആണ് ആ വീടിന്റെ മറ്റൊരു നേട്ടം. വീടിനു പിന്നിലായി പാടം ഉണ്ട്. അമ്മാമ്മയുടെ ഭാഷയിൽ പറഞ്ഞാൽ നല്ല ഐശ്വര്യമുള്ള വീടാണ് അത്. ഞാനും അതിനോട് യോജിക്കുന്നു.\nമഴയത്ത് ആകാശം നോക്കി കിടന്ന ആ രാത്രി..\nപഴയ വീടിനെ പറ്റി പറയുമ്പോൾ ഏറ്റവും ഓർമ വരുന്നത് അമ്മാമ്മയും ഞാനും ഉൾപ്പെടെ എല്ലാവരും മേൽക്കൂരയില്ലാതെ, മഴയത്ത് ആകാശം നോക്കി കിടന്ന രാത്രിയാണ്. ഓടിട്ട വീടാണല്ലോ, അപ്പോൾ ഇടക്ക് ഓട് മാറ്റിയിടണം. അങ്ങനെ ഒരിക്കൽ വീടിന്റെ മുഴുവൻ ഓടും ഞങ്ങൾ താഴെയിറക്കി. പിറ്റേന്ന് പുതിയ ഓട് കയറ്റണം. മഴക്കാലമൊന്നും ആയിരുന്നില്ല. അതിനാൽ മേൽക്കൂരയില്ലാതെ ആകാശം കണ്ട് കിടക്കാം എന്ന് ഞങ്ങളും കരുതി. ആ ധൈര്യത്തിലാണ് മുഴുവൻ ഓടും ഒരുമിച്ച് ഇറക്കിയത്. എന്നാൽ ഞങ്ങളുടെ പ്രതീക്ഷകൾ തെറ്റിച്ചുകൊണ്ട് പെട്ടെന്ന് മഴ പെയ്തു. വീടിനകത്ത് മുഴുവൻ വെള്ളം കയറി. ഞങ്ങളാകെ നനഞ്ഞു കുളിച്ചു. വീടിന്റെ മുന്നിലുള്ള വരാന്ത മാത്രമാണ് കോൺക്രീറ്റ് ചെയ്തത്. മഴ കുറയുന്നത് വരെ എല്ലാവരും ആ വരാന്തയിൽ കട്ടിലിട്ട് ഇരുന്നു. അങ്ങനെ മഴയത്ത് ആകാശം നോക്കി കിടന്ന ആ രാത്രി മറക്കാനാവില്ല.\nവെട്ടുകല്ല് കൊണ്ടാണ് ആ വീട് പണ്ട് പണിതത്. സിമന്റിനു പകരം കുമ്മായമാണ് ഉപയോഗിച്ചിരിക്കുന്നത്അതാണ് ആ വീടിന്റെ ഉറപ്പും. വിള്ളലുകൾ വീണിട്ടുണ്ടെങ്കിലും അതൊരു കാര്യമായ കേടല്ല. ഇനിയും വർഷങ്ങൾ ആ വീട് അങ്ങനെ തന്നെ ഉറപ്പോടെ നിലനിൽക്കും. രണ്ടു വർഷം മുൻപുള്ള വെള്ളപ്പൊക്കത്തെയും വീട് അതിജീവിച്ചു.\nഎന്റെയും അനിയന്റെയും വിദേശത്തു കിടന്നുള്ള 8 വർഷത്തെ അധ്വാനത്തിന്റെ ശ്രമഫലമാണ് പുതിയ വീട്. നോർത്ത് പറവൂരിൽ പഴയ വീടിനോട് ചേർന്ന് സ്ഥലം വാങ്ങിയാണ് വീട് പണിതത്. പുതിയ വീട് ഒരു സ്വപ്നമായിരുന്നു എങ്കിലും പഴയ വീട്ടിൽ നിന്നും മാറേണ്ടി വന്നപ്പോഴാണ് അതൊരു വിഷമം കൂടിയാണെന്ന് മനസിലായത്.\n5 സെന്റ് സ്ഥലത്ത് 1295 സ്‌ക്വയർഫീറ്റിൽ ആണ് വീട് നിർമിച്ചിരിക്കുന്നത്. സിറ്റ്ഔട്ട് , ഹാൾ, മൂന്നു ബെഡ്‌റൂം അടുക്കള, വർക്കേരിയ എന്നിവ ചേർത്താണ് വീട് നിർമിച്ചിരിക്കുന്നത്. ഈ വീടിനു സൺഷേഡ് ഇല്ല. പകരം ജനലുകളോട് ചേർന്നുള്ള ബോക്സുകളാണുള്ളത്. ഭിത്തികളിൽ ബ്ലാക്ക്, ഗോൾഡൻ ഷേഡിൽ ടെക്സ്റ്റർ വർക്ക് ചെയ്തിട്ടുണ്ട്. ഈ വീടിന്റെ ഏറ്റവും പ്രധാന ആകർഷണം മുന്നിലായി ചെയ്തിരിക്കുന്ന ചിപ്സ് വർക്ക് തന്നെയാണ്.അകത്തളത്തിലായി അമ്മാമ്മയുടെ കുടുംബചിത്രം വച്ചിട്ടുണ്ട്.\nEnglish Summary- Ammamayude Kochumon Home Memories


അരി കരിഞ്ചന്തയില്: പ്രതിപക്ഷം നിയമസഭയില് നിന്നിറങ്ങിപ്പോയി\nWednesday 20th March 2013 9:56am\nതിരുവനന്തപുരം: അരി പൂഴ്ത്തിവെയ്പ്പ് വിഷയത്തില് അടിയന്തര പ്രമേയത്തിനുള്ള അനുമതി നിഷേധിച്ചതില് പ്രതിഷേധിച്ച് പ്രതിപക്ഷം നിയമസഭയില് നിന്ന് ഇറങ്ങിപ്പോയി.\nപ്രതിപക്ഷത്ത് നിന്ന് വി. എസ്.സുനില് കുമാര് എം.എല്.എയാണ് അടിയന്തര പ്രമേയത്തിന് അനുമതി തേടിയത്. ബി.പി.എല് വിഭാഗത്തിനുള്ള അരി സര്‍ക്കാര് മറിച്ച് വില്‍ക്കുന്നതായി സുനില്‍കുമാര് ആരോപിച്ചു.\n12 ലക്ഷം പേര്‍ക്ക് വിതരണം ചെയ്യേണ്ടിയിരുന്ന അരി കരിഞ്ചന്തയില് എത്തിയതായും സിവില് സപ്ലൈസ് വകുപ്പ് മാസപ്പടിക്കാരുടെ വകുപ്പായെന്നും വി.എസ് സുനില് കുമാര് ആരോപിച്ചു.\nകരിഞ്ചന്തക്കാരെ സഹായിക്കുന്ന നിലപാടാണ് സര്‍ക്കാരിന്റേതെന്ന് പ്രതിപക്ഷ നേതാവ് വി.എസ്.അച്യുതാനന്ദന് പറഞ്ഞു.\nഅതേസമയം പ്രതിപക്ഷത്തിന്റെ ആരോപണം അടിസ്ഥാന രഹിതമാണെന്ന് മന്ത്രി അനൂപ് ജേക്കബ് പറഞ്ഞു. പൊതുവിതരണത്തിനുള്ള അരി കരിഞ്ചന്തയിലേക്ക് പോകുന്നതായും ഇത് നിയന്ത്രിക്കണമെങ്കില് സബ്‌സിഡി ജനങ്ങളുടെ കൈയില് പണമായി നേരിട്ടെത്തണമെന്നും മുഖ്യമന്ത്രി ഉമ്മന് ചാണ്ടി സഭയെ അറിയിച്ചു. തുടര്‍ന്നാണ് അടിയന്തര പ്രമേയത്തിനു സ്പീക്കര് അനുമതി നിഷേധിച്ചത്.


വി.എസ്. ഫാക്‌ടര് എന്ന പച്ചക്കള്ളം\nവി.എസ്. ഫാക്‌ടര് എന്ന മിഥ്യാസങ്കല്‍പത്തെ ഇപ്പോഴും പെരുപ്പിച്ചു കാണിക്കാനാണ് മാധ്യമങ്ങള്‍ക്കിഷ്‌ടം. അച്യുതാനന്ദന് മത്സരിച്ച പാലക്കാട് ജില്ലയില്‍പോലും അദ്ദേഹത്തിന്റെ വ്യക്തിപ്രഭാവം എല്.ഡി.എഫിന് തുണയായിട്ടില്ല. പാര്‍ലമെന്റ്, പഞ്ചായത്ത് തെരഞ്ഞെടുപ്പുകളില് പാലക്കാട് ജില്ലയിലുണ്ടാക്കിയ മേല്‍ക്കൈ നിലനിര്‍ത്താന് നിയമസഭാ തെരഞ്ഞെടുപ്പില് കഴിയാത്ത അച്യുതാനന്ദനെ മാധ്യമങ്ങള് ഇനിയും പൂവിട്ടു പൂജിക്കേണ്ടതുണ്ടോ? വടക്കന് കേരളം എല്.ഡി.എഫിനെ തുണച്ചുവെന്ന കള്ളം ഈ വ്യക്തിപൂജയുടെ തുടര്‍ക്കഥ മാത്രമല്ലേ? ബോധപൂര്‍വ്വം ഉപയോഗിച്ച ചില പദപ്രയോഗങ്ങളിലൂടെ അച്യുതാനന്ദനുണ്ടാക്കിയ വര്‍ഗീയ ധ്രുവീകരണമാണോ `വി.എസ്. ഫാക്‌ടര്' എന്ന വാഴ്‌ത്തപ്പെട്ട സംജ്ഞ?\nആരവങ്ങള് കഴിഞ്ഞു. കൂടാരംവിട്ട് മന്ത്രിമാര് ഇറങ്ങിത്തുടങ്ങി. അഞ്ചുവര്‍ഷത്തെ ശബ്‌ദഘോഷങ്ങള്‍ക്കൊടുവില് ചുണ്ടിനും കപ്പിനുമിടയില് അധികാരം നഷ്‌ടമായ ജാള്യതയോടെ വി.എസ്. അച്യുതാനന്ദന് കിടക്ക മടക്കിക്കഴിഞ്ഞു. വ്യക്തി വിദ്വേഷത്തിന്റെ മൂശയില് അടിച്ചുപരത്തിയ കഠാര ഇനി ഉറയില് തിരികെ വെക്കാം. മലകയറിയും ഇടിച്ചുനിരത്തിയും സൃഷ്‌ടിച്ച കപട പ്രതിഛായകൊണ്ട് എക്കാലവും എല്ലാവരെയും വഞ്ചിക്കാനാവില്ലെന്നുതന്നെയാണ് ഇടതുമുന്നണിയുടെ പരാജയം നമ്മെ ബോധ്യപ്പെടുത്തുന്നത്. ഇതുവരെ പ്രതിപക്ഷത്തിനെതിരെ വീശിയ ഉറുമി ഇനി സ്വന്തം പാര്‍ട്ടിക്കെതിരെ വീശാന് വി.എസിന് ഏറെ സമയം ലഭിക്കും. ഭരണത്തിന്റെ നൂലാമാലകളില്‍നിന്നിറങ്ങി നേരവും കാലവും നോക്കി ഇനി പിണറായിക്കെതിരെ പടനയിക്കാം. നേരും നെറിയുമില്ലാതെ വി.എസ്. നയിച്ച യുദ്ധത്തിന്റെ ലക്ഷ്യമെന്തായിരുന്നുവെന്ന് കാലം തെളിയിക്കുക തന്നെ ചെയ്യും. ഏറ്റവും വലിയ ക്രിമിനലുകളെ അത്താഴത്തിനുവിളിച്ചാണ് വി.എസ്. അഞ്ചുവര്‍ഷം ചതിക്കുഴികളൊരുക്കിയത്. നിയമത്തെയും ഭരണഘടനയെയും മറികടന്ന് അദ്ദേഹം നടത്തിയ ചാട്ടുളി പ്രയോഗങ്ങള് വ്യക്തിവൈരാഗ്യത്തിന്റെ പേരില് മാത്രമായിരുന്നു. ധാര്‍മ്മികതയുടെ മുഖപടംകൊണ്ട് മറച്ചു നടത്തിയ ആക്രമണങ്ങളുടെ കഥ ഇനി പുറത്തുവരാനിരിക്കുന്നതേയുള്ളൂ. കള്ളസര്‍ട്ടിഫിക്കറ്റുകാരും മാഫിയ തലവന്‍മാരും നയിച്ച യുദ്ധത്തിന്, ആയുസ്സുണ്ടെങ്കില് വി.എസ്. മറുപടി പറയേണ്ടിവരും. അതിനുമുമ്പ് കേരളം വിലയിരുത്തേണ്ട ഗൗരവമായ തെരഞ്ഞെടുപ്പ് വിശകലനങ്ങള് ഏറെയുണ്ട്. കണ്ടിട്ടും കണ്ണടക്കുന്ന ചില നേരുകളുണ്ട്. അതിലൊന്നാണ് വടക്കന് കേരളത്തിലെ യു.ഡി.എഫിന്റെ ചരിത്ര വിജയം.\nമലബാറില് യു.ഡി.എഫിന് ശക്തിക്ഷയമുണ്ടായെന്ന മാധ്യമ വിശകലനം അതിശയകരവും തെറ്റിദ്ധാരണാജനകവുമാണ്. വടക്കന് കേരളത്തില് എല്.ഡി.എഫ്. സീറ്റ് തൂത്തുവാരുമെന്ന മാധ്യമ സര്‍വ്വേകളെ അതിശക്തമായി മറികടക്കാന് യു.ഡി.എഫിന് സാധിച്ചുവെന്നാണ് തെരഞ്ഞെടുപ്പ് ഫലം നമ്മെ ബോധ്യപ്പെടുത്തുന്നത്. മലപ്പുറം ജില്ലയില് യു.ഡി.എഫിനുണ്ടായ തകര്‍പ്പന് ജയം മാത്രമല്ല, യു.ഡി.എഫിന് മലബാറിലുണ്ടായ മുന്നേറ്റത്തെ ശ്രദ്ധേയമാക്കുന്നത്. വയനാട് ജില്ലയില് പ്രതിപക്ഷമില്ലാതെ തിരിച്ചുവന്നതും കണ്ണൂരില് അഞ്ച് സീറ്റുകള് പിടിച്ചടക്കാനായതും കാസര്‍കോട് ജില്ലയില് ബി.ജെ.പി.യുടെ നിയമസഭാ പ്രവേശനത്തെ തടഞ്ഞതും യു.ഡി.എഫ്. മലബാറില് നടത്തിയ മുന്നേറ്റത്തിനുള്ള തെളിവുകളാണ്. കോഴിക്കോട് ജില്ലയില് യു.ഡി.എഫിന്. പ്രതീക്ഷിച്ച വിജയം നേടാനായില്ലെങ്കിലും മറ്റ് അഞ്ച് ജില്ലകളിലും നല്ല പ്രകടനം കാഴ്‌ചവെക്കാന് മുന്നണിക്ക് കഴിഞ്ഞു. ഈ നേട്ടത്തില് മുസ്‌ലിംലീഗിന്റെ പങ്ക് ചരിത്രപരവും ശ്രദ്ധേയവുമാണ്.\nമലബാറിലെ ആറ് ജില്ലകളില്‍നിന്നുള്ള 60 സീറ്റുകളില് 16 സീറ്റിന് മുകളില് യു.ഡി.എഫ്. നേടുകയില്ലെന്നായിരുന്നു പല അഭിപ്രായ വോട്ടെടുപ്പുകളും നിരീക്ഷിച്ചിരുന്നത്. എന്നാല് ആ നിരീക്ഷണങ്ങളുടെ ഇരട്ടി ജയം നല്‍കിയാണ് മലബാറിലെ ജനങ്ങള് യു.ഡി.എഫിനെ തുണച്ചത്. 16 സീറ്റുകള് പ്രവചിച്ച ജില്ലകളില്‍നിന്ന് യു.ഡി.എഫ്. നേടിയത് 32 സീറ്റുകളാണ്. ഇടതുപക്ഷത്തിന്റെ പ്രതീക്ഷകളെ കശക്കിയെറിഞ്ഞതും യു.ഡി.എഫിനെ ഭരണത്തിലേറ്റുന്നതും, പ്രവചനങ്ങളെ മറികടന്ന ഈ മുന്നേറ്റമാണ്. മുസ്‌ലിംലീഗിന് ശക്തമായ അടിത്തറയുള്ള ഈ ജില്ലകളിലുണ്ടായ തിളക്കമുള്ള വിജയം അച്യുതാനന്ദന്റെ വാഴ്‌ത്തപ്പെട്ട പ്രഭാവത്തിനേറ്റ തിരിച്ചടികൂടിയാണ്. പാര്‍ലമെന്റ് തെരഞ്ഞെടുപ്പിലും പഞ്ചായത്ത് തെരഞ്ഞെടുപ്പിലും എല്.ഡി.എഫിനൊപ്പംനിന്ന ജില്ലയാണ് പാലക്കാട്. വി.എസ്. അച്യുതാനന്ദന്റെ മത്സരംകൊണ്ട് ശ്രദ്ധേയമായ ഈ ജില്ലയില് പക്ഷെ, തെരഞ്ഞെടുപ്പ് ഫലം വന്നപ്പോള് ഇടതുപക്ഷത്തിന്റെ കണക്കുകൂട്ടലുകള് പിഴച്ചു. വി.എസ്. മത്സരിച്ച മലമ്പുഴ ഉള്‍പ്പെട്ട പാലക്കാട് ജില്ലയില്‍പോലും വി.എസ്. ഫാക്‌ടര് പ്രവര്‍ത്തിച്ചില്ലെന്നതിന് വേറെ തെളിവ് നിരത്തേണ്ട ആവശ്യമില്ല.\n60 സീറ്റുകളുള്ള മലബാറില് 28 സീറ്റുകള് മാത്രമാണ് എല്.ഡി.എഫിന് നേടാനായത്. ഇതില്‍തന്നെ മലപ്പുറം ജില്ലയില്‍മാത്രം യു.ഡി.എഫിന് എല്.ഡി.എഫിനേക്കാള് മൂന്നുലക്ഷം വോട്ട് അധികം ലഭിച്ചിട്ടുണ്ട്. 1987- ലെ നിയമസഭാ തെരഞ്ഞെടുപ്പിനുശേഷം മലബാറില്‍നിന്ന് ഇത്ര വലിയ മുന്നേറ്റമുണ്ടാകുന്നത് ഇതാദ്യമാണ്. നൂറുസീറ്റുനേടി അധികാരത്തിലേറിയ 2001-ല്‍പോലും മലബാറില്‍നിന്ന് യു.ഡി.എഫിന് ലഭിച്ചത് 30 സീറ്റ് മാത്രമാണ്. ഇത് പരിഗണിക്കുമ്പോള് യു.ഡി.എഫ്. നേട്ടത്തിന് മാധ്യമ വിശകലനത്തേക്കാള് വലിയ പ്രധാന്യമുണ്ടെന്ന് വ്യക്തമാവുന്നു. ആറു ജില്ലകളില്‍നിന്നായി 1991-ല് 29 സീറ്റും 1996-ല് 20 സീറ്റും 2006-ല് 13 സീറ്റുമാണ് ഇതിനുമുമ്പ് യു.ഡി.എഫിന് ലഭിച്ചത്.\nപാലക്കാട് ജില്ലയില് രണ്ട് സീറ്റില് യു.ഡി.എഫ്. ഒതുങ്ങുമെന്നായിരുന്നു എല്.ഡി.എഫിന്റെ പ്രതീക്ഷ. എന്നാല് അഞ്ചു സീറ്റുകള് നേടി യു.ഡി.എഫ്. ഇടതുമുന്നണിയെ വിറപ്പിച്ചു. അഡ്വ. എന്. ഷംസുദ്ദീന്, ഷാഫി പറമ്പില് ഉള്‍പ്പെടെയുള്ള യുവനേതാക്കള്‍ക്ക് ഇവിടെ പതിനായിരത്തോളം വോട്ടുകളുടെ ലീഡും നേടാനായി. ഇതേ തിരിച്ചടിതന്നെയാണ് കണ്ണൂരിലും സി.പി.ഐ. (എം.) ന് ഏറ്റുവാങ്ങേണ്ടിവന്നത്. അവരുടെ തട്ടകമെന്ന് വിശേഷിപ്പിക്കപ്പെടുന്ന ജില്ലയില് യു.ഡി.എഫിന്റെ ഉജ്ജ്വല മുന്നേറ്റത്തെ പ്രതിരോധിക്കാന് അവര്‍ക്കായില്ല. എന്.ഡി.എഫ്., ജമാഅത്തെ ഇസ്‌ലാമി തുടങ്ങിയ തീവ്രവാദ ശക്തികളെ കൂട്ടുപിടിച്ചിട്ടും കെ.എം. ഷാജിയെയും എ.പി. അബ്‌ദുല്ലക്കുട്ടിയെയും തോല്‍പിക്കാന് ജനം സമ്മതിച്ചില്ല. 11 സീറ്റില് 9- ഉം നേടുമെന്ന് വീരസ്യം പറഞ്ഞിരുന്ന എല്.ഡി.എഫിനെ മലര്‍ത്തിയടിക്കുന്ന വിജയമാണ് അഞ്ചുസീറ്റുകള് നേടി കണ്ണൂരില് യു.ഡി.എഫ്. സ്വന്തമാക്കിയത്. 1980 മുതല് 2006 വരെ നീളുന്ന രണ്ടര പതിറ്റാണ്ടിനിടയില് ഇത്ര വലിയ ആഘാതം കണ്ണൂരില് സി.പി.എമ്മിനുണ്ടായിട്ടില്ല. യു.ഡി.എഫ്. അനുകൂല തരംഗം ആഞ്ഞുവീശിയ ഘട്ടങ്ങളില്‍പോലും കണ്ണൂരില് യു.ഡി.എഫിന് ലഭിച്ചത് നാല് സീറ്റുകള് മാത്രമാണ്. മന്ത്രി കടന്നപ്പള്ളി രാമചന്ദ്രനുള്‍പ്പെടെ മൂന്ന് സിറ്റിംഗ് എം.എല്.എ.മാരെ തോല്‍പിച്ചാണ് ഈ ജയമെന്നതിന് തിളക്കമേറെയുണ്ട്.\nഇടത് മുന്നേറ്റത്തെ തടഞ്ഞുവെന്ന് മാത്രമല്ല, ഇടത്-ബി.ജെ.പി. അവിശുദ്ധ സഖ്യത്തെ കാസര്‍കോട് ജില്ലയില് പ്രതിരോധിച്ചതും യു.ഡി.എഫ്. തന്നെയാണ്. കാസര്‍കോട്ടുനിന്ന് മത്സരിച്ച മുസ്‌ലിംലീഗ് സ്ഥാനാര്‍ത്ഥി എന്.എ. നെല്ലിക്കുന്ന് 9738 വോട്ടും മഞ്ചേശ്വരത്തുനിന്ന് മത്സരിച്ച പി.ബി. അബ്‌ദുറസാഖ് 5828 വോട്ടും ഭൂരിപക്ഷം നേടി നിര്‍ണ്ണായക വിജയം നേടിയപ്പോള് ഇടതുമുന്നണി സ്ഥാനാര്‍ത്ഥികള് മൂന്നാംസ്ഥാനത്തേക്ക് എടുത്തെറിയപ്പെട്ടു. ബി.ജെ.പി.-സി.പി.എം. ധാരണ വ്യക്തമാക്കുന്ന രണ്ട് ഘടകങ്ങള് ഇവിടെ കണ്ടെത്താനാവും. ബി.ജെ.പി. ശക്തമായി മത്സരിച്ച കാസര്‍കോട്ടും മഞ്ചേശ്വരത്തും ഇടത് സ്ഥാനാര്‍ത്ഥികള് വളരെ പിറകോട്ട് പോയപ്പോള് ഉദുമയിലും തൃക്കരിപ്പൂരിലും ബി.ജെ.പി. വോട്ടില് കനത്ത ചോര്‍ച്ചയുണ്ടായി. കാസര്‍കോട് ജില്ലയില് നടന്ന കൊടുക്കല് വാങ്ങലിന്റെ ചലനമാണ് ഇത് സൂചിപ്പിക്കുന്നത്. 2009-ലെ പാര്‍ലമെന്റ് തെരഞ്ഞെടുപ്പിനേക്കാള് മഞ്ചേശ്വരത്തെ യു.ഡി.എഫ്. സ്ഥാനാര്‍ത്ഥി ഏഴായിരത്തിലേറെ വോട്ടിന്റെ മേല്‍ക്കൈ നേടുകയും ചെയ്‌തു. കാസര്‍കോട്ട് എല്.ഡി.എഫ്. സ്ഥാനാര്‍ത്ഥിക്ക് ആകെ ലഭിച്ചത് 16,467 വോട്ടുകളാണ്. സംസ്ഥാനത്തുതന്നെ എല്.ഡി.എഫിന് കെട്ടിവെച്ചതുക നഷ്‌ടമായ മണ്ഡലങ്ങളിലൊന്നാണ് കാസര്‍കോട് എന്നത് വരുംനാളുകളില് വലിയ രാഷ്‌ട്രീയ വിശകലനത്തിന് വിധേയമാകേണ്ടതുണ്ട്. കഴിഞ്ഞ പാര്‍ലമെന്റ് തെരഞ്ഞെടുപ്പിനേക്കാള് ഒമ്പതിനായിരം വോട്ടിന്റെ ചോര്‍ച്ചയാണ് ഇവിടെ എല്.ഡി.എഫിനുണ്ടായത്. മാത്രമല്ല കാസര്‍കോട് , മഞ്ചേശ്വരം മണ്ഡലങ്ങളില് സി.പി.എമ്മിന് കനത്ത സ്വാധീനമുള്ള പല ബൂത്തുകളിലും ബി.ജെ.പിക്കാണ് കൂടുതല് വോട്ട് നേടാനായെതെന്ന കാര്യവും ഈ അവിശുദ്ധ കൂട്ടുകെട്ടിനെ തുറന്നുകാണികക്കുകയാണ്.\nകോഴിക്കോട് ജില്ലയിലും ബി.ജെ.പി.ക്ക് കഴിഞ്ഞ തെരഞ്ഞെടുപ്പിനേക്കാള് വോട്ട് ചോര്‍ച്ചയുണ്ടായി. ബി.ജെ.പി.യുടെ മുതിര്‍ന്ന നേതാവ് സി.കെ. പത്മനാഭന് മത്സരിച്ച കുന്ദമംഗലത്തുപോലും ഉദ്ദേശിച്ച പ്രകടനം കാഴ്‌ചവെക്കാന് ബി.ജെ.പി.ക്കായില്ല. ബാലുശ്ശേരിയില് 2952 വോട്ടിന്റെയും കോഴിക്കോട് സൗത്തില് 2474 വോട്ടിന്റെയും എലത്തൂരില് 2218 വോട്ടിന്റെയും ബേപ്പൂരില് 1836 വോട്ടിന്റെയും കൊടുവള്ളിയില് 1333 വോട്ടിന്റെയും കൊയിലാണ്ടിയില് 478 വോട്ടിന്റെയും കുറവാണ് കഴിഞ്ഞ നിയമസഭാ തെരഞ്ഞെടുപ്പിനേക്കാള് ബി.ജെ.പി.ക്കുണ്ടായത്.\nചുരുക്കത്തില് മാധ്യമങ്ങളും സി.പി.ഐ. (എമ്മും) പ്രതീക്ഷിച്ച വിജയം മലബാറില്‍നിന്നുണ്ടാക്കിയെടുക്കാന് ഇടതുമുന്നണിക്ക് കഴിഞ്ഞിട്ടില്ലെന്നുതന്നെയാണ് കണക്കുകള് സൂചിപ്പിക്കുന്നത്. അച്യുതാനന്ദന്റെ വ്യക്തിവിരോധത്തിലധിഷ്‌ഠിതമായ രാഷ്‌ട്രീയ നീക്കങ്ങളെ മലബാര് ഒരുതരത്തിലും ഉള്‍ക്കൊണ്ടില്ലെന്നു മാത്രമല്ല അത്തരം വിലകുറഞ്ഞ ആരോപണങ്ങളെ ജനം പുച്ഛിച്ചുതള്ളുകയാണുണ്ടായത്. വി.എസ്. പ്രഭാവമെന്നത് അദ്ദേഹം മത്സരിച്ച പാലക്കാട് ജില്ലയില്‍പോലും നീര്‍ക്കുമിളയായിരുന്നുവെന്നത് മണ്ണാര്‍ക്കാട്ടുനിന്ന് വിജയിച്ച മുസ്‌ലിംലീഗ് സ്ഥാനാര്‍ത്ഥി അഡ്വ. എന്. ഷംസുദ്ദീന്റെ റെക്കോര്‍ഡ് ഭൂരിപക്ഷം തെളിയിക്കുന്നു. വി.എസ്. പ്രഭാവം മറ്റെവിടെയാണ് സി.പി.എമ്മിനെ തുണച്ചതെന്ന് വരുംനാളുകളില് നടക്കാനിരിക്കുന്ന ഇഴകീറിയുള്ള പോസ്റ്റ്‌മോര്‍ട്ടം വ്യക്തമാക്കും. ഒരുകാര്യമുറപ്പാണ്. വി.എസ്. ആഗ്രഹിച്ചതും പരിശ്രമിച്ചതും വര്‍ഗീയ ധ്രുവീകരണത്തിനുള്ള പാഴ്‌വേലകളായിരുന്നു. മലബാറിലെ പ്രബുദ്ധരായ വോട്ടര്‍മാര് ഇത് നിരാകരിച്ചപ്പോള്, ഇതിന്റെ കെണിയില് വീണുപോയത് കോഴിക്കോട് ജില്ലയിലെ കുറ്റിയാടിക്കാര് മാത്രമാണ്. പച്ചക്ക് വര്‍ഗീയത പറഞ്ഞ് വോട്ടുപിടിച്ച സി.പി.എം. നേതാക്കള് കടത്തനാടിന്റെ പാരമ്പര്യത്തെയാണ് ഇവിടെ അപമാനിച്ചത്. കുതന്ത്രങ്ങളിലൂടെയും കുറുക്കുവഴികളിലൂടെയും അധികാരം നിലനിര്‍ത്താമെന്ന വി.എസിന്റെ വ്യാമോഹത്തെ ചുണ്ടിനും കപ്പിനുമിടയില് തകര്‍ത്തുകളഞ്ഞത് അദ്ദേഹത്തിന്റെ മലിനമായ മന:സ്ഥിതിയാണ്. മലബാര് ഇത്തവണ വരിച്ചത് യു.ഡി.എഫിനെ തന്നെയാണെന്നെഴുതാന് മാധ്യമങ്ങള്‍ക്ക് ഇനിയും കാത്തിരിക്കണോ?\nPosted by naji at 7:47 AM No comments:\nPosted by naji at 7:42 AM No comments:


ഗീതാ ജെയിംസ്, (ആകാശവാണി, തൃശ്ശൂരിൽ ചെയ്ത പ്രഭാഷണം, ‘കലാകൗമുദി’ നവമ്പർ 26, 2006 ലെ റിവ്യു.)\nപണ്ടൊരിക്കൽ ഒരിടത്ത് ഒരു ഗുസ്തിക്കാരനുണ്ടായിരുന്നു. അയാൾക്ക് പ്രതിയോഗിയെ പരാജയപ്പെടുത്താൻ 360 വിദ്യകൾ അറിയാമായിരുന്നു. വാത്സല്യമുള്ള ശിഷ്യനെ അയാൾ 359 വിദ്യകൾ പഠിപ്പിച്ചു. ഒരെണ്ണം പറഞ്ഞു കൊടുത്തതുമില്ല. ശിഷ്യൻ തനിക്കു വശമായ 359 വിദ്യകൾകൊണ്ട് പലരേയും തോല്പിച്ചു. തന്റെ സാമർത്ഥ്യത്തിൽ അഹങ്കാരിയായ അയാൾ ഒരിക്കൽ രാജാവിനോടു പറഞ്ഞു. ഗുരുനാഥനോടുള്ള നന്ദിയും അദ്ദേഹത്തിന്റെ വാർദ്ധക്യവും കൊ ണ്ടാണ് വിദ്യകൾ പഠിപ്പിച്ച ആ ആളിനെ നേരിട്ടെതിർത്തു തോല്പിക്കാത്തതെന്ന്. ഗുരുനാഥനോടുള്ള ഈ ബഹുമാനക്കുറവു കണ്ട് രാജാവിന് ദേഷ്യം വന്നു. അദ്ദേഹം കല്പിച്ചു ഗുരുവും ശിഷ്യനും എതിരിടട്ടേയെന്ന്. ശിഷ്യന് അറിയാൻ പാടില്ലാത്ത മുന്നൂറ്റിയറുപതാമത്തെ വിദ്യ പ്രയോഗിച്ച് ഗുരു ശിഷ്യനെ നിലം പറ്റിച്ചു. ശിഷ്യനെ തലയ്ക്കു മുകളിൽ പൊക്കിയെടുത്തു നിലത്തേയ്ക്ക് എറിയുകയായിരുന്നു ഗുരു. ശിഷ്യൻ ആ ഏറിൽ തകർന്നുപോയി. മലയാള മനോരമ വാർഷികപ്പതിപ്പിൽ ‘കറുത്ത തമ്പ്രാട്ടി’ എന്ന ചെറുകഥയെഴുതിയ ഇ. ഹരികുമാറിന് രചനയുടെ 360 വിദ്യകളറിയാം. 359 വിദ്യകളും അദ്ദേഹം മറ്റു കഥയെഴുത്തുകാർ ക്കു പഠിപ്പിച്ചു കൊടുത്തിട്ടുണ്ട്. ഒരെണ്ണം അദ്ദേഹം വേറെയാരെയും അഭ്യസിപ്പിച്ചിട്ടില്ല. ആ വിദ്യ അറിയാൻ പാടില്ലാത്തതുകൊണ്ടാണ് മുകുന്ദൻ കൃത്രിമമായ ‘നൃത്തം’ എന്ന നോവലെഴുതുന്നത്. ഇമേജുകളില്ലാതെ വെറും ധിഷണാപരമായ ഉപന്യാസം കഥയെന്നമട്ടിൽ ആനന്ദ് എഴുതുന്നത് (ആനന്ദിന്റെ രചന മലയാള മനോരമ വാർഷികപ്പതിപ്പിൽത്തന്നെ.)\nഫ്യൂഡൽ പ്രഭുവിന് തൊഴിലാളിയുടെ ഭാര്യയെ വേണം. അവന്റെ ദാരിദ്ര്യത്തെ ചൂഷണം ചെയ്തു രണ്ടായിരം രൂപ കടംകൊടുത്തു അവളെ അയാൾ വെപ്പാട്ടിയാക്കുന്നു… (ഇവിടെ കൃഷ്ണൻ നായർസാർ കഥാസംഗ്രഹം കൊടുത്തിട്ടുള്ളത് ഞാൻ കരുതിക്കൂട്ടി ഒഴിവാക്കുകയാണ്. എന്റെ പുസ്തകം ചെലവാകണ്ടെ?) വജ്രം സ്ഫടികത്തെ കീറുന്ന പോലെ ഈ കഥാവജ്രം അനുവാചകമനസ്സിനെ കീറുന്നു. ഫ്യൂഡൽ പ്രഭുവിന്റെ സെക്‌സ് എത്ര ക്രൂരമാണെന്ന് അത് ആഴത്തോളം ചെന്നു സ്പഷ്ടമാക്കിത്തരുന്നു. പണയം വയ്ക്കപ്പെട്ട സ്ത്രീയുടെ മകളുടെ ദുരന്തത്തിന് ഒരു ഗ്രീക്ക് ട്രാജഡിയുടെ പ്രഭാവം ഉണ്ടാകുന്നു. ഹരികുമാർ വായന ക്കാരുടെ ബഹുമാനവും സ്‌നേഹവും നേടുന്നു. (ഗുസ്തി ക്കാരന്റെ കഥ ‘പവ്വർ’ എന്ന ഗ്രന്ഥത്തിൽ നിന്ന്).\n“നിനക്കു തോന്നുന്ന കാലംവരെ അതു തുടർന്നു. അ പ്പോൾ എന്റെ ആവശ്യവും നോക്കേണ്ട ധാർമ്മികമായ ബാദ്ധ്യതയെങ്കിലുമില്ലെ നിനക്ക്?”\nRetrieved from "http://ml.sayahna.org/index.php?title=സ്ത്രീയുടെ_വിഷമാവസ്ഥ&oldid=10292"


idaneram: അന്ത, അന്ത്യജന്, അന്തേവാസികള് ഒരു പ്രത്യേവര്‍ഗം ജനങ്ങളെ സൂചിപ്പിക്കുവാന് ഉപയോഗിച്ചതെന്തുകൊണ്ടാണ്? അംബേഡ്കര് പറഞ്ഞു...\nഅന്ത, അന്ത്യജന്, അന്തേവാസികള് ഒരു പ്രത്യേവര്‍ഗം ജനങ്ങളെ സൂചിപ്പിക്കുവാന് ഉപയോഗിച്ചതെന്തുകൊണ്ടാണ്? അംബേഡ്കര് പറഞ്ഞു...\n(ഡോ. അംബേഡ്കര് സമ്പൂര്‍ണകൃതികള്. വാല്യം 14. പേജ് 40, 41)\nഹൈന്ദവശാസ്ത്രങ്ങല് ചില സമുദായങ്ങള്‍ക്ക് നല്കിയിട്ടുള്ള അന്ത്യ, അന്ത്യജന്, അന്തേവാസികള് എന്നീ പേരുകള് അടങ്ങിയതാണ് ഒരു കൂട്ടം വസ്തുതകള്. ഒരു പ്രത്യേക വര്‍ഗം ജനങ്ങളെ സൂചിപ്പിക്കുവാന് ഈ പേരുകള് ഉപയോഗിച്ചതെന്തുകൊണ്ടാണ്? ഈ പദങ്ങളുടെ പിന്നില് ഏതോ അര്‍ത്ഥമുള്ളതായി തോന്നുന്നു. ഇവ വ്യുത്പന്നങ്ങളാണെന്നതില് സംശയമില്ല. അന്തം എന്ന മൂലത്തില് നിന്നാണ് ഈ വാക്കുകള് ഉണ്ടായിട്ടുള്ളത്. അന്തം എന്ന വാക്കിന്റെ അര്‍ത്ഥമെന്താണ്? ഇതിന്റെ അര്‍ത്ഥം അവസാനം ജനിച്ചവന് എന്നാണെന്നും ഹിന്ദുക്കളുടെ\nദൈവികസൃഷ്ടിക്രമമനുസരിച്ച് അസ്പൃശ്യന് അവസാനമാണ് ജനിച്ചതെന്ന് കരുതുന്നതുകൊണ്ട് അന്ത്യന് എന്നു പറഞാഞാല് അസ്പൃശ്യന് എന്നാണര്‍ത്ഥമെന്നും ശാസ്ത്രപണ്ഡിതരായ ഹിന്ദുക്കള് വാദിക്കുന്നു. ഈ വാദം നിര്‍ത്ഥകവും സൃഷ്ടിക്രമത്തെ സംബന്ധിച്ച ഹിന്ദുസിദ്ധാന്തവുമായി പൊരുത്തപ്പെടാത്തതുമാണ്. ഹിന്ദു സിദ്ധാന്തമനുസരിച്ച് ശൂദ്രനാണ് അവസാനം ജനിച്ചത്. അസ്പൃശ്യന് ആ സൃഷ്ടിപദ്ധതിക്ക് വെളിയിലാണ്. ശൂദ്രന് സവര്‍ണനാണ്. അവനുമായി തട്ടിച്ചു നോക്കുമ്പോള് അസ്പൃശ്യന്, അവര്‍ണന്, അതായത് വര്‍ണസമ്പ്രദായത്തിന് വെളിയിലുള്ളവന് ആകുന്നു. സൃഷ്ടിയിലെ മുന്‍ഗണന സംബന്ധിച്ച ഹൈന്ദവസിദ്ധാന്തം അസ്പൃശ്യന് ബാധകമല്ല, ബാധകമാവുക സാധ്യവുമല്ല. എന്റെ അഭിപ്രായത്തിന് അന്ത്യ എന്ന വാക്കിന്റെ അര്‍ത്ഥം സൃഷ്ടിയുടെ അവസാനമെന്നല്ല, മറിച്ച് ഗ്രാമത്തിന്റെ അവസാനം എന്നാണ്. ഗ്രാമത്തിന്റെ പ്രാന്തത്തില് താമസിച്ചിരുന്ന ജനങ്ങള്‍ക്ക് നല്കിയ പേരാണത്. അതുകൊണ്ട്, അന്ത്യന് എന്ന വാക്കിന് ഒരു അതിജീവനമുല്യമുണ്ട്. കുറേ ആളുകള് ഗ്രാമത്തിനുള്ളിലും കുറേ ആളുകള് ഗ്രാമത്തിന് വെളിയിലും താമസിച്ചിരുന്ന കാലമുണ്ടായിരുന്നുവെന്നും ഗ്രാമത്തിന് വെളിയില്, അതായത് ഗ്രാമത്തിന്റെ അന്ത്യത്തില് താമസിച്ചിരുന്നവരെ അന്ത്യജര് എന്നു വിളിച്ചിരുന്നുവെന്നും അത് നമ്മെ ധരിപ്പിക്കുന്നു.


ശങ്കറിനെ വിലക്കണം; ലൈക്ക പ്രൊഡക്ഷൻസ് ഹൈക്കോടതിയിൽ - Samakalika Malayalam\nശങ്കറിനെ വിലക്കണം; ലൈക്ക പ്രൊഡക്ഷൻസ് ഹൈക്കോടതിയിൽ\nLast Updated: 02nd April 2021 10:25 AM | A+A A- |\nഇന്ത്യൻ2പോസ്റ്റർ, ശങ്കർ/ ഫേയ്സ്ബുക്ക്\nചെന്നൈ; തമിഴ് സംവിധായകൻ ശങ്കറിനെതിരെ നിർമാതാക്കളായ ലൈക്ക പ്രൊഡക്ഷൻസ് ഹൈക്കോടതിയിൽ. പുതിയ സിനിമകൾ ചെയ്യുന്നതിൽ നിന്ന് വിലക്കണം എന്നാവശ്യപ്പെട്ടാണ് നിർമാതാക്കൾ മദ്രാസ് ഹൈക്കോടതിയിൽ ഹർജി നൽകിയത്. വിലക്കേർപ്പെടുത്താനാവില്ലെന്ന കോടതി വിധി സംവിധായകന് ആശ്വാസമായി.\nകമല് ഹാസനെ നായകനാക്കി ശങ്കർ ഒരുക്കുന്ന ഇന്ത്യൻ2പൂര്‍ത്തിയാകാതെ മറ്റ് ചിത്രങ്ങള് ചെയ്യുന്നത് വിലക്കണം എന്നായിരുന്നു ലൈക്കയുടെ ആവശ്യം. സിനിമയുടെ തുടക്കത്തില് ചിത്രത്തിന്റെ ആകെ ബജറ്റ് 150 കോടിയാണെന്നാണ് പറഞ്ഞിരുന്നത്. ഇതുവരെ 236 കോടി രൂപ ചിത്രത്തിന് വേണ്ടി ചിലവഴിച്ചുവെങ്കിലും സിനിമ പൂര്‍ത്തിയായിട്ടില്ല. സംവിധായകന് ഷങ്കറിന് 40 കോടിയാണ് പ്രതിഫലമായി നിശ്ചയിച്ചിരിക്കുന്നത്. അതില് 14 കോടി നല്‍കി കഴിഞ്ഞു. ബാക്കി പ്രതിഫലമായ 26 കോടി കൂടി നൽകാൻ തയാറാണെന്നും നിർമാതാക്കൾ പറയുന്നു.\nഎന്നാൽ പുതിയ ചിത്രങ്ങൾ ചെയ്യുന്നത് വിലക്കാനാവില്ലെന്ന് കോടതി വ്യക്തമാക്കി. സംവിധായകന് നോട്ടീസ് അയച്ചിട്ടുണ്ട്. ഇന്ത്യൻ2ന്റെ 60 ശതമാനം പൂർത്തിയാക്കിയതാണ്. പല കാരണങ്ങൾകൊണ്ടും ഷൂട്ടിങ് നീട്ടിവെക്കേണ്ടതായി വന്നു. എന്നാൽ ഇപ്പോൾ പുതിയ ചിത്രത്തിനുള്ള തയാറെടുപ്പിലാണ് ശങ്കർ. അതോടെ ഇന്ത്യൻ2നെ ഉപേക്ഷിക്കുമോ എന്ന ആശങ്കയിലാണ് നിർമാതാക്കൾ.\nദില് രാജു നിര്‍മ്മിച്ച് രാം ചരണ് നായകനാവുന്ന ചിത്രം സംവിധാനം ചെയ്യുന്നത് ഷങ്കറാണ്. രണ്‍വീര് സിങ്ങിനെ നായകനാക്കി ഒരു ഹിന്ദി ചിത്രവും ഷങ്കര് സംവിധാനം ചെയ്യാന് ഒരുങ്ങുകയാണ്. അതിനിടെയാണ് ലൈക്ക പ്രൊഡക്ഷന് നിയമനടപടിയുമായി മുന്നോട്ട് പോയത്. 1996 ല് ഷങ്കര് -കമല്‍ഹാസന് കൂട്ടുകെട്ടില് പുറത്തിറങ്ങിയ ഇന്ത്യന്റെ രണ്ടാം ഭാഗമാണ് ഇന്ത്യന് 2.\nshankar lyca production മദ്രാസ് ഹൈക്കോടതി ഹർജി വിലക്കണം


ചട്ടലംഘനങ്ങളിൽ നിലപാട് കടുപ്പിച്ച് തിരഞ്ഞെടുപ്പ് കമ്മീഷൻ: ശ്രീധരന്‍പിള്ളക്കെതിരെ നടപടിക്ക് ശുപാര്‍ശ\nചട്ടലംഘനങ്ങളിൽ നിലപാട് ...\n17 April 2019 2:17 PM GMT\nമുസ്ലീം വിഭാഗങ്ങളെ അധിക്ഷേപിക്കുന്ന തരത്തിൽ പരാമർശം നടത്തിയ സംഭവത്തിൽ ബിജെപി സംസ്ഥാന അധ്യക്ഷൻ പി എസ് ശ്രീധരന്‍പിള്ളക്കെതിരെ തിരഞ്ഞെടുപ്പ് ചട്ട ലംഘനത്തിന് നടപടിക്ക് ശുപാർശ. ഇക്കാര്യം ചൂണ്ടിക്കാട്ടി സംസ്ഥാന മുഖ്യ തിരഞ്ഞെുപ്പ് കമ്മീഷണർ ടിക്കാറാം മീണ കേന്ദ്ര തിര‍ഞ്ഞെടുപ്പ് കമ്മീഷന് റിപ്പോർട്ട് നൽകി. വിവാദ പ്രസംഗത്തിന്‍റെ പേരിൽ പി എസ് ശ്രീധരന്‍പിള്ളക്കെതിരെ കേസെടുക്കണമെന്ന സിപിഎം നേതാവ് വി ശിവൻ കുട്ടിയുടെ ഹർജിയിൽ ഹൈക്കോടതിയിലും വിശദീകരണം നൽകി. ശ്രീധരൻ പിള്ളക്ക് പുറമെ ബിജെപി ദേശീയ അധ്യക്ഷന് അമിത് ഷാ ആറ്റിങ്ങല്ലിലെ ബിജെപി സ്ഥാനാര്‍ത്ഥി ശോഭാ സുരേന്ദ്രന്, കണ്ണൂരിലെ യുഡിഎഫ് സ്ഥാനാര്‍ഥി കെ.സുധാകരന് എന്നിവര്‍ക്കെതിരായ പരാതികളിലും നടപടി പുരോഗമിക്കുകയാണെന്ന് ടിക്കാറാം മീണ വ്യക്തമാക്കി.\nശ്രീധരൻ പിള്ളയുടെ നടപടി മുസ്‌ലിംവിരുദ്ധമാണെന്ന ആരോപണവുമായി യുഡിഎഫും എൽഡിഎഫും രംഗത്തെത്തിയിരുന്നു. എൽഡിഎഫ് ശ്രീധരൻപിള്ളയ്ക്കെതിരെ തിരഞ്ഞെടുപ്പ് കമ്മിഷനും പരാതി നൽകിയിരുന്നു. കഴിഞ്ഞ ദിവസം ആറ്റിങ്ങലില് എന്‍ഡിഎ സ്ഥാനാര്‍ത്ഥി ശോഭാ സുരേന്ദ്രന്റെ പ്രചാരണ പരിപാടിയിലായിരുന്നു ശ്രീധരന് പിള്ളയുടെ വിവാദ പരാമര്‍ശം. ‘പാക്കിസ്ഥാനിലെ ബാലാക്കോട്ടിൽ ആക്രമണത്തിലൂടെ ഭീകരരെ കൊലപ്പെടുത്തിയ ശേഷം ഇന്ത്യൻ സൈന്യം തിരിച്ചെത്തിയപ്പോഴും രാഹുൽ ഗാന്ധിയും യച്ചൂരിയും പിണറായി വിജയനും മരിച്ചവരുടെ ജാതിയും മതവും വെളിപ്പെടുത്തണമെന്നാണ് ആവശ്യപ്പെട്ടത്. ഇസ്‌ലാം ആകണമെങ്കിൽ ചില അടയാളമൊക്കെയുണ്ടല്ലോ. വസ്ത്രമൊക്കെ മാറ്റി നോക്കിയാലേ അറിയാൻപറ്റൂ.’ എന്നായിരുന്നു ശ്രീധരന് പിള്ളയുടെ പരാമർശം.\nഅതേസമയം, പ്രസംഗം വിവാദമായതോടെ സംഭവത്തിൽ പ്രതിരോധവുമായി ശ്രീധരൻ പിള്ളയും ബിജെപിയും രംഗത്തെത്തി. പ്രസംഗത്തിലെ വാചകങ്ങൾ അടർത്തിയെടുത്ത് തെറ്റായി വ്യാഖ്യാനിക്കുകയായിരുന്നെന്നാണ് ബിജെയുടെ നിലപാട്. മതന്യൂനപക്ഷങ്ങൾക്കെതിരെ പ്രസംഗത്തിൽ പ്രത്യക്ഷമായോ പരോക്ഷമായോ ഒരു പരാമർശവും ഇല്ലെന്നും ശ്രീധരൻ പിള്ളയും പറയുന്നു.\nആറ്റിങ്ങലിൽ ശോഭാ സുരേന്ദ്രന് മുഖ്യതിരഞ്ഞെടുപ്പ് ഓഫീസര്‍ക്കെതിരെ നടത്തിയ പരാമർശത്തിൽ സംസ്ഥാന പൊലീസ് മേധാവിയോടും ജില്ലാ കളക്ടറോടും ടിക്കാറാം മീണ റിപ്പോര്‍ട്ട് തേടിയിട്ടുണ്ട്. ഏപ്രില് 16-ന് ബിജെപി തിരുവനന്തപുരം ജില്ലാ കമ്മിറ്റിയുടെ ഫേസ്ബുക്കില് പേജില് നല്‍കിയ ശോഭാ സുരേന്ദ്രന്റെ പ്രസംഗത്തിന്റെ വീഡിയോയെ കുറിച്ച് അന്വേഷിച്ച് റിപ്പോര്‍ട്ട് നല്‍കണം എന്നാണ് ആവശ്യം. അതേസമയം, കണ്ണൂരില് യുഡിഎഫ് സ്ഥാനാര്‍ത്ഥി കെ.സുധാകരന് പുറത്തിറക്കിയ പ്രചാരണ വീഡിയോ സ്ത്രീത്വത്തെ അപമാനിക്കുന്നതാണെന്നാണ് നിഗമനമെന്നും മുഖ്യതെരഞ്ഞെടുപ്പ് ഓഫീസർ പറയുന്നു. ഈ വിഷയത്തില് നിയമാനുസൃത നടപടിയെടുക്കാനും അദ്ദേഹം ജില്ലാ കളക്ടര്‍ക്ക് നിര്‍ദേശം നല്‍കിയിട്ടുണ്ട്.\nഅതിനിടെ വിവാദ തിരഞ്ഞെടുപ്പ് പ്രചാരണ പരസ്യത്തിന്റെ പേരിൽ വിശദീകരണവുമായി കണ്ണൂർ ലോക്‌സഭാ മണ്ഡലത്തിലെ യു.ഡി.എഫ് സ്ഥാനാർത്ഥി കെ.സുധാകരൻ രംഗത്തെത്തി. പ്രചരണ വീഡിയോയിൽ അവൾ എന്ന് പറഞ്ഞിട്ടില്ലെന്നും സ്ത്രീവിരുദ്ധതയില്ലെന്നും അദ്ദഹം ചുണ്ടിക്കാട്ടുന്നു. ഒരു വ്യക്തിയെ കുറിച്ചാണ് വീഡിയോയിൽ പറഞ്ഞത്. അതിലെ തെറ്റ് എന്താണ്. തനിക്ക് ഒരു ജാഗ്രത കുറവും ഉണ്ടായിട്ടില്ലെന്നും പെണ്ണ് പെണ്ണ് തന്നെയാണെന്നും അദ്ദേഹം വ്യക്തമാക്കുന്നു.\nkerala tikaram meena loksabha election 2019 strict action


ഗര്‍ഭിണികള്‍ക്ക് സൗജന്യ സ്‌കാന് പദ്ധതിയുമായി അമന് ഡയഗ്‌നോസ്റ്റിക് – Utharadesam\nപ്രതിമാസം 40 ബി.പി.എല് കാര്‍ഡുടമകള്‍ക്ക് പ്രയോജനം\nJune 26, 2020 Published Time: 4:43 PM\nകാസര്‍കോട്: പ്രതിമാസം ബി.പി.എല് കാര്‍ഡില്‍പെട്ട 40 ഗര്‍ഭിണികള്‍ക്ക് സൗജന്യ സ്‌കാന് പദ്ധതിയുമായി അമന് ഡയഗ്‌നോസ്റ്റിക്. എല്ലാ വെള്ളിയാഴ്ചയും ആദ്യം പേര് രജിസ്റ്റര് ചെയ്യുന്ന പത്ത് പേര്‍ക്കാണ് സൗജന്യ സേവനം ലഭ്യമാക്കുകയെന്ന് ബന്ധപ്പെട്ടവര് അറിയിച്ചു. ഉച്ചയ്ക്ക് രണ്ട് മുതല് നാല് മണിവരെ സ്‌കാന് ചെയ്തുകൊടുക്കും. രജിസ്‌ട്രേഷനും കൂടുതല് വിവരങ്ങള്‍ക്കും 8590344859, 04998 241272 എന്നീ നമ്പറുകളില് ബന്ധപ്പെടാം. ഐഷാല് ഫൗണ്ടേഷനുമായി സഹകരിച്ചാണ് പദ്ധതി നടപ്പിലാക്കുന്നത്.\nകലക്ടറേറ്റിലെ രേഖകള് സൂക്ഷിക്കുന്ന കെട്ടിടം കാട് വിഴുങ്ങുന്നു; പകര്‍ച്ചവ്യാധി ഭീഷണിയായി തുരുമ്പെടുത്ത ലോറികളും\nവായന ലഹരിയാണ് ചിലര്‍ക്ക്\nവിട പറഞ്ഞത് പാണ്ഡിത്യത്തിന്റെ നിറകുടം\nവീട്ടില് വില്‍പ്പനക്ക് സൂക്ഷിച്ച 10 കിലോ കഞ്ചാവ് എക്‌സൈസ് സംഘം പിടികൂടി